
Blandt  de  theologiske  Hovedfag  er  neppe  noget,  der 
har  undergaaet  saa  store  Omdannelser  i  vort  Aarhundrede, 
som  den  christelige  Sædelære.  Fra  at  være  indoptagen  i  Dog- 
matiken,  hvor  der  leilighedsvis  overlodes  den  et  Par  Para- 
grapher,  har  den  frigjort  sig  til  en  selvstændig  Videnskab, 
som  følgende  sine  egne  Principer  bygger  sit  eget  System. 
Vel  havde  fremsynede  Theologer  allerede  tidligere  gjort  For- 
søg i  denne  Retning,  saaledes  i  den  reformerte  Kirke 
Daneau  (f  1696),  i  den  lutherske  Kirke  Calixtus  (f  1666), 
men  disse  Forsøg  tilligemed  enkelte  andre  ere  enestaaende, 
og  først  i  vort  Aarhundrede  tages  der  for  Alvor  fat,  og  den 
theologiske  Hovedinteresse  vender  sig  fortrinsvis  i  denne 
Retning.  Var  tidligere  det  ene  dogmatiske  System  skudt 
op  efter  det  andet,  saa  udgives  i  vort  Aarhundrede  det  ene 
theologiske  Moralsystem  efter  det  andet,  ja  til  sine  Tider 
synes  det  endog,  som  om  Forholdet  skulde  vendes  om,  som 
om  det  nu  var  den  christelige  Moral,  der  skulde  tage  Dog- 
matiken  under  sin  Beskyttelse.  Havde  man  tidligere  forsøgt 
at  bringe  hele  Theologien  ind  under  Dogmatiken,  saa  soger 
man  nu  at  bringe  den  ind  under  Ethiken,  saaledes  i  Eichard 
Eothes  „Theologische  Ethik"  (3  Bind,  1846—49,  anden  Ud- 
gave i  6  Bind  1867—71),  der  trods  sine  theosophiske  Specu- 
lationer  og  Phantasier  dog  maa  betragtes  som  et  af  Aar- 
hundredets  theologiske  Hovedværker.  Her  finder  nu  ganske 
vist  et  Overgreb  Sted,  og  man  tør  være  forvisset  om,  at 
Dogmatiken  vel  skal  vide  at  hævde  sin  Plads  ilike  alene 

som  selvstændig  Disciplin  men  ogsaa  som  den  Disciplin,  der 
i  Forening  med  Exegesen  har  Forrang  blandt  de  theologiske 
Lærefag.  Men  paa  den  anden  Side  vil  Sædelæren  neppe 
igjen  vende  tilbage  til  den  tidligere  Afhængighed  af  Dog- 
matiken,  den  har  dertil  vundet  for  megen  Selvstændighed  og 
vil  hævde  sin  Plads  i  den  systematiske  Theologi  som  den 
Videnskab,  der  sætter  sig  til  Opgave  at  fremstille  Lovene 
for  Gudsrigets  Virkeliggj øreise  paa  Jorden. 

Allerede  herved,  at  den  christelige  Sædelære  er  bleven 
en  selvstændig  Disciplin,  maatte  den  vinde  i  Fylde  og  Rig- 
dom, idet  den  fik  Anledning  til  at  optage  meget  Stof,  som 
den  tidligere  knappe  Behandling  havde  ladet  henligge 
uændset.  Men  end  mere  er  dette  skeet  derved,  at  Syns- 
maaden  for  den  sædelige  Opfattelse  er  undergaaet  en  væsent- 
lig Forandring.  Tidligere  var  man  nemlig  fra  alle  Sider 
enig  om  at  betragte  det  Sædelige  som  et  reent  Aandsindhoid, 
der  Intet  har  med  Naturen  at  gjøre,  men  i  stolt  Uafhængighed 
er  høit  hævet  over  den.  Hvor  forskjellig  Opfattelse  Ortho- 
doxe,  Pietister  og  Rationalister  end  havde  af  Christendommen, 
derom  vare  de  dog  alle  enige,  at  Aanden  er  det  Virkelige, 
Naturen  det  Væsenløse,  at  som  Følge  deraf  Naturforholdet 
ingen  Betydning  har  for  det  Sædelige  uden  den  reent  nega- 
tive at  skulle  tvinges  og  kues*).  I  sin  reneste  og  klareste 
Form  træder  denne  Opfattelse  frem  i  Kants  kategoriske 
Imperativ  og  Fichtes  ideale  Frihedsprincip  og  finder  herfra 
sin  Vei  over  i  den  theologiske  Moral,  idet  allerede  Pietismen 
havde  stillet  Naturen  som  den  syndbesmittede  og  fordærvede 
i  skarp  Modsætning  til  Aanden.  Nuomstunder  gjøres  en 
rigtigere  Opfattelse  gjældende:  man  betragter  Naturen  som 
det  bærende  G-rundlag  for  det  Sædelige  og  søger  derfor  over- 


*)  Vel  søgte  den  fromme  Bibeltheolog  J.  A.  Bengel  og  den  fra  ham 
udgaaede  speculativ-theosopliiske  Retning  at  gjennemføre  en  fyldigere 
Naturopfattelse,  men  denne  kom  ikke  Sædelæren  til  Gode,  men 
anvendtes  til  theosophiske  og  eschatologiske  Speculationer. 


3 


alt  at  drage  Naturforholdet  ind  i  Sædelæren  og  eftervise 
dets  Betydning  for  den  sædelige  Aandsudvikling.  Heraf 
følger  atter  en  gjennemgribende  Forskjel  mellem  den  ældre 
og  den  nyere  Moraltheologi.  Den  første  er  abstract  og 
formal,  holder  sig  i  en  fornem  Fjernhed  fra  det  virkelige 
Liv,  den  sidste  er  derimod  individnel  og  concret  og  søger  at 
drage  alle  Humanitetens  Eørelser  ind  under  sit  Omraade, 
hvorved  den  rigtignok  stundom  løber  Fare  forat  tabe  sin 
egentlige  Opgave  af  Syne  og  at  forvilde  sig  i  en  Række 
æsthetiske  og  social-politiske  Undersøgelser,  hvilke  som  saa- 
danne  ligge  udenfor  Sædelærens  Omraade.  Vil  man  paa 
dansk  Grund  gjøre  Forskj ellen  indlysende  mellem  den  ældre 
og  den  nyere  Moraltheologi,  da  kan  man  sammenstille  P.  E. 
Mullers  christelige  Moralsystem  (1808,  anden  Udgave  1827) 
med  H.  Martensens  christelige  Ethik  (3  Bind  1871-78). 
Medens  den  første  bevæger  sig  i  en  abstract  formal  Udvikling 
af  Dyds-  og  Pligtbegrebet,  søger  den  sidste  at  drage  et  om- 
fattende Culturomraade  ind  under  den  ethiske  Betragtning. 

Den  nævnte  Omdannelse  af  den  christelige  Sædelære 
staaer  i  nøie  Forbindelse  med  Aandslivets  Svingning  fra  en 
abstract  og  oversvævende  Idealisme  henimod  en  concret  og 
individuel  E-ealisme.  Den  lader  sig  eftervise  ogsaa  paa  andre 
Omraader,  fornemmelig  Philosophiens  og  Kunstens,  og  tjener 
til  at  overtyde  os  om  den  indre  Enhed,  som  bevidst  eller 
ubevidst  finder  Sted  paa  alle  Aandslivets  Omraader.  Men 
er  den  nævnte  Bevægelse  end  Noget,  der,  som  man  siger, 
„ligger  i  Luften^,  d.  e.  en  almeen  Aandsbevægelse,  som  den 
Enkelte  rives  med  af  uden  at  gjøre  sig  Rede  derfor,  saa  er 
der  dog  her  som  altid  enkelte  fremragende  Aander,  der  i  sig 
ligesom  concentrere  Tidens  ubevidste  Stræben  og  derved 
blive  Banebrydere  for  det  Nye,  som  skal  komme.  For  Sæde- 
lærens Vedkommende  er  det  S  c  h  1  e  i  e  r  m  a  c  h  e  r ,  som  frem- 
for nogen  Anden  har  fremkaldt  en  Omdannelse  af  den  viden- 
skabelige Behandling.  Hans  Betydning  for  den  christelige 
Ethik  er  vistnok  endnu  siorre  og  mere  afgj ørende  end  for 

den  cliristelige  Dogmatik,  i  hvilken  Schleiermacher  driver 
Subjectivitetsprincipet  til  en  saadan  Ensidighed,  at  den 
truer  med  at  kuldkaste  hele  Kirkelæren  og  i  dennes  Sted 
give  en  philosophisk  Pantheisme,  iført  et  theologisk  Klæde- 
bon. Høist  mærkeligt  er  det  og  svarende  til  Schleiermachers 
dialektiske  Dobbeltsidighed,  at  den  Samme,  der  i  Dogmatiken 
hensynsløst  gjennemfører  Subjectivitetens  Princip,  i  Ethiken 
ikke  mindre  energisk  gjennemfører  Objectivitetens  Princip, 
idet  han  her  overalt  søger  at  opføre  sit  System  paa  Naturens 
og  Samfundets  reent  objective  Existentsformer. 

Det  er  dog  ikke  Schleiermachers  christelige  Sædelære 
(„Die  christliche  Sitte  nach  den  Grundsåtzen  der  evange- 
lischen  Kirche",  udgivet  efter  Schleiermachers  Død  1843), 
som  her  kommer  i  Betragtning.  Dette  meget  aandfulde  Værk 
lider  dog  under  en  saadan  Vilkaarlighed  i  hele  Anlægget,  at 
det  paa  en  Maade  staaer  udenfor  Linien  af  de  christelige 
Moralsystemer,  og  Ingen  har  senere  vovet  at  optage  dette 
System,  der  i  en  forunderlig  Bagvendthed  begynder  med 
Kirketugten  og  ender  med  Selskabelighed  og  Leg*).  Nei 
det  er  Schleiermachers  philosophiske  Behandling  af  Ethiken, 
der  her  bliver  epokegjørende.  Allerede  i  Aaret  1803  udgav 
Schleiermacher  et  Skrift  med  Titelen  j,Grrundlinien  einer 
Kritik  der  bisherigen  Sittenlehre".  Det  er  skrevet  i  en 
tung  og  abstract  Stil,  derfor  vanskeligt  at  forstaae,  og  For- 
fatteren øver  en  saa  skarp  og  bidende  Kritik  over  alle 
baade  Oldtidens  og  den  nyere  Tids  Moralsystemer,  at  der 
tilsidst  Intet  bliver  staaende,  og  den  fortumlede  Læser,  der 
er  bleven  kastet  frem  og  tilbage  mellem  al  denne  Oldtids 
og  Nutids  Visdom,  havner  tilsidst  i  det  trøstesløse  Resultat, 
at  der  overhovedet  ikke  gives  nogen  videnskabelig  Frem- 
stilling af  Ethiken.    Alligevel  bryder  under  den  urolige 


*)  Maaske  dog  J.  C.  Hofmanns  „Tlieologische  Ethik"  (1878)  kan 
nævnes  som  en  Undtagelse;  den  minder  i  Anlæg  og  Methode  be- 
tydeligt om  Schleiermachers  ovennævnte  Værk. 

Kritik  og  gærende  Tvivl  nye  og  frugtbare  Ideer  frem. 
Istedenfor  at  man  hidtil  har  behandlet  Sædelæren  som  Dyds- 
lære  eller  Pligtlære,  vil  Schleiermacher,  at  man  skal  behandle 
den  under  et  nyt  Synspunkt,  nemlig  under  Synspunktet  af 
det  høieste  Gode,  hvilket  da  nærmere  bestemmes  som  den 
samlede  Sum  af  alle  Livsgoderne.  Dette  udfører  Schleier- 
macher i  sin  Fremstilling  af  den  philosophiske  Sædelære 
(„Entwurf  eines  Systems  der  Sittenlehre",  udgivet  efter. 
Schleiermachers  Død  1835).  Her  deler  Schleiermacher  det 
ethiske  System  i  tre  Afsnit:  Læren  om  det  høieste  Gode, 
Dydslære  og  Pligtlære.  I  Virkeligheden  behandles  dog 
Ethiken  under  det  første  Afsnit,  de  tvende  sidste  ere  kun 
løse  Udkast.  Det  er  da  ikke  længer  Dyden  eller  PKgten, 
der  afgiver  Hovedsynspunkterne  som  i  den  hidtidige  Ud- 
vikling af  Moralen,  men  det  er  det  høieste  Gode  eller,  som 
dette  nærmere  bestemmes,  den  samlede  Totalitet  af  alle 
Livsgoderne*).  Og  herved  er  et  nyt  Begreb  ført  frem, 
hvilket  man  hidtil  kun  i  ringe  Grad  havde  ændset,  men  som 
maatte  blive  Udgangspunkt  for  en  heel  ny  Opfattelse  af 
Sædelæren. 

Schleiermacher  gaaer,  paavirket  ved  Studiet  af  Plato 
og  Spinoza,  i  sin  Ethik  ud  fra  den  Grundanskuelse,  at  hele 
Tilværelsen  udfolder  sig  under  Modsætningen  af  Aand  og 
Natur,  hvilke  i  Mennesket  mødes  i  Enhed.  Men  det  Herre- 
dømme, som  Aanden  skal  have  over  Naturen,  er  ikke  vundet, 
men  staaer  som  det  Fremtidsmaal,  der  mere  og  mere  skal 
virkeliggjøres.  Den  sædelige  Opgave  bestaaer  i,  at  Naturen 
stedse  rigere  og  inderligere  organiseres  og  beherskes  af 
Aanden,  og  den  fuldkomne  Sædelighed  vilde  bestaae  i,  at 
Naturen  i  alle  Maader  er  behersket  og  gjennemtræugt  af 
Aanden.  En  saadan  Tilstand,  hvor  alle  menneskelige  Kræf- 
ter og  Anlæg  frit  udfolde  sig  og  virke,  overalt  understøttede 


*)  Schleiermacher,   Kutwiirf  eines  Systems  der  Sittenlohrc.  1835. 
S.  76. 

og  baarne  af  Naturen,  men  aldrig  liæmmede  af  den,  er  det 
høieste  Gode,  der  atter  er  den  samlede  Totalsum  af  alle 
Livsgoder.  Den  anskues  i  Phantasien  under  Billedet  af  den 
gyldne  Tidsalder,  kun  at  hvad  der  her  sættes  som  Slægtens 
Begyndelse,  i  Virkeligheden  maa  sættes  som  Slægtens  sidste 
Endemaal.  Det  høieste  Gode  eller  Summen  af  alle  Livs- 
goderne bliver  altsaa  det  Maal,  hvortil  Menneskeslægtens 
sædelige  Virksomhed  stræber  hen,  derfor  bør  det  danne  det 
første  Afsnit  af  Sædelæren,  idet  al  sædelig  Handlen  er  be- 
stemt herved  —  dernæst  skal  den  sædelige  Kraft  beskrives, 
som  virker  til  hint  Formaals  Opnaaelse,  d.  e.  Dyden  — 
endelig  skal  Veien  beskrives,  som  Dyden  har  at  gaae  forat 
naae  hint  sidste  Formaal  for  al  sædelig  Handlen,  det  er 
Pligten.  Paa  denne  Vis  fremkommer  den  ovenfor  nævnte 
Tredeling:  Gtiterlehre,  Tugendlehre,  Pflichtenlehre. 

Man  vil  i  denne  Schleiermachers  sædelige  Grund- 
anskuelse gjenfinde  den  samme  halvskjulte  Pantheisme,  som 
møder  os  overalt  i  hans  theologiske  Tænken.  Om  Aanden 
er  personlig  eller  upersonlig,  afgjøres  ikke,  og  dette  er  dog 
for  Ethikens  Vedkommende  et  Hovedspørgsmaal.  Under- 
søgelser af  Villiens  Frihed  og  af  Personlighedsforholdet,  som 
dog  tilsidst  blive  Ethikens  Hovedproblemer,  savnes  ganske. 
Andensteds  har  jeg  gjort  E-ede  for  Manglerne  ved  hin  Tre- 
deling og  særligt  eftervist,  at  Dyden  og  Pligten  ikke  kunne 
være  Hoveddele  af  Sædelæren,  men  begge  falde  ind  under 
et  mere  omfattende  Begreb,  nemlig  Loven,  samt  at  Læren 
om  Personligheden,  hvilken  Schleiermacher  ganske  forbi- 
gaaer,  maa  blive  det  første  Afsnit  i  Sædelæren*).  Men  ved 
Siden  af  disse  Mangler  er  det  Schleiermachers  blivende  For- 
tjeneste, at  have  ført  Begrebet  Livsgoder  ind  i  den  nyere 
Behandling  af  Sædelæren  og  givet  det  en  fremragende  Plads 
i  samme.  Naturgrundlaget,  hvilket  den  tidligere  Moral  i  sin 
ensidige  Abstraction  oversaae,  er  herved  kommen  til  sin 


^)  Jvfr.  min  Christejig  Sædelaere  I,  S.  44. 

Eet,  og  Sædelæren  har  vundet  en  Fylde  og  Rigdom,  hvilken 
den  tidligere  abstract-formale  Behandling  ikke  kj endte.  Det 
er  Livsgodernes  Begreb,  som  her  skal  gjøres  til  Gjenstand 
for  Undersøgelsen,  idet  vi  med  de  christelige  Grundbestem- 
melser som  Udgangspunkt  ville  stræbe  at  eftervise  saavel 
dets  Betydning  som  den  Blads,  der  tilkommer  det  i  den 
christelige  Sædelære. 

L 

Det  Gode  i  sin  meest  omfattende  Betydning  betegner 
det,  som  er,  hvad  det  skal  være,  eller  det  fuldkomne  Liv  i 
uhæmmet  Existents  og  tillige  sat  som  Villiens  Formaal  (jvfr. 
den  i  Christelig  Sædelære  §  8  givne  Udvikling  af  Livets 
Grundideer,  det  Sande,  det  Skjønne  og  det  Gode).  Det  Gode 
i  absolut  Forstand  som  Enhed  af  fuldkommen  Væren  og 
fuldkommen  Villen  findes  kun  i  Gud:  6ig  éoriv  6  dya&os 
(Matth.  19,  17).  Gud  skaber  Verden  som  et  synligt  Afbilled 
af  sin  fuldkomne  Væren,  og  i  Verden  fremtræder  det  Gode 
i  afledet  Forstand:  alt  Godt,  som  der  [er  i  Verden,  bliver 
kun  godt  derved,  at  det  i  sin  første  Livsgrund  føres  tilbage 
til  Gud.  Medens  det  Gode  er  i  Gud  som  udeelt  Livsfylde, 
oplader  det  sig  i  Verden  i  en  Mangfoldighed:  det  ene  ab- 
solute  Gode  fremtræder  i  Verden  i  en  Mangfoldighed  af 
Goder.  Som  nu  al  Tilværelse  fremstiller  sig  for  os  og  i  os 
under  en  dobbelt  Existents  som  Natur  og  som  Aand,  saa- 
ledes  falde  alle  Goder  i  tvende  Hovedgrupper,  naturlige  og 
aandelige  Goder.  Men  begge  staae  i  allernøieste  Forhold  til 
hinanden,  idet  de  naturlige  Goder  skulle  tjene  til  bærende 
Grundlag  for  de  aandelige  Goder.  Idet  Goderne  tjene  til 
Fremme  saavel  for  det  naturlige  som  det  aandelige  Liv, 
blive  de  Livsgoder. 

Hele  Tilværelsen  frembyder  en  Uendelighed  af  Livs- 
goder, der  alle  staae  i  det  inderligste  Forhold  til  hinanden, 
gjensidigt  betinge  og  bestemme  hverandre.    De  ere  derfor 

ikke  i  død  Hvile  og  uforanderlig  Væren,  men  i  stedseværende 
Bevægelse  og  Virksomhed.  I  den  indre  Relation,  hvori  Alt 
staaer  til  hinanden,  i  den  alt  g]  ennemstr ømmende  Harmoni, 
som  sammenknytter  Verden,  o  zoo/Liogj  kundgjør  en  gud- 
dommelig Visdomsplan  sig. 

Naar  Livsgoderne  stilles  i  Forhold  til  den  gode  Villie, 
blive  de  sædelige  Livsgoder.  Som  saadanne  ere  dø 
paa  een  Gang  Producter  af  og  Betingelser  for  den 
sædelige  Handlen. 

Som  Product  af  den  sædelige  Handlen  bevirkes  Livs- 
goderne af  denne,  dog  ikke  umiddelbart,  men  middelbart. 
De  have  nemlig  Existents  forud  for  og  forsaavidt  uafhængigt 
af  den  sædelige  Handlen,  de  ere  nemlig  satte  i  Naturordenen 
ved  den  guddommelige  Villie,  som  anlægger  hin  saaledes, 
at  den  har  sit  Formaal,  sit  léXog  i  den  sædelige  Handlen. 
Ligesom  Dyderne  ere  ogsaa  Livsgoderne  oprindeligt  tilstede 
som  et  Naturanlæg,  men  ligesom  hine  først  virkeliggjøres 
gjennem  Frihedens  Valg,  saaledes  ogsaa  disse.  Herved  skeer 
det,  at  medens  Livsgoderne  i  een  Henseende  ere  Producter  og 
Resultater  af  den  sædelige  Handlen,  saa  ere  de  i  en  anden 
Henseende  Betingelser  for  den,  thi  den  vil  ikke  kunne  virke- 
liggjøres uden  dem.  Saaledes  ere,  forat  oplyse  dette  med  et 
Exempel,  Ægteskab  og  Familieliv  Livsgoder,  der  ere  Pro- 
duct af  den  sædelige  Handlen,  thi  de  fremkomme  først  ved, 
at  den  Enkelte  indlader  sig  i  Ægteska,b  og  stifter  Familie 
—  men  paa  den  anden  Side  ere  de  ogsaa  Betingelser,  thi 
den  Enkelte  vilde  hverken  kunne  gifte  sig  eller  stifte  Fa- 
milie, hvis  ikke  den  menneskelige  Natur  gjennem  Kjønnenes 
Modsætning  var  anlagt  paa  at  stifte  Ægteskab  og  Familie, 
men  dette  sidste  er  jo  ikke  ordnet  saaledes  af  den  menne- 
skelige Villie,  der  maa  tage  Naturen,  som  den  engang  er, 
men  af  den  guddommelige  Villie,  der  har  skabt  Mennesket 
som  Mand  og  Qvinde  og  ikke  anderledes.  Men  saaledes  vil 
det  overalt  i  Udviklingen  af  Livsgoderne  erkjendes,  at  der  i 
dem  baade  er  et  Naturanlæg  og  et  Frihedsvalg,  og  at  de  i 

Henhold  hertil  ere  saavel  Betingelser  for  som  Producter  af 
den  sædelige  Handlen. 

Forsaavidt  nu  Dyden  selv  er  et  Product  af  den  sæde- 
lige Handlen,  vil  allerede  denne  eller  de  enkelte  Dyder,  hvori 
den  udformer  sig,  kunne  betegnes  som  Livsgode.  Men  Dyden 
har  dog  ganske  et  subjectivt  Præg,  idet  den  jo  er  den  sæde- 
ligt bearbeidede  Personlighed,  og  Dyden  vil  derfor  som  sub- 
jectivt Livsgode  skille  sig  fra  alle  de  andre  i  den  ydre  Na- 
turorden  begrundede  og  til  denne  sig  knyttende  Livsgoder, 
hvilke  derfor  maa  betegnes  som  objective  Livsgoder. 
Det  er  disse  sidste,  som  her  skulle  behandles,  medens  der- 
imod Dyden  som  Lovens  Virkeliggj øreise  allerede  har  faaet 
sin  Fremstilling  i  det  Afsnit,  som  handler  om  Loven. 

De  objective  Livsgoder  existere  altsaa  forud  for  den 
Enkeltes  sædelige  Handlen  og  forsaavidt  uafhængigt  af  denne. 
De  ere  satte  af  Grud  som  potentielt  Naturanlæg  og  virkes  af 
Samfundet,  i  hvilket  den  Enkelte  ved  sin  Fødsel  deelagtig- 
gjøres  i  dem,  men  saaledes,  at  han  selv,  eftersom  han  op- 
naaer  den  fornødne  legemlige  og  aandelige  Modenhed,  nu 
for  sit  eget  Vedkommende  producerer  dem  paa  Ny.  Heraf 
følger,  at  Livsgoderne  kun  erhverves  og  tilegnes  gjennem 
en  Samfunds  virksomhed.  Kun  altfor  ofte  er  dette 
blevet  overseet,  hvad  atter  har  fremkaldt  en  Række  Misfor- 
staaelser  og  skæve  Opfattelser.  Livsgoderne  virkes  aldrig 
af  den  Enkelte  i  en  fra  Samfundet  isoleret  Tilstand,  men  de 
erhverves  og  virkes  kun  derved,  -  at  den  Enkelte  indtager  sin 
Plads  i  Samfundet  og  virker  i  og  med  dette.  Agerdj^rkning 
og  Handel,  Kunst  og  Videnskab  kunne  ligesaa  lidt  som  Fa- 
milieliv og  Statsliv  drives  og  fremmes  af  en  Enkelt,  men 
kræve  altid  som  nødvendig  Forudsætning  et  paa  bestemt 
Vis  med  Hensyn  til  Virksomheden  ordnet  Samfund,  i  hvilki  t 
de  forskjellige  Kræfter  komme  hverandre  til  H  ja>lp  og  virke 
i  Forening. 

Livsgoderne  ere  saaledes  bestemte  og  betingede  paa 
dobbelt  Vis,  deels  ved  Naturordenon,  som  afgiwr  det  bærende 

Grundlag,  deels  ved  Samfundet,  der  kun  ved  fælles  Hjælp 
og  Imødekommen  formaaer  at  virke  dem.  Den  Enkelte  er 
derfor  i  sin  sædelige  Erhvervelse  og  Bearbeidelse  af  Livs- 
goderne deels  henvist  til  Naturordenen,  hvilken  han  maa 
forme  og  uddanne  i  Overensstemmelse  med  de  oprindelige 
Anlæg,  thi  han  formaaer  ikke  at  gjøre  Naturen  anderledes, 
end  den  er  i  sin  Grundværen  —  deels  til  Samfundet,  i  og 
med  hvilket  han  maa  anvende  sine  aandelige  og  legemlige 
Kræfter. 

Ligesom  Dyderne  hvile  altsaa  Livsgoderne  paa  et  Natur- 
anlæg, men  virkeliggjøres  ligesom  disse  kun  ved  en  sædelig 
Frihedshandlen.  Der  er  altsaa  i  hine  som  i  disse  et  dobbelt 
Moment,  et  Naturanlæg  og  en  Frihedshandlen;  jo  fyldigere 
og  inderligere  begge  disse  gjennemtrænge  hinanden,  desto 
fyldigere  og  rigere  bliver  ogsaa  Erhvervelsen  af  Livsgoderne. 
Men  idet  Livsgoderne  hvile  paa  et  Naturanlæg,  ville  de  frem- 
stille sig  i  samme  uendelige  Mangfoldighed,  som  selve  Na- 
turen overalt  frembyder  for  os.  Der  er  derfor  en  Uende- 
lighed af  Livsgoder,  som  dagligen  frembyder  sig  for 
den  Enkelte  deels  til  Nydelse  deels  til  videre  sædelig  Be- 
arbeidelse: exempelvis  kan  henvises  til  de  mange  Livsgoder, 
hvilke  Luther  i  sin  Udlægning  af  Fadervor  henregner  til 
„det  daglige  Brød",  og  hvert  af  de  her  anførte  sondrer  sig 
jo  atter  i  en  ny  Mangfoldighed.  Alle  disse  Livsgoder  ere 
af  et  høist  forskjelligt  Værd  lige  fra  de  flygtigt  henfarende, 
som  vi  neppe  ændse,  til  saadanne,  der  gribe  saa  dybt  ind  i 
vort  Hjerteliv,  at  deres  Berøvelse  næsten  er  os  en  Tilintet- 
gj øreise  af  al  jordisk  Livslykke.  Dog  hvad  enten  Livs- 
goderne ere  store  eller  smaa,  meget  eller  lidet  værdifulde, 
danne  de  alle  en  sammenhængende  Enhed  paa  samme  Maade 
som  Dyderne,  idet  de  alle  gj ensidigt  betinge  og  kræve  hin- 
anden. Ligesom  derfor  den,  der  til  Fuldkommenhed  har  en 
Dyd,  i  og  med  den  har  alle  andre  Dyder,  saaledes  vilde 
ogsaa  den  fuldkomne  og  uhæmmede  Besiddelse  og  Nydelse 
af  et  eneste  Livsgode  med  Nødvendighed  drage  alle  andre 

Livsgoder  med  sig,  fordi  de  alle  vilde  staae  i  en  nærmere 
eller  fjernere  Forbindelse  med  hint  førstnævnte. 

Livsgoderne  virkes  altsaa  ikke  af  den  Enkelte  i  hans 
Isolation,  men  af  Samfundet.  Idet  nu  det  ene  Slægtled 
afløser  det  andet,  nedarves  Livsgoderne  fra  Slægt  til  Slægt, 
dog  saaledes,  at  hvert  følgende  Slægtled  optager  dem  paa 
N"y  til  fri  sædelig  Bearbeidelse.  Det  er  derfor  ikke  til- 
strækkeligt at  betragte  dem  blot  under  Synspunktet  af  et 
Kredsløb,  der  gjentager  sig  fra  Slægt  til  Slægt,  thi  herved 
synke  de  ned  til  at  blive  en  blot  Naturproces,  men  idet  de 
aandeligt  tilegnes  og  sædeligt  virkes  paa  Ny  af  hvert  føl- 
gende Slægtled,  bliver  der  en  indre  Fremgang  i  dem,  saa 
vist  som  Slægtens  aandelige  Liv  ikke  er  en  blot  Gjentagelse 
af  det  Samme  og  det  Samme,  men  tillige  er  en  Udviklings- 
proces gjennem  en  umærkeligt  fremskridende  Selvfordybelse 
og  Selvtilegnelse  af  sine  Livserfaringer  og  Oplevelser,  hvad 
der  lægger  sig  for  Dagen  i  Menneskeslægtens  Historie.  Idet 
altsaa  Livsgoderne  virkes  og  tilegnes  i  Slægtled  efter  Slægt- 
led, er  dette  ikke  en  blot  tautologisk  og  derfor  aandløs 
Gjentagelse  af  det  Selvsamme,  saaledes  som  Djnrene  parre 
og  formere  sig  fra  Generation  til  Generation,  uden  at  der 
kan  paavises  nogensomhelst  Forandring  —  men  idet  hvert 
nyt  Slægtled  og  derigjennem  hvert  nyt  Menneske,  der  fødes 
til  Verden,  virker  Livsgoderne  paa  selvsamme  Maade  som 
dets  Forfædre  (lever  i  Stats-  og  Borgersamfund,  d^^'ker 
Jorden,  avler  Børn  som  de  tidligere  Slægtled  have  gjort  det) 
lægges  der  dog  samtidigt  et  sædeligt  Aandsindliold  deri,  som 
giver  Livsgoderne  et  netop  for  denne  Slægt  eiendommeligt 
og  derved  fra  de  tidligere  Slægtled  forskjelligt  Præg.  Hvis 
dette  ikke  forholdt  sig  saaledes,  vilde  der  slet  ingen  Historie 
være,  saaledes  som  der  ingen  Historie  er  for  Dyrene,  men 
vi  vilde  istedenfor  have  en  blot  Naturhistorie,  der  viser  en 
ufravigelig  Gjentagelse  af  de  samme  Livstor  mer  og  det 
samme  Livsindhold  fra  Slægt  til  Slægt. 

Men  naar  Tanken  8|)oidor  ud  efter  det  sidste  Fromtids- 

maal,  mod  hvilket  Menneskeheden  arbeider  hen,  da  drives 
den  med  Nødvendighed  udover  Tidens  og  Rummets  Grændser, 
indenfor  hvilke  det  nuværende  Liv  bevæger  sig.  Indenfor 
disse  kan  ligesaa  lidt  Slægtens,  som  den  Enkeltes  sidste  Livs- 
maal  søges.  Med  hvor  glimrende  Farver  man  end  vil  ud- 
smykke Slægtens  Fremskridt  i  Cultur  og  Civilisation,  vil 
den  dog  aldrig  blive  andet  end  en  slet  Uendelighed,  d.  e. 
en  saadan,  der  i  sin  Væsensgrund  kun  er  uendelig  Tomhed. 
Forgæves  peger  man  fremad  mod  Slægtens  uendelige  Per- 
fectibilitet  og  deraf  følgende  stedse  stigende  Livslykke,  thi 
selv  om  man  vilde  tænke  sig,  hvad  dog  vistnok  er  utænke- 
ligt, at  Sygdom,  Alderssvækkelse,  Fattigdom,  Krig  og  store 
Naturulykker  kunde  afvendes  ved  det  fremskridende  Kjend- 
skab  til  Naturen,  saa  vil  dog  selve  Livets  Endelighed  og 
Forkrænkelighed  aldrig  kunne  fjernes,  og  netop  jo  større 
den  ydre  Livslykke  blev,  des  bittrere  vilde  Fornemmelsen  af 
Livets  Kortvarighed  blive  og  nedtrykke  Sindet  i  Mismod  og 
Tungsind.  I  Virkeligheden  vilde  Slægten  ikke  gaae  frem  i 
Livslykke  og  Glæde,  men  tvertimod  synke  dybere  i  Util- 
fredshed og  Sindets  Formørkelse.  Dette  er  det  Sande  i 
Schopenhauers  og  Hartmanns  Pessimisme;  naar  man  nemlig 
tager  Evighedsmaalet  bort,  da  vil  den  jordiske  Existents 
fornemmes  som  stigende  indre  Ulyksalighed,  netop  jo  mere 
den  fremskridende  Cultur  formaaer  at  tilveiebringe  en  blot 
ydre  Lyksalighed.  Historien  og  ikke  mindst  vor  egen  Tid 
aflægger  talende  Vidnesbyrd  herom,  idet  netop  saadanne 
Perioder,  i  hvilke  Slægten  har  naaet  et  Høidemaal  af  Cultur, 
og  Magt  og  Eigdom,  vise  sig  at  være  de  allergunstigste  for 
en  trøstesløs  Pessimisme,  der  som  en  snigende  Tæring  gjen- 
nemtrænger  netop  de  høiere  Samfundsklasser,  i  hvilke  Cul- 
turmagten  særligt  concentrerer  sig,  og  berøver  dem  al  Livs- 
glæde og  alt  Fremtidshaab.  Først  ved  at  opstille  et  Evig- 
hedsmaal,  der  ligger  udover  det  nærværende  Livs  Vilkaar, 
og  i  hvilket  Livets  uendelige  Fylde  og  Salighed  kan  komme 
til  en  i  alle  Maader  uhæmmet  Aabenbarelse,  først  derved  vil 

det  lykkes  at  opstille  et  Fremtidsmaal,  der  kan  fylde  Men- 
neskehjertet med  Haab  og  Fortrøstning.  Hvor  man  bort- 
tager Udødeligliedstroen  og  dermed  Haab  et  om  Livets  Fuld- 
endelse i  en  hinsides  Salighed,  der  vil  man  ogsaa  borttage 
Slægtens  vigtigste  Drivfjeder 'til  sædelig  Kamp  og  Anstræn- 
gelse  og  alle  deraf  følgende  store  Idrætter,  og  Livet  vil  til- 
sidst  fortabe  sig  i  Daadløshedens  stillestaaende  Vande.  Ikke 
alene  den  Enkeltes,  men  ogsaa  hele  Menneskeslægtens  Liv 
og  Virksomhed  bliver  uforstaaeligt  og  meningsløst,  naar  man 
ikke  vil  sætte  det  et  Evighedsmaal  i  en  hinsides  Fuldendelse. 
Heri  ligger  et  praktisk  Bevis  af  stor  Vægt  for  Udødeligheds- 
troens  Sandhed,  med  mindre  man  vil  gaae  ud  fra,  at  der 
overhovedet  ingen  Mening  eller  Fornuft  er  i  Livet,  men  i 
saa  Fald  ophører  ikke  alene  abTænkning  og  al  Philosophi, 
men  overhovedet  al  Videnskab,  efterdi  denne  stedse  maa 
have  til  sin  Forudsætning,  at  der  er  indre  Sammenhæng  og 
fornuftbegrundet  Orden  i  Tilværelsen*). 

Til  en  Fuldendelse  af  alle  Livsgoder  maatte  svare  en 
Fuldendelse  af  alle  Dyder,  thi  begge  betinge  gjensidigt  hin- 
anden. En  sædelig  Erhvervelse  af  Livsgoderne  er  umulig 
uden  de  tilsvarende  Dyder,  og  omvendt  er  Dydernes  Ud- 
øvelse og  derigjennem  Dyderne  selv  umulig  uden  Besiddelse 
af  de  tilsvarende  Livsgoder  Cman  kan  f.  Ex.  ikke  udvise 
Godgjørenhed  uden  at  besidde  Noget  —  ikke  vise  Flid  i  sin 
Gjerning  uden  de  til  samme  hørende  Redskaber  og  Midler). 
Tænke  vi  os  en  Fuldendthedens  Tilstand,  i  hvilken  alle 
Livsgoder  og  alle  Dyder  ere  i  rigeste  Udfoldelse,  uhæmmede 
af  Synd  og  Sorg  og  Plage,  da  have  vi  dermed  Begrebet  af 
det  høieste  Gode.  Vi  forstaae  derved  ikke  det  øverste 
Gode  (bonum  supromum)  d.  e.  et  saadant,  som  betinger  alle 
andre  og  derfor  fortrinsvis  maa  efterstræbes,  thi  som  saadant 
maatte  Dyden  eller  den  gode  Villie  nævnes  —  men  vi  for- 
staae derved  det  fuldendte  Gode  (bonum  consummatum)  d.  e. 


*)  Jvfr.  Poul  Møller,  Om  UdøJolighodrn.  1837.  (Ktterladtc  Skriflor  II. 
S.  In8— 272). 

et  saadant,  som  i  sig  indbefatter  alle  Livsgoder.  Ved  det 
høieste  Gode  kan  altsaa  ikke  tænkes  paa  noget  enkelt  Livs- 
gode, der  er  høiere  og  vigtigere  end  alle  de  andre  og  som 
derfor  fortrinsvis  skulde  være  Gjenstand  for  den  sædelige 
Stræben.  Hvor  dyrebart  og  værdifuldt  end  et  enkelt  Livs- 
gode kan  være,  kan  det  for  sig  alene  dog  aldrig  blive  det 
høieste  (d.  e.  det  fuldendte)  Gode,  thi  vilde  man  desforuden 
tænke  et  eller  nogle  andre  Livsgoder  til,  da  fik  man  jo  et 
høiere  Livsgode  end  hint  førstnævnte,  som  altsaa  ikke  længer 
var  det  høieste  Livsgode.  Først  naar  Tanken  er  naaet  frem 
til  at  omfatte  alle  Livsgoder  i  deres  fuldstændige  Totalitet 
med  de  til  samme  hørende  Dyder,  først  da  har  den  i  Virke- 
ligheden naaet  frem  til  det  høieste  Gode.  Heller  ikke  gaaer 
det  an  at  ville  bestemme  Gud  eller  den  evige  Salighed  som 
det  høieste  Gode.  I  begge  Tilfælde  gaaer  man  ud  fra  en 
abstract  religiøs  Verdensanskuelse,  der  glemmer,  at  den  syn- 
lige og  sandselige  Verden  er  Guds  Billed  (i  videre  Forstand) 
og  Udtryk  for  hans  Villie.  Vil  man  saaledes  nævne  Gud 
som  det  høieste  Gode  (hvad  ikke  maa  forvexles  med  den 
høieste  Gode  eller  den  ene  Gode,  Matth.  19,  17)  da  kan  dette 
kun  skee  ved  en  aldeles  abstract  Opfattelse,  der  opstiller 
Gud  som  det  absolut  Hinsides  i  uendelig  Fjernhed  fra  den 
nuværende  Verdensorden,  medens  enhver  dybere  religiøs 
Opfattelse  jo  tvertimod  maa  gaae  ud  fra,  at  den  synlige 
Verden  er  et  Værk  og  et  Billed  af  den  usynlige  Gud  (Rom. 
1,  20j.  Og  det  samme  skeer,  om  man  vil  opstille  den  evige 
Salighed  i  absolut  Isolation  fra  den  nuværende  Existents 
som  det  høieste  Gode,  thi  derved  overseer  man,  at  den  evige 
Salighed  kun  vindes  ved,  at  et  Menneske  lever  efter  Guds 
Villie  og  Anordning  i  denne  Verden,  i  christelig  Tro  og 
Kjærlighed  opfylder  de  ham  paahvilende  Pligter  og  Livs- 
opgaver og  først  derigjennem  ved  Guds  Naade  modnes  til 
den  evige  Salighed.  Vil  man  ensidigt  fastholde  den  Tanke, 
at  Gud  og  den  evige  Salighed  er  det  høieste  Gode  (saaledes 
som  i  den  gamle  Kirke  Augustin  og  senere  i  Middelalderen 

Thomas  Aqvinas  bestemte  det  høieste  Gode),  da  følger  Lerat 
en  Verdensflugt,  en  sædelig  Qvietisme,  der  opgiver  al  Handlen 
og  hengiver  sig  til  ørkesløse  Drømmerier  i  Forventning  af 
den  evige  Salighed,  saaledes  som  vi  deelvis  see  det  i  Munke- 
livet og  Pietismen,  men  ganske  i  Strid  med  Evangeliets 
Lære  og  Livsopfattelse. 

Det  høieste  Gode  bliver  altsaa  at  bestemme  som  To- 
taliteten af  alle  Livsgoder  og  alle  Dyder  eller  som 
den  sædelige  Bearbeidelse  af  Tilværelsen.  Det  er, 
naar  det  tages  i  absolut  Forstand,  den  Tilstand,  hvor  Alt  er 
fuldelig  gjennemtrængt  og  behersket  af  det  Godes  Idee,  hvor 
alle  Dyder,  Kjærlighed,  Sandhed,  Retfærdighed  o.  s.  fr.  herske, 
og  hvor  alle  Livsgoder,  Sundhed,  Ære,  Velstand,  Familie- 
lykke, Samfundsfred,  ere  uhæmmede  tilstede.  Det  udtrykker 
altsaa  det  omfattende  Formaal,  hvortil  hele  Menneskeslægten, 
bevidst  eller  ubevidst,  stræber  hen  og  dermed  den  høieste 
Livslykke,  som  kan  opnaaes.  Dette  Begreb  er  den  skjulte 
Drivfjeder  for  al  menneskelig  Handlen,  idet  denne  stedse 
gaaer  ud  fra  Ønsket  om  at  forbedre  sin  egen  eller  Andres 
Tilstand  og  derved  komme  dette  Begrebs  Yirkeliggj øreise 
nærmere. 

Det  høieste  Gode  er  allerede  sat  ved  Skabelsen  (Gen. 
1,  31),  dog  ligesom  Gudsbilledet  kun  som  potentielt  Anlæg, 
der  skal  virkeliggjøres  gjennem  en  sædelig  Frihedsudvikling. 
Thi  hele  Naturen,  det  vil  sige  den  til  vor  Jord  knyttede 
Natur,  thi  kun  om  den  kan  der  for  os  være  Tale,  er  gjennem 
en  langvarig  Skabelses-  og  Udviklingsproces  af  den  gud- 
dommelige Visdom  og  Almagt  ført  frem  til  det  Punkt,  hvor 
den  kan  tages  i  Besiddelse  af  Menneskeaanden  og  skal  nu 
gjennem  fri  sædelig  Bearbeidelse  stedse  mere  og  mere  ud- 
dannes til  Organ  for  denne  i  dens  fremskridende  Udvikling. 
Havde  denne  været  normal,  da  vilde  det  hoieste  Gode  have 
været  i  en  til  samme  svarende  Udvikling,  altsaa  i  bestandig 
jævn  Fremskriden.  Men  Synden,  der  har  bragt  Forvirring 
og  Standsning  ind  i  hele  Menneskets  Tilværelse,  har  ogsaa 

bragt  det  i  det  høieste  Gode.  Dette  er  i  alle  Betningef 
hæmmet  og  standset,  og  mange  af  de  Livsgoder,  der  op- 
rindelig vare  anlagte  paa  Slægtens  Velsignelse  og  Fremvæxt, 
ere  formedelst  Synden  blevne  til  Plager  og  Onder  for  den 
(jvfr.  Forbandelsen  efter  Syndefaldet  Gen.  3,  17—18).  Og 
istedenfor  at  det  høieste  Gode  oprindelig  var  en  fælles  Livs- 
opgave for  hele  Slægten,  til  hvis  Løsning  Alle  mødtes  i 
gj ensidig  Hjælp  og  Glæde,  har  det  nu  splittet  Slægten  i 
Uenighed  og  bitter  og  hadefuld  Splid.  Thi  al  den  Strid, 
der  føres  om  Samfundets  Ordning  i  social,  politisk  og  kirke- 
lig Henseende,  kan  i  sidste  Instants  føres  tilbage  til  en  Strid 
om  Yirkeliggj øreisen  af  det  høieste  Gode,  idet  Alle  vel  ere 
aldeles  enige  om  Maalet,  nemlig  en  Samfundstilstand  med 
den  høieste  Lykke  og  Velsignelse,  men  aldeles  uenige  om 
Midlerne,  som  føre  til  Virkeliggj øreisen  af  en  saadan  Sam- 
fundstilstand, Heraf  følger  atter,'' at  der  danner  sig  Partier, 
som  af  al  Magt  bekæmpe  hinanden  og  lægge  hinanden  Hin- 
dringer i  Veien,  idet  hvert  af  de  stridende  Parter  anseer  sin 
Løsning  for  den  eneste  rigtige  og  forkaster  aUe  andre. 
Kommer  nu  hertil  Syndens  stigende  Selvraadighed  og  Selvisk- 
hed, da  kan  med  Føie  det  Spørgsmaal  reises,  om  Slægten 
gaaer  fremad  mod  det  Bedre,  eller  om  den  ikke  snarere  er 
i  Tilbagegang  og  stedse  fjerner  sig  mere  og  mere  fra  sit 
Maal,  Virkeliggj  øreisen  af  det  høieste  Gode*). 

Christendommen,  som  har  forløst  Mennesket  fra  Syndens 
og  Dødens  Elendighed,  har  ogsaa  sat  det  høieste  Godes  Be- 
greb paa  sin  rette  Plads  i  Slægtens  Bevidsthed,  saaledes  at 
den  atter  erkj  ender  det  som  sit  Maal  og  med  Aandens  for- 
nyede Kræfter  arbeider  hen  derimod.  Skeer  dette  nu  end 
under  bestandige  Kampe  og  store  Lidelser,  saa  vil  eller  kan 
dog  Ingen,  som  har  et  christeligt  Livssyn,  opgive  Troen  paa, 
at  det  høieste  Gode  er  i  Væren  og  Virken,  og  at  Slægten 


*)  Jvfr.  Biskop  J.  Paliulan-Miillers  Afhandling   om  dette  Æmne 
(Efterladte  Skrifter,  1868,  S.  225  flg.)- 

overalt,  hvor  Christendommen  er  herskende  Aandsmagt,  er 
i  Fremgang,  idet  den  skrider  frem  i  indre  Selvfordybelse  og 
rigere  Livserfaring  samt  udadtil  vinder  et  stedse  stigende 
Herredømme  over  ^Naturen,  der  mere  og  mere  underlægges 
Menneskeaanden  og  omdannes  til  tjenende  Organ  for  den*). 
Livsgoderne  forøges,  og  idet  Dyderne  øves  i  Erhvervelsen 
og  Nydelsen  af  dem,  er  ogsaa  det  høieste  Grode  i  stadig 
Fremgang.    Dog  er  denne  kun  en  Vorden,  bliver  aldrig  en 
fuld  Væren,  eller,  som  det  ogsaa  kan  udtrykkes,  det  høieste 
Grode  er  kun  relativt,  aldrig  absolut  tilstede  i  Jordelivet. 
Thi  ligesom  Dyden  aldrig  naaer  sin  Fuldendelse  i  dette 
Jordeliv,  saaledes  kan  det  høieste  Grode,  hvis  fulde  Virkelig- 
gjørelse  jo  er  betinget  ved  Dyden,  heller  aldrig  naae  den. 
Først  i  en  hinsides  Tilværelse,  hvor  Syndens  og  Dødens 
Virkninger  ere   ganske   ophævede,   og  Livet  rører  sig  i 
uhæmmet  Fylde,  først  der  vil  det  høieste  Gode  naae  sin 
fulde  Virkeliggjørelse,  men  denne,  som  altsaa  bliver  Eet  med 
Fuldendelsen  i  den  evige  Salighed,  ligger  udenfor  Sæde- 
lærens Omraade,  thi  den  har  kun  til  Opgave  at  fremstille 
det  Godes  Virkeliggjørelse  i  det  nærværende  Liv,  altsaa 
indenfor  det  jordiske  Livs  Grændser.     S  eet  fra  dette  Syns- 
punkt er  der  Intet  til  Hinder  for  at  kalde  den  evige  Salig- 
hed for  det  høieste  Gode,  naar  den  nemlig  ikke,  som  i 
Munkemoralen  og  Pietismen,  isoleres  fra  det  jordiske  Liv, 
men  sees  i  nærmeste  Tilslutning  til  dette.  Ganske  vist  ligger 
den  nærmere  Bestemmelse  af  Forholdet  mellem  det  Denne- 
sides og  det  Hinsides  udenfor  al  Erfaring,  ja  kan  ikke  fattes 
af  vor  nuværende  Bevidsthed  (jvfr.  2  Kor.  12,  4),  men  det 
maa  fastholdes,  at  hvad  vi  opleve  i  dette  Liv,  ingenlunde  er 
et  betydningsløst  Spil  af  Tilfældigheder,  men  at  det  har  sin 
fulde  Alvor  og  største,  om  end  for  os  hyppigt  ufattelige  og 
uforklarlige.  Betydning  for  den  hinsides  Fuldendelse. 

Kaste  vi  herfra  et  Tilbageblik  over  den  andensted^ 


*)  Jvfr.  Foif.s  Fremstilliuj''  at'  Historiens  Fliilosopui  11,  S.  47;'). 

3 


18 


givne  Fremstilling  af  den  christelige  Sædelære*),  vil  det  sees, 
at  de  tre  Hovedafsnit,  i  hvilken  Sædelæren  falder,  staae  i 
den  allernøieste  Forbindelse  med  hinanden.  I  første  Afsnit 
er  givet  en  Fremstilling  af  den  handlende  Personlighed. 
Mennesket  i  sin  Dobbeltværen  af  Naturvæsen  og  fri  sædelig 
Aand,  og  det  er  eftervist,  hvorledes  denne  Dobbeltbestem- 
melse overalt  giver  Menneskets  Handlen  sit  eiendommelige 
Præg.  I  andet  Afsnit  er  Loven  fremstillet,  der  i  sin  inderste 
Grund  kun  er  Udtryk  for  Menneskets  oprindelige  Yæsen, 
nemlig  Kj ærligheden,  men  i  Synden  er  bleven  forvansket,  i 
Frelsen  ved  Jesus  Christus  gjenoprettet,  og  nu  atter  virke- 
liggjøres  i  den  christelige  Dyd  og  gjennem  Pligten  finder 
sin  praktiske  Anvendelse  paa  Livet.  Men  den  sædelige 
Handlen  er  ikke  hensigtsløs,  ikke  en  Stræben  i  det  tomme 
E/um,  men  har  sit  bestemte  Grundlag,  hvorpaa  den  bygger, 
nemlig  Naturordenen.  Den  sædelige  Handlen,  i  hvilken  Per- 
sonligheden opfylder  Loven,  har  sit  bestemte  E-esultat  at 
fremlægge,  hvilket  vi  benævne  Livsgoderne.  Idet  de 
mangfoldige  Livsgoder  forenes  til  samlet  Heelhed  under 
Synspunktet  af  det  høieste  Gode,  vil  det  erkjendes,  at  det 
fra  først  af  er  tilstede  som  potentielt  Anlæg,  som  spirende 
Mulighed  i  Personligheden,  dernæst  erkjendes  i  Loven  og 
endelig  finder  sin  synlige  Virkeliggjørelse  i  Livsgoderne. 
Alle  tre,  Personligheden,  Loven,  Livsgoderne,  staae  i  aller- 
nøieste Sammenhæng:  hvad  den  første  anelsesfuldt  bebuder, 
kommer  til  klar  Udtalelse  i  den  anden  og  til  fuld  Virkelig- 
gjørelse i  den  tredie.  Dette  peger  hen  paa  en  dybere  Aar- 
sagsforbindelse,  en  Alt  omfattende  Væsensgrund,  hvori  de 
tre  nævnte  Factorer  maae  søge  deres  fælles  Oprindelse,  det 
er  Gud.  Thi  naar  den  sædelige  Idee,  der  mælder  sig  for 
Mennesket  som  kategorisk  Imperativ  eller  som  Lov,  peger 
hen  paa  Naturens  Fuldendelse,  og  naar  atter  Naturen  overalt 
er  saaledes  anlagt,  at  den  skal  gjennemtrænges  og  bearbeides 


*)  H.  Scharling,  Christelig  Sædelære,  1884.  1. 

af  den  sædelige  Idee  for  at  naae  sin  Fuldendelse  —  da  viser 
dette,  at  den  sædelige  Idee  ikke  kan  være  af  blot  subjectiv 
Art  eller  et  Foster  af  vor  egen  Phantasi,  men  at  den  maa 
være  en  objectiv  guddommelig  Idee,  efterdi  hele  den  ydre 
sandselige  Natur  er  anlagt  paa  denne  som  sit  TsXog.  Hvad 
der  i  Sædelærens  første  og  anden  Deel  er  fremsat  under  et 
overveiende  subjectivt  Synspunkt,  finder  sin  objective  Be- 
kræftelse i  den  tredie  Deel,  og  den  moralske  Livsanskuelse 
kommer  tilsidst  til  at  bvile  i  den  religiøse  Erkj endelse,  at 
det  er  Gud,  som  har  nedlagt  den  sædelige  Idee  i  Mennesket 
som  potentielt  Anlæg,  og  som  atter  har  ordnet  Naturtil- 
værelsen saaledes,  at  den  skal  gjennem trænges  og  beherskes 
af  den  sædelige  Idee. 

IT. 

For  Oldtidens  græske  Philosopher  var  Dyden  og  det 
høieste  Gode  de  tvende  Hovedbegreber,  hvorom  deres  Ethik 
dreiede  sig.  Hvad  der  imidlertid  gj  ælder  om  deres  Udvikling 
af  Dydens  Begreb,  gj  ælder  ogsaa  om  deres  Udvikling  af  det 
høieste  Gode:  Formalbestemmelsen  er  rigtig  og  træffende, 
men  Realdefinitionen  er  famlende  og  holdningsløs,  og  Aar- 
sagen  hertil  maa  søges  i  Savnet  af  en  religiøs  Grundanskuelse, 
thi  kun  i  en  saadan  vil  Healbestemmelsen  af  Dyden  og  det 
høieste  Gode  finde  sit  faste  Grundlag.  Derfor  vil  en  kort 
Oversigt  over  den  philosophiske  Udvikling  saavel  i  ældre 
som  i  nyere  Tid  lette  Forstaaelsen  og  hjælpe  til  en  d^^bere 
Indsigt  i  dette  ethiske  Grundbegreb. 

De  ældre  græske  Ethikere,  Cyrenaikere  og  Cynikere, 
begik  ligesom  disse  Skolers  senere  Fortsættelser,  Stoikere  og 
Epikuræere,  alle  den  samme  Hovedfeil,  nemlig  at  ville  be- 
stemme det  høieste  Gode  ud  fra  den  Enkeltes  Standpunkt, 
idet  de  ganske  isolerede  ham  fra  Samfundet.  Hvad  enten 
de  nu,  som  Cyrenaikere  og  Epikuræere,  bestemte  det  hoieste 
Gode  som  Lysten  og  Nydelsen,  hvad  eller  de,  som  Cynikere 

og  Stoikere,  bestemte  det  som  Uafhængighed  og  D^^d  —  da 
tænktes  og  taltes  der  kun  om  den  Enkelte,  og  det  oversaaes, 
at  den  Enkelte  saavel  i  sin  Nyden  som  i  sin  Virken  er  af- 
hængig af  Samfundet,  og  at  hans  Tilstand  er  betinget  ved 
dettes  Tilstand.  Det  høieste  Gode  kan  derfor  aldrig  opnaaes 
af  den  Enkelte  i  hans  Isolation,  men  kun  i  hans  Samværen 
og  Samvirken  med  Slægten,  hvoraf  følger,  at  det  høieste 
Gode  først  og  fremmest  maa  bestemmes  som  Samfundstilstand 
og  Samfunds  virksomhed  og  først  derigjennem  vil  den  enkelte 
Personlighed  for  sit  Vedkommende  erholde  Deel  deri.  Hertil 
kom  en  anden  Ensidighed,  der  ligeledes  umuliggjorde  en 
frugtbar  Udvikling  af  det  høieste  Godes  Begreb,  nemlig  den, 
at  det  udelukkende  betragtedes  enten  som  en  blot  Naturtilstand 
eller  som  en  blot  Frihedsvirken,  istedenfor  at  det  er  Enheden 
af  begge.  Cyrenaikerne  opfattede  det  paa  førstnævnte  Maade, 
idet  de  nemlig  bestemte  det  blot  som  Nydelse,  der  fremgaaer 
af  en  lykkelig  og  harmonisk  Naturstand,  men  herved  sættes 
det  høieste  Gode  udenfor  Mennesket  og  bliver  ganske  uaf- 
hængigt af  dette.  Herimod  søger  Epikur  at  reagere  ved  at 
bestemme  det  høieste  Gode  som  Smertesløshed  for  saaledes 
atter  at  bringe  det  indenfor  Menneskets  Magtomraade, 
men  herved  synker  igjen  det  høieste  Gode  ned  til  at  blive 
en  blot  negativ  Bestemmelse  eller  det  rene  Intet.  Stoi- 
kerne bestemte  ået  høieste  Gode  som  Dyden,  altsaa  som 
et  sædeligt  Frihedsværk,  der  ene  er  afhængigt  af  Menneskets 
Villie,  medens  alle  ydre  Livsgoder  ere  fuldstændigt  lige- 
gyldige, adiaphora,  for  den  sande  Vismand,  der  ene  og  alene 
tragter  efter  Dyden.  Herved  fornægtes  hele  Natur existents en, 
der  aldeles  ingen  Betydning  faaer  for  det  sædelige  Livs  Ud- 
vikling. Vel  søgte  de  at  raade  Bod  herpaa  ved  at  skjelne 
mellem  de  attraaværdige  og  de  forkastelige  Adiaphora  (de 
første  ere  Sundhed,  Velstand  o.  Lign.,  som  kunne  fremme 
den  sædelige  Handlen  —  de  sidste  ere  Sygdom,  Vanære  o. 
Lign.,  som  hæmme  den,  hvortil  endelig  kommer  det  aldeles 
Indifferente,   om  man  f.  Ex.  har  blaa  eller  brune  Øine)  — 

men  Alt  dette  er  dog  kun  en  Nødhjælp,  thi  i  Princip  et  er 
Dyden  det  eneste  virkelige  Gode,  der  conseqvent  opfattet  er 
blottet  for  al  Natur  og  derfor  tilsidst  opløses  i  abstract  Tom- 
hed; og  den  høitpriste  stoiske  avTagxeta  giver  sig  Luft  i 
lutter  Pralerier  og  Bramarbassader,  som  om  Mennesket  kunde 
undvære  alle  Naturbetingelser  og  udelukkende  existere  i 
Kraft  af  sin  egen  Villie. 

Fra  de  Ensidigheder,  hvormed  det  bøieste  Godes  Be- 
greb her  er  belemret  ved  den  udelukkende  subjective  Opfattelse, 
frigjøres  det  af  Plato  og  Aristoteles.  Navnlig  har  PI  at  o  i 
sin  Dialog  Pbilebus  givet  en  saare  skjøn  og  klar  Udvikling 
af  dette  Begreb.  Han  tager  her  sit  Udgangspunkt  fra  de 
tvende  Ensidigheder,  at  enten  Yiden  alene  skulde  være  det 
høieste  Gode,  eller  at  Nyden  alene  skulde  være  det,  og  idet 
han  kriticerer  begge  Paastande,  efterviser  ban,  at  i  det 
h-øieste  Gode  maa  baade  Yiden  og  Nyden  være  optagne  som 
Momenter.  Men  hermed  forlader  han  den  blot  subjective 
Betragtning,  ved  hvilken  de  tidligere  Opfattelser  vare  blevne 
staaende,  og  hæver  sig  til  en  objectiv,  ifølge  hvilken  hele 
Tilværelsen,  behersket  og  besjælet  af  det  evige  Ideerige, 
bliver  det  høieste  Gode,  idet  den  bliver  en  Aabenbaring  af 
den  evige  Sandhed  og  Skjønhed  i  guddommelig  Harmoni. 
Hermed  er  den  rette  Grundanskuelse  given  af  det  høieste 
Gode,  saaledes  som  det  ogsaa  ovenfor  er  fremstillet.  Allige- 
vel lykkes  det  ikke  Plato  at  komme  til  en  fuld  Gjennem- 
førelse,  hertil  stikker  han  for  dybt  i  den  græske  Intellectua- 
lisme.  Yillien,  som  dog  er  den  bærende  Factor  i  dette  Be- 
greb, mangler  ganske,  og  istedenfor  træder  den  hoie  Beskuen 
af  Ideerne  med  den  samme  ledsagende  rene  Glæde  eller 
Philosophien.  Og  her  kommer  der  et  Punkt  frem,  som  den 
platoniske  Philosophi  aldrig  har  formaaet  at  opklare,  nemlig 
Forholdet  mellem  Ideeverdenen  og  den  stoftunge  materielle 
Yirkelighed.  Snart  fremstilles  dette  som  et  Enhedsforhold, 
saa  at  Opgaven  bliver  gjennem  fri  sædelig  Handlen  at  fore 
Ideerne  ind  i  Yirkeligheden  og  derved  lofte  den  til  gud- 


22 

> 

dommelig  Skjønhed  og  Harmoni  —  snart  fremhæves  Mod- 
sætningsforholdet: Ideerne  ere  det  sande  Liv,  Materien  er 
Negationen  deraf,  kun  ved  Flugt  fra  Sandseverdenen,  ved 
Askese  og  Contemplation  kan  Sandhedserkj endelsen  og  der- 
igjennem  Livet  vindes.  At  beseire  denne  Dualisme  eller  op- 
hæve den  i  en  høiere  Enhed  formaaer  den  platoniske  Phi- 
losophi  ikke. 

Medens  Plato  i  sin  stolte  Himmelflugt  mod  Ideernes 
Verden  fjerner  sig  fra  Livets  Virkelighed,  tager  omvendt 
Aristoteles  i  sin  ethiske  Tænken  stedse  fast  Fod  i  denne 
og  saaledes  ogsaa  i  sin  Udvikling  af  det  høieste  Gode.  Dette 
danner  Udgangspunktet  for  hele  hans  Ethik.  Han  bestemmer 
det  i  sin  rene  Almindelighed  som  Lyksalighed,  evåat/iiovlcij 
men  erklærer  dernæst,  at  denne  atter  maa  bestemmes  efter 
Menneskets  eiendommelige  Natur.  Derfor  gaaer  det  ikke  an 
at  bestemme  Lyksaligheden  blot  som  sandselig  Nyden,  thi 
saadant  passer  for  Dyrene,  men  ikke  for  Mennesket,  der  er 
af  en  høiere  Natur.  Det  Eiendommelige  for  Mennesket  er 
Tænkningen  eUer  Ideetilegnelsen,  og  i  denne  maa  altsaa 
Lyksaligheden  eller  det  høieste  Grode  søges.  Men  Tænk- 
ningen er  ikke  noget  Stillestaaende  eller  Passivt,  men  tvert- 
imod  Virksomhed  og  Energi,  og  heraf  drages  da  den  Slut- 
ning, at  det  høieste  Grode  er  en  uhindret  sædelig  Virksomhed 
i  et  fuldkomment  Liv  {tpv^ijQ  évéQysia  nat*  uQeTrjv  iv  /Sm 
TcXélw  Eth.  Nic.  1,  6).  Men  til  et  fuldkomment  Liv  høre 
ogsaa  de  ydre  Livsgoder  som  Ære,  Sundhed,  Familielykke 
o.  lign.,  thi  disse  betinge  den  sædelige  Virksomhed,  og  Savnet 
af  dem  vil  paa  mange  Maader  medføre  Hæmmeise  og  Svæk- 
kelse af  Virksomheden,  hvilket  atter  medfører  en  Forringelse 
af  Lyksaligheden  eller  det  høieste  Gode.  Heraf  følger,  at 
de  ydre  Livsgoder  faae  et  relativt  Værd  og  derfor  blive  en 
berettiget  Gjenstand  for  Eftertragten.  Paa  den  anden  Side 
maa  man  dog  heller  ikke  overvurdere  og  tillægge  dem  et 
altfor  stort,  ja  endog  et  absolut  Værd.  Man  skal  derfor  søge 
at  indskrænke  Livsgodernes  Antal  og  bevare  sin  Uafhængig- 

hed  af  dem,  men  Aristoteles  mener  dog,  at  Sundhed.  Vel- 
stand og  Indflydelse  i  Samfundslivet  i  al  Fald  til  en  vis 
Grad  ere  uundværlige.  Her  indtræder  Yaklen  og  Usikkerhed 
hos  Aristoteles:  paa  den  ene  Side  vil  han  som  de  ældre 
Skoler  lægge  det  høieste  Gode  i  Menneskets  egen  Haand, 
saaledes  at  dette  selv  er  ubetinget  Herre  derover,  paa  den 
anden  Side  tør  han  dog  heller  ikke  nægte,  at  Lyksaligheden 
og  derigjennem  det  høieste  Gode  er  betinget  ved  Noget,  som 
ligger  udenfor  Mennesket.  Her  er  Mangelen  paa  en  religiøs 
Grundopfattelse  i  Øine  faldende.  Thi  kun  i  en  saadan  kan 
den  indre  Forbindelse  tilveiebringes  mellem  den  sædelige 
Frihedsvirken  og  de  ydre  Livsgoder,  idet  en  guddommelig 
Forsynsstyrelse  ordner  Forholdet  mellem  dem  saaledes,  at 
disse  følge  af  hin.  Hvor  Troen  paa  den  guddommelige 
Styrelse  fattes,  vil  ogsaa  det  høieste  Gode  falde  Ira  hinanden 
i  to  Stykker,  den  indre  Sjæleglæde  og  de  ydre  Livsgoder, 
og  Tanken  vil  vakle  frem  og  tilbage  mellem  dem  uden  at 
komme  til  noget  afgj ørende  Valg,  thi  det  Absolute,  som  først 
kan  komme  frem  i  en  religiøs  Grunderkj endelse,  fattes. 
Aristoteles  har  givet  den  rette  formale  Bestemmelse  af  det 
høieste  Gode  som  den  dydige  Virksomhed  i  det  fuldkomne 
Liv,  men  den  indre  Begrundelse  mangler,  thi  denne  vindes 
kun  ved  Troen  paa  Gud  og  Sjælens  Udødelighed,  idet  Gud 
ordner  Livet  saaledes,  at  de  ydre  Livsgoder  blive  Resultater 
af  det  dydige  Liv,  om  ikke  i  den  nuværende  forkrænkelige 
Verden,  saa  i  den  tilkommende  uforkrænkelige. 

Det  er  først  Christendommen,  der  fremsætter  Tankerne 
om  Gud  og  Sjælens  Udødelighed  som  bærende  Grundtanker 
for  den  sædelige  Livsopfattelse.  Paa  disse  bygger  blandt 
de  nyere  Philosopher  Kant  sin  Udvikling  af  det  hoieste 
Gode,  hvilket  han  bestemmer  som  Enhed  af  Dyd  og  Lyk- 
salighed, saaledes  at  Dyden  alene  bliver  honum  suprvmum. 
Dyd  og  Lyksalighed  tilsammen  derimod  honum  consummatuni. 
Men  idet  Kant  erkj ender,  at  Dyden  aldrig  naaer  sin  Fuld- 
endelse i  denne  Tilværelse  og  at  fremdeles  Dyd  og  Lyk- 


salighed  ingenlunde  følges  ad  i  denne  Verden,  opstiller  haii 
det  praktiske  Postulat,  at  begge  Dele  maa  skee  i  en  tilkom- 
mende Verden,  hvor  de  Hindringer,  som  her  ere  tilstede,  ere 
fjernede,  altsaa  Udødelighedens  Postulat,  hvilket  atter  med- 
fører et  nyt  praktisk  Postulat,  nemlig  en  personlig  Guds 
Tilværelse,  hvis  Almagt  og  Visdom  har  ordnet  Tilværelsen 
med  Enheden  af  fuldkommen  Dyd  og  Lyksalighed  som 
sidste  og  absolute  Formaal*).  Saaledes  har  Kant  ganske 
vist  fremsat  den  religiøse  Begrundelse  for  det  høieste  Gode, 
som  den  græske  Philosophi  manglede,  men  rigtignok  paa 
saa  abstract  Vis,  at  der  slet  intet  dybere  Indblik  gives  i  det 
høieste  Godes  egentlige  Væsen.  Dette  falder  ud  fra  hinanden 
i  to  Bestanddele,  Dyd  og  Lyksalighed,  men  disse  to  forholde 
sig  reent  udvortes  til  hinanden  og  forbindes  ligesaa  udvortes 
ved  en  guddommelig  Styrelse.  Grundmangelen  er  her  som 
overalt  hos  Kant  den  abstracte  Dualisme,  som  sættes  mellem 
Aand  og  Natur,  ifølge  hvilken  Naturen  tilsidst  svinder  bort 
som  det  Væsenløse  og  Betydningsløse.  Derfor  giver  Kant 
slet  ikke  nogen  Udvikling  af  det  høieste  Gode,  det  vedbliver 
at  staae  i  abstract  Fjernhed  og  lyser  os  i  Møde  med  Evig- 
hedens Glands  fra  det  Hinsides,  men  uden  reel  Existents  i 
det  nærværende  Liv. 

End  mere  abstract  er  denne  Opfattelse  gjennemført  af 
S.  Kierkegaard,  der  her  som  i  adskilligt  Andet  oprindelig-t 
er  stærkt  paavirket  af  Kant.  Thi  ogsaa  for  Kierkegaard 
bliver  som  for  Kant  det  høieste  Gode  til  det  absolut  Hin- 
sides, nemlig  den  evige  Salighed,  der  først  kan  tildeles  efter 
Døden.  Den  evige  Salighed  er  ikke  alene  det  absolute  léloQj 
men  i  Virkeligheden  det  eneste  leXog,  som  skal  efterstræbes. 
Thi  alle  de  jordiske  Livsgoder  og  Livsopgaver  ere  for  den 
Christne  absolut  betydningsløse  og  uden  alt  Værd.  Den 
Christne  tager  vel  sin  Deel  deraf,  men  uden  at  have  den 
allerringeste  Interesse  derfor,  han  opfylder  sin  jordiske  Livs- 


*)  Kant  Kritik  der  praktischen  Vernunft.  1792.  S.  198—203,  S.  219— 22G. 

opgave  ligesom  den,  der  paa  en  Maskerade  udfører  en  Maske- 
rolle, som  f.  Ex.  Keiser  af  China,  men  meget  vel  veed,  at 
han  selv  i  Virkeligheden  er  noget  ganske  Andet*).  Yed 
denne  reent  abstracte  Opfattelse  af  det  høieste  Grode,  hvor- 
efter det  løsrives  fra  al  virksom  Forbindelse  med  det  jordiske 
Liv,  føres  vi  ganske  ind  i  Middelalderens  Klosterliv,  kun  at 
de  ydre  Former,  Dragten  og  Cellen,  Fasten  og  Selvj3idsk- 
ning,  her  ere  bortfaldne,  men  den  indre  Grrundtanke,  Op- 
fattelsen af  de  jordiske  Livsgoder  som  fuldkommen  væsen- 
løse  og  betydningsløse  for  det  høieste  Gode,  bliver  den 
samme. 

Kant  og  Kierkegaard  have  Betydning  som  Ordførere 
for  tvende  meget  udbredte  Aandsretninger,  Kant  for  Ratio- 
nalismen, Kierkegaard  for  Pietismen.  Thi  begge  disse  op- 
fatte det  høieste  Grode  som  et  absolut  Hinsidigt,  der  Intet 
har  at  gjøre  med  den  nuværende  jordiske  Tilværelse,  og 
navnlig  for  Pietismen  synker  denne  ned  til  et  tomt  Skygge- 
liv, i  hvilket  der  frakjendes  de  jordiske  Livsgoder  alt  sæde- 
ligt Værd  ligesom  i  den  tidligere  Middelalders  asketiske 
Livsopfattelse.  Det  er  Schleiermachers  Fortjeneste  atter 
at  have  draget  det  høieste  Godes  Begreb  ned  fra  hin  Evig- 
hedens abstracte  Fjernhed  og  at  have  paavist  dets  Virke- 
liggj  øreise  i  Summen  af  Livsgoderne  ogsaa  indenfor  den 
nuværende  Existents.  Han  gjenoptager  den  platonisk-aristo- 
teliske  Betragtning,  ifølge  hvilken  det  høieste  Gode  bliver 
Productet  af  den  sædelige  Handlen,  og  han  lægger  stærkt 
Eftertryk  paa,  at  der  ikke  skal  tænkés  paa  den  Enkeltes, 
men  paa  hele  Samfundets  sædelige  Handlen.  Da  denne  ikke 
er  spredt  og  enkeltvis,  men  i  indre  organisk  Sammenhæng, 
maa  ogsaa  det  høieste  Gode  opfattes  som  en  organiserende 
Virksomhed,  der  omfatter  al  sædelig  Handlen,  og  hvis  For- 
maal  er  at  uddanne  hele  Tilværelsen  til  Organ  tm*  Aandon. 


')  Afsluttende  nvidenskabelii-  Kt'ttn-skiitt  184G.  S.  295-  329. 

Schleiermacher  bestemmer  derfor  det  høieste  Gode  som  Ind- 
begrebet af  al  virkelig  sædelig  Handlen,  saaledes  at  ingen 
sædelig  Handlen  kan  tænkes  at  falde  udenfor  det,  ei  heller 
Nogetsomhelst  er  sat  som  Moment  deri,  som  ikke  udgaaer 
fra  den  menneskelige  Fornuft.  Denne  sædelige  Handlen 
fornyer  sig  fra  Slægt  til  Slægt  paa  samme  Vis.  Kortelig 
udtrykt  er  det  høieste  Gode  Intelligentsens  organiserende 
Virksomhed  over  hele  Jorden,  i  hvilken  alle  Livsgoderne 
faae  deres  Plads  anvist,  hver  paa  rette  Sted  og  i  rette 
Orden*).  Schleiermacher  gjør  her  lige  den  modsatte  Opfattelse 
gj ældende  af  Kant  (og  senere  Kierkegaard) :  denne  bestemmer 
det  høieste  Gode  som  absolut  hinsidigt,  hin  som  absolut 
dennesidigt.  Kant  seer  i  det  høieste  Gode  (eller  det  praktiske 
Postulat  af  Dydens  og  Lyksalighedens  Enhed)  Betingelsen 
for  al  sædelig  Handlen,  Schleiermacher  derimod  seer  deri 
Productet  og  Resultatet  af  al  sædelig  Handlen,  Kant  seer 
det  høieste  Gode  som  tilkommende,  Schleiermacher  som 
nærværende. 

Schleiermachers  Udvikling  at  det  høieste  Gode  som 
Totalorganismen  af  al  sædelig  Handlen  og  Indbegrebet  at 
alle  Livsgoder  har  gjennemgribende  Betydning  for  hele  den 
nyere  Behandling  af  Sædelæren.  Medens  den  ældre  Behand- 
ling, navnlig  under  Pietismens  og  nationalismens  Paavirk- 
ning,  mere  og  mere  opløste  Moralen  i  ensidig  Subjectivisme 
og  samtidigt  fordybede  sig  i  en  abstract  Udødelighedstro, 
der  berøvede  det  nuværende  Liv  al  sædelig  Realitet  —  saa 
fremdrager  Schleiermacher  den  Betydning,  som  de  objective 
Samfundsformer  have,  og  lægger  med  det  Samme  sædelig 
Livsfylde  ind  i  det  nuværende  Jordeliv.  Livsgoderne,  som 
den  ældre  subjective  Moral  oversaae  eller  i  bedste  Fald  gav 
en  saare  underordnet  Plads  overfor  Dyden  og  Pligten,  drages 

*)  Jvfr.  Schleiermachers  tvende  Afhandlinger:  Uber  den  Begriff  des 
hochsten  Gutes  (Jahrbiicher  der  Berliner  Akademie  1830,  senere 
optagne  i  Såmmtliche  Werke  III)  —  Entwurf  eiues  Systems  der  Sitten- 
tphrc.  1835.  S.  71  flg. 

nu  i  Forgrunden  og  faae  den  selvstændige  Plads,  som  til- 
kommer dem. 

Alligevel  kan  det  ikke  nægtes,  at  der  er  væsentlige 
Mangler  i  Sclileiermacliers  Udvikling  af  det  høieste  Gode. 
Som  den  første  af  disse  maa  nævnes  den,  at  det  høieste  Gode 
som  sædelig  Samfundsvirksomhed  altfor  udelukkende  sees 
som  Product  af  den  menneskelige  Handlen.  Herved  over- 
sees,  at  Naturmomentet,  der  danner  Grundlaget  for  det  høieste 
Gode,  ikke  er  sat  af  den  menneskelige  Yillie,  og  at  følgelig 
det  høieste  Gode  ikke  er  udelukkende  Product  af  den  sæde- 
lige Handlen.  Den  givne  IsTaturorden  er  den  nødvendige 
Betingelse  for  den  sædelige  Samfundsvirksomhed,  thi  Men- 
neskene vilde  ikke  kunne  dyrke  Jorden,  drive  Handel  ogHaand- 
værk,  danne  Borger-  og  Statssamfund,  om  ikke  Naturordenen 
oprindelig  var  anlagt  paa  alt  dette  og  frembød  det  fornødne 
Stof  for  den  sædelige  Virksomhed.  En  Stat  vil  f.  Ex. 
ikke  kunne  dannes,  hvor  ikke  Naturen  frembyder  det 
nødvendige  Landomraade,  Agerdyrkning  vilde  ikke  kunde 
drives,  hvis  ikke  Muldjorden  var  modtagelig  for  den  deri 
nedlagte  Sæd  o.  s.  fr.  Saaledes  bliver  det  høieste  Gode  ikke 
alene  Product  af  den  menneskelige  Virksomhed,  men  ligesaa 
meget  Betingelse  for  samme,  og  det  bliver  dette  ikke  i  Kraft 
af  den  menneskelige  Handlen,  men  i  Kraft  af  den  gud- 
dommelige Ordning,  der  har  anlagt  Naturen  saaledes,  at  den 
gjennemgaaende  bliver  Grundlag  for  og  derved  tillige  Be- 
tingelse for  al  menneskelig  Handlen.  Men  atter  i  anden 
Retning  har  Schleiermacher  i  altfor  høi  Grad  opfattet  det 
høieste  Gode  som  blot  Naturvirksomhed,  rigtignok  af  aan de- 
lig Art,  og  vi  savne  her  som  i  hele  Schleiermachers  Ethik 
Frihedsbegrebet.  At  Menneskene  stiffce  Familie-  og  Statsliv 
fremstilles  som  ligesaa  selvfølgeligt,  som  at  Bierne  og  M^n-erne 
slutte  sig  sammen.  Det  oversees  ganske,  at  Bier  og  Myrer 
heri  følge  en  blind  Naturdrift  og  ikke  kunne  gjøre  Andet, 
medens  Menneskene  kunne  bryde  Familiens  og  Samfundets 
Love  og  kuldkaste  hele  Samfundslivet  i  vild  TTordon.  At 

den  gode  Villie  er  første  og  sidste  Betingelse  for  det  høieste 
Gode,  er  ganske  overseet  af  Schleiermaclier,  og  dette  bliver 
derfor  aldeles  ensidigt  bestemt  som  Cultur  og  Civilisation, 
hvad  der  viser  tilbage  til  den  blivende  Grundmangel  i 
Schleiermacbers  Opfattelse  af  det  Sædeliges  Begreb.  I  Virke- 
ligbeden  synker  det  høieste  Gode  derfor  fra  at  være  en 
sædelig  Frihedsbestemmelse  ned  til  at  være  en  blot  Natur- 
bestemmelse,  og  vi  møde  atter  her  Schleiermachers  skjulte 
Pantheisme.    Det  høieste  Gode  bliver  et  bestandigt  Kreds- 
løb, ligesom  hele  Naturlivet  er  et  Kredsløb,  det  gjentages 
fra  Slægt  til   Slægt,   men  nogen  indre  Yilliens  Selvfor- 
dybelse, der  atter  betinger  Fremgangen,  finder  ikke  Sted. 
Herved  kommer  det  høieste  Gode  til  at  savne  Historiens 
væsentlige  Kj endemærke,  som  netop  er  Aandens  fremskri- 
dende Selvfordybelse,  og  synker,  i  Henhold  til  hvad  ovenfor 
er  bemærket,  ned  til  at  blive  en  Slags  aandelig  Naturhistorie. 
Følgen  heraf  bliver  atter,  at  det  høieste  Gode  hos  Schleier- 
macher  kommer  til  at  savne  et  Evighedsmaal,  i  hvilket  det 
naaer  sin  absolute  Yirkeliggjørels3 ;  det  kommer  derfor  aldrig 
til  Hvile  eller  Afslutning,  men  frembyder,  hvad  man  kalder 
en  slet  Uendelighed,  d.  e.  en  Gjentagelse  af  det  Selvsamme, 
uden  'at  noget  absolut  Maal  opnaaes  derved,  ganske  som 
Pantheismen  overhovedet  frembyder  Skuet  af  en  slet  Uende- 
lighed, en  hvileløs  Uro,  der  ikko  formaaer  at  angive  noget 
absolut  Formå  al,  mod  hvilket  Tilværelsens  Udvikling  ar- 
beider  sig  frem. 

Hvad  vi  da  savne  i  Schleiermachers  Udvikling  af  det 
høieste  Gode,  bliver  i  Virkeligheden  det  Samme,  som  vi 
savne  hos  Aristoteles,  nemlig  den  religiøse  Begrundelse  i 
Tanken  om  Gud  og  Sjælens  Udødelighed.  Hvor  dette 
Grundlag  fattes,  vil  det  høieste  Gode  tilsidst  opløse  sig  i 
lutter  Tomhed,  hvad  enten  det  opfattes  som  et  Kredsløb, 
der  gjentager  sig  fra  Slægt  til  Slægt,  men  hvor  da  og- 
saa   alle  Livets  Plager  og  Gjenvordigheder  gjentage  sig, 


29 

og  hvor  der  ikke  sees  noget  absolut  Formaal  for  Slægtens 
Arbeide  og  Kamp  —  eller  det  opfattes  som  Culturens  og 
Civilisationens  uendelige  Fremskridt,  hvad  der  for  en  over- 
fladisk Phantasi  tager  sig  glimrende  ud,  men  for  en  dybere 
Reflection  viser  sig  at  være  Tomhed  og  Elendighed,  thi  jo 
rigere  Livets  ydre  Glands  udfolder  sig,  desto  bittrere  for- 
nemmes dets  Skuffelser,  hvor  der  intet  Evighedshaab  er. 
Den  religiøse  Grundbetragtning,  som  vi  forgæves  søge  hos 
Schleiermacher,  har  Kant  (og  senere  Kierkegaard)  udtalt 
med  megen  Styrke,  og  det  er  saaledes  først  ved  at  forene 
Kants  og  Schleiermachers,  hver  for  sig  lige  ensidige.  Ud- 
vikling af  det  høieste  Gode,  at  vi  naae  den  rette  Opfattelse. 
Kant  har  opfattet  det  høieste  Gode  udelukkende  som  et 
Evighedsmaal,  men  veed  ikke  at  anvise  det  nogen  Plads 
indenfor  den  nærværende  Timelighed,  som  derfor  i  Virke- 
ligheden bliver  betydningsløs  for  den  sædelige  Handlen  — 
Schleiermacher  har  omvendt  anskuet  det  høieste  Gode  som 
existerende  i  livsfyldig  E-ealitet  indenfor  den  nærværende 
Verdensorden,  men  han  har  ikke  formaaet  at  anskue  det 
som  et  absolut  Fremtidsmaal,  der  først  faaer  sin  fulde  Virke- 
liggj øreise  i  en  hinsides  Verdensorden,  og  herved  mister  det 
sit  absolute  Værd  og  synker  ned  i  en  slet  Uendeligheds  indre 
Tomhed.  Forat  tillægge  det  høieste  Gode  baade  absolut 
Indhold  og  livsfyldig  Realitet  bliver  det  nødvendig-t  at  forene 
begge  Opfattelser,  som  i  Virkeligheden  gj ensidigt  supplere 
hinanden.  Det  høieste  Gode  er  baade  nærværende  (Schleier- 
macher) og  tilkommende  (Kant),  baade  timeligt  (Schleier- 
macher) og  evigt  (Kant),  baade  Product  af  (Schleiermacher) 
og  Betingelse  for  (Kant)  al  sædelig  Handlen.  Det  hoieste 
Gode  bliver  hele  den  fra  Menneskeslægten  ud- 
gaaende  sædelige  Handlen  med  Indbegreb  af  alle 
dertil  hørende  og  deraf  følgende  Livsgoder,  vii- 
kende  i  Nutiden,  dog  paa  mange  Maader  hæmmet  af  Syndens 
og  Dødens  Magt,  derfor  først  fronilr;v(l(Mi(l(^  i  liild  llorlii^hod 

i  det  Hinsides,  hvor  alt,  hvad  der  nu  hæmmer,  er  borttaget, 
og  det  høieste  Gode  træder  frem  som  Livets  fulde  Herlighed 
i  den  evige  Salighed. 

Begrebet  af  det  høieste  Gode,  saaledes  forstaaet  paa  et 
religiøst  Grundlag,  er  det  sædelige  Grundbegreb  i  Christen- 
dommen. Dette  Udtryk  forekommer  vel  ikke  i  den  hellige 
Skrift,  men  som  Realitet  er  det  tilstede,  ikkun  under  en 
anden  Benævnelse,  nemlig  som  Guds  Rige.  Vistnok  giver 
den  hellige  Skrift  ikke  nogen  dogmatisk  og  end  mindre 
nogen  philosophisk  Udvikling  af  dette  Begreb,  men  ville  vi, 
under  Veiledning  af  Skriften  selv,  undersøge,  hvad  der  ligger 
i  denne  Betegnelse,  da  ville  vi  deri  finde  den  sædelig-religiøse 
Ideerække,  hvilken  ovenfor  er  udviklet  som  det  høieste  Godes 
Begreb,  og  det  saaledes,  at  begge  Sider  af  det  høieste  Gode 
her  komme  til  deres  fulde  Ret,  saavel  den  livsfyldige  Rea- 
litet i  den  nærværende  Verdensorden  som  den  absolute  Fuld- 
endelse i  det  Hinsides. 

Begrebet  af  Guds  Rige  finde  vi  først  i  det  nye  Testa- 
mente fremstillet  efter  sin  fulde  Totalitet,  men  Forudsætningen 
derfor,  der  først  giver  os  den  rette  Forstaaelse  deraf,  er  givet 
i  det  gamle  Testamente,  hvor  Gudsriget  viser  sig  for  den 
prophetiske  Skuen  under  Forjættelsens  Form  som  det  til- 
kommende messianske  Rige,  hvilket  vil  frembyde  den 
fuldkomne  Enhed  af  Retfærdighed  og  Lyksalighed.  Det 
første  Tilknytningspunkt  herfor  er  givet  alt  fra  Menneske- 
slægtens Oprindelse  i  den  yndige  Have,  Edens  Have,  i  hvil- 
ken det  første  Menneskepar  hensattes  for  at  dyrke  den  (Gen. 
2,  8 — 9),  thi  hermed  betegnes  den  rige  lykkelige  Naturstand, 
der  bliver  Gjenstand  for  Menneskets  fri  sædelige  Bearbeidelse. 
Edens  Have  med  det  syndfri  Menneskepar  i  Uskyld  og  Lyk- 
salighed er  den  første  rige  Livsspire  for  Slægtens  sædelige 
Udvikling  og  dermed  for  Gudsrigets  eller  det  høieste  Godes 
Virkeliggj øreise.  Ved  Syndefaldet  forskjertses  al  denne  Livs- 
lykke  og  dermed  det  høieste  Gode,  Menneskene  drives  ud 
af  Edens  Have,  af  den  skyldfri  Livsglæde,  for  nu  gjennem 

tungt  Arbeide  og  mangehaande  Besvær  at  kæmpe  med  Livets 
Onder  og  Plager.  Slægten  formerer  sig  og  udbreder  sig 
hurtigt  over  Jorden,  den  hellige  Skrift  viser  os  i  korte  og 
raske  Træk,  hvorledes  den  udvikler  sine  Evner,  gjør  mærke- 
lige Opfindelser  og  Opdagelser,  stiger  i  Rigdom  og  Magt, 
men  samtidigt  fjerner  sig  fra  Gud,  lever  et  vildt  og  over- 
modigt Liv  med  alskens  Yold  og  Uretfærdighed,  indtil  om- 
sider Syndfloden  gjør  en  brat  Ende  paa  al  Rigdommen  og 
al  Ugudeligheden.  Kun  en  enkelt  from  og  gudsfrygtig  Slægt 
spares,  i  den  udvælger  Gud  sine  Fromme  og  tilsiger  dem 
sine  Forjættelser  om  en  kommende  Frelser.  Israels  Folk 
udvælges  og  føres  af  Herren  gjennem  underfulde  Førelser  ind 
i  det  forjættede  Land,  Landet,  der  flyder  med  Mælk  og  Honning 
(2  Mos.  3,  8)  og  som  ved  denne  sin  rige  Frugtbarhed  bliver 
ligesom  en  Fornyelse  af  Edens  Have.  Men  Israels  Folk  er 
et  halsstarrigt  Folk,  der  heller  følger  sine  egne  Veie  end  Guds 
Veie  og  derfor  atter  og  atter  hengiver  sig  til  Nabofolkenes 
grove  Afgudsdyrkelse  og  deres  vilde  Sandselighed.  Tunge 
Straffedomme  hjemsøge  det,  de  ende  tilsidst  med  Landets 
Erobring  og  Hovedstadens  Ødelæggelse,  men  Gud  har  dog 
ikke  forladt  sit  Folk,  gjennem  sine  Propheter  tilsiger  han 
det  Naade  og  Fred,  om  det  vil  forlade  Syndens  Vei  og  atter 
søge  ham.  I  herlige  Syner  skildre  Propheterne  den  Fuld- 
kommenheds Stand,  hvilken  Guds  Udvalg-te,  Messias,  skal 
bringe  Israels  Folk.  Dette  messianske  Rige  bliver  da  Enhed 
af  Folkets  Retfærdighed  og  dets  høieste  jordiske  Lyksalig- 
hed, en  Fornyelse  og  Gjenopreisning  af  det  svundne  Paradis, 
hvor  al  Synd  og  Sorg  og  Smerte  er  borttagen,  og  hvor  alt- 
saa  det  høieste  Gode  virkeliggjøres  i  alle  Retninger. 

Om  end  det  høieste  Gode  fremstilles  i  den  gamle  Pagt 
ikke  som  et  abstract  Begreb,  saaledes  som  af  de  gi-æske 
Philosopher,  men  som  en  livsfyldig  Realitet  i  et  kommende 
Herlighedens  Rige,  det  messianske  Rige  —  saa  er  det  dog 
sat  under  de  samme  Indskrænkninger  i  Rum  og  Tid.  som 
den  gamle  Pag-t  overhovedet.    I  Rummet  er  d(^t  messianske 

Eige  indskrænket  derved,  at  det  kun  gj ælder  Israels  Folk, 
Hedningeverdenen  faaer  kun  Lov  at  see  til  som  Udenfor- 
staaende  og  Fremmede,  og  kun  i  dunkle  Prophetier,  som 
Folket  ikke  fattede,  antydes  det,  at  ogsaa  Hedningene  skulle 
faae  Deel  i  Frelsens  Fylde.  I  Tiden  er  det  messianske  Eige 
indskrænket  derved,  at  det  ikke  er  nærværende,  men  kun 
fremtidigt.  Fremdeles  angaaer  det  kun  Folket  som  Heelhed, 
ikke  den  Enkelte,  en  personlig  Udødelighedstro  fattes  eller  er 
kun  i  ringe  Grad  tilstede,  og  endelig  sees  det  ikke  som  Pro- 
duct  af  den  sædelige  Handlen  gjennem  en  langsomt  frem- 
skridende Frihedsudvikling,  men  det  betragtes  som  hidført 
ved  et  pludseligt  Under  af  den  guddommelige  Almagt. 

Fra  disse  Indskrænkninger,  der  med  Nødvendighed 
fremgik  af  det  Trin  i  Frelsesøkonomien,  hvorpaa  den  gamle 
Pagt  staaer,  frigjøres  det  messianske  Rige  i  den  nye  Pagt. 
Det  fremtræder  her  under  Benævnelsen  Gruds  Eige,  ^aGilela 
S-soVj  /SciGtXsla  TMV  ovQavwv  eller  stundom  ?/  ficcoiXsla  alene. 
Det  møder  os  strax  i  Christi  allerførste  Prædiken,  hvorom 
der  fortælles  (Matth.  4,  17),  og  danner  siden  det  blivende 
Hovedæmne,  saavel  i  hans  som  i  Apostlenes  Forkyndelse. 
Men  dette  Eige  forkyndes  ikke  blot  som  kommende  i  en 
fjern  Fremtid,  men  som  allerede  tilstedeværende  og  virkende 
i  fuld  Kraft  (jvfr.  Matth.  11,  4—6).  Vistnok  er  dette  Guds 
Eige  fra  først  af  sat  ved  et  Under,  nemlig  Christi  Komme  i 
Kjødet,  men  udvikles  fra  nu  af  langsomt  gjennem  en  sæde- 
lig Frihedsudvikling,  idet  Menneskene  efter  at  være  indop- 
tagne  i  det,  selv  virke  og  arbeide  paa  dets  Fremme.  Fra 
først  af  er  det  tilstede  umærkeligt  og  i  det  Skjulte  (Mark. 
4,  26 — 28),  men  efterhaanden  arbeider  det  sig  frem  fra  det 
Usynlige  til  det  Synlige,  og  underlægger  sig  den  ganske 
Naturorden.  Gjennem  en  Eække  Lignelser  skildrer  Christus 
Gudsrigets  Komme  og  Udvikling.  Det  er  ikke  forbeholdt 
Israels  Folk  alene,  men  alle  Hedningefolkene  skulle  faae 
Deel  deri,  naar  de  omvende  sig  og  troe,  ja  endog  gaae  forud 
for  det  selvretfærdige  og  forstokkede  Israel  (Matth.  8,  11 — 12). 

Sin  Fuldkommeise  naaer  G-udsriget  dog  ikke  i  denne  Verden, 
men  først  i  en  hinsides  Tilværelse,  til  hvilken  Forventning 
er  knyttet  en  levende  Udødeligkedstro,  bygget  paa  Forvis- 
ningen om,  at  Frelsens  Grud  er  de  Levendes  og  ikke  de  Dødes 
Gud  (Matth.  22,  32)  og  paa  Jesu  Ckristi  egen  Opstandelse 
som  historisk  Kjendsgjerning. 

Efter  sit  inderste  Væsen  er  Gudsriget  af  aandelig  Natur 
og  udtrykker  det  frie  Kjærlighedssamfund  mellem  Gud  og 
Mennesker,  efter  at  Synd  og  Død,  der  hidtil  har  skilt  dem, 
er  borttaget  ved  Jesu  Christi  Forsoning.  Som  et  Kjærlig- 
hedens Eige  stilles  det  i  Modsætning  til  denne  Verdens 
E-ige,  hvor  Syndens  Selviskhed  hersker  med  Vold  og  Under- 
trykkelse (Joh.  18,  36,  Luk.  22,  24  flg.).  Stundom  fremstilles 
det  udelukkende  som  et  aandeligt  Eige  (Eom.  14,  17,  Matth. 
6,  33,  Luk.  17,  20 — 21).  Herved  betegnes  det  efter  sit  indre 
Princip  i  Modsætning  til  de  jødiske  reent  udvortes  Messias- 
forventninger, thi  det  er  efter  sit  Princip  et  Aahdens  Eige 
og  derfor  skjult  i  Livets  inderste  Grund.  Gudsriget  begynder 
med  den  syndige  Villies  Tilbagetagelse  i  sand  Omvendelse 
og  Tro,  i  Gjenfødelse  og  Helliggj øreise.  Alt  dette  er  af  reent 
aandelig  Natur  og  kan  ikke  sees  med  legemlige  Øine  eller 
fattes  af  Sandserne.  Men  naar  Gudsriget  først  har  vundet 
Fasthed  i  Villiens  skjulte  Grund,  da  arbeider  det  sig  efter- 
haanden  frem  og  bliver  S3niligt  og  aabenbart  (Matth.  10, 
26),  idet  det  gjennemtrænger  hele  den  synlige  og  sandselige 
Tilværelse  og  overalt  gjør  denne  til  Organ  og  Symbol  for 
den  gjenfødte  Villie  og  derigjennem  for  Guds  Villie  (jvfr. 
Lignelserne  om  Surdeigen  og  Sennepskornet  Matth.  13, 31 — 33). 

Det  Guds  Eige,  som  Christus  forkynder,  er  da  det 
samme,  hvorpaa  Tilværelsen  oprindelig  var  anlagt,  og  som 
fandt  sin  første  Virkeliggj øreise  i  Edens  Have,  i  hvilken  det 
første  Menneskepar  blev  hensat  forat  dyrke  den.  Men  det 
sædelige  Frihedsformaal,  hvorpaa  Skabningen  oprindelig  var 
anlagt,  blev  forfeilet  ved  Synden ;  istedenfor  et  Kjærlighedens 

Rige  blev  Menneskeheden  til  et  Selviskhedens  Rige,  og 
Livets  Goder  bleve  til  Onder  og  Plager.  Guds  Vrede  og 
Dom  laa  over  den  syndige  Slægt  (Rom.  1,  18),  først  ved 
Jesu  Christi  Forsoning  er  den  borttaget,  og  Kjærlighedssam- 
fundet  atter  oprettet  mellem  Gud  og  Mennesker  som  mellem 
Mennesker  indbyrdes.  Først  nu  kan  det  sædelige  Friheds- 
formaal,  paa  hvilket  Slægten  oprindeligt  var  anlagt,  naaes, 
nemlig  Gudsrigets  Yirkeliggj øreise,  der  bliver  den  Alt,  Himmel 
og  Jord,  Synligt  og  Usynligt,  omfattende  sædelige  Totalitet. 
Gudsrigets  Virk eliggj øreise  bliver  herved  den  røde  Traad, 
som  gaaer  gjennem  hele  Menneskeslægtens  Historie  lige  fra 
dens  første  Begyndelse  i  Edens  Have  og  indtil  dens  Afslut- 
ning paa  den  yderste  Dag.  Det  bliver  det  indre  usynlige 
Baand,  der  samler  alle  Historiens  mangfoldige  og  spredte 
Phænomener  til  Enhed,  hvad  nu  kun  dunkelt  kan  anes  og 
stykkevis  forstaaes,  men  hvad  der  i  en  hinsides  Tilværelse, 
i  hvilken  saavel  Slægten  som  den  Enkelte  naaer  sit  Evig- 
hedsmaal,  vil  blive  kundbart  og  vitterligt  i  alle  sine  Enkelt- 
heder {dnonaiaotaois  ndvTWV  Ap.  Gj.  3,  21,  jvfr.  Matth.  19,  28). 

Herved  bliver  Gudsriget  det  sædelig-religiøse  Udtryk 
for  det  høieste  Gode,  saaledes  at  hvad  der  i  dette  er  udviklet 
som  philosophiske  Formalbestemmelser,  i  hint  finder  sin 
reale  Livsfylde.  Med  begge  Udtryk  betegnes  en  Samfunds- 
tilstand,  i  hvilken  den  sædelige  Virksomhed  er  knyttet  til 
en  tilsvarende  ydre  Lyksalighed,  saaledes  at  den  foregaaer 
uden  Hæmmelser.  Den  fuldkomne  Opnaaelse  heraf  betegner 
et  Fremtidsmaal,  der  ligger  udover  det  nærværende  Livs 
Grændser ;  her  paa  Jorden  er  det  høieste  Gode  eller  Guds- 
riget kun  i  sin  Vorden  (jvfr.  den  anden  Bøn  i  Fadervor), 
ofte  stedt  i  haarde  Kampe  og  store  Trængsler,  men  dog 
alligevel  i  Fremskriden,  og  med  fuldsikker  Forvisning  om 
trods  alle  Hindringer,  som  Synd  og  Død  lægge  i  Veien  for 
det,  dog  at  naae  sit  Evighedsmaal,  Livets  absolute  Fylde  i 
fuldkommen  Hellighed  og  Salighed.  Medens  det  høieste 
Gode  kun  udtrykker  de  almeen-humane  Bestemmelser,  ud- 

trykker  Gudsriget  derimod  de  eiendommelig  christelige  Be- 
stemmelser, idet  det  har  sin  evige  Livsgrund  i  Jesus  Christus, 
Guds  Søn  og  Verdens  Forsoner  og  Forløser.  Gudsriget  bliver 
derfor  den  sædelige  Totalitet,  der  omfatter  hele  den  christe- 
lige Sædelære.  Dennes  Opgave  er  at  fremstille  alle  Mo- 
menterne i  Gudsriget  i  videnskabelig  systematisk  Sammen- 
hæng og  under  Livsgoderne  vil  da  Productet  af  den  sædelige 
Handlen  blive  fremstillet  paa  Grundlag  af  den  af  Gud  satte 
Naturorden. 

iir. 

Ligesom  Dyden  og  Pligten  danner  ogsaa  det  høieste 
Gode  eller  Livsgodernes  samlede  Totalitet  en  Enhed.  Hvis 
dette  ikke  var  Tilfældet,  vilde  de  falde  fra  hinanden  i  en 
spredt  Mangfoldighed,  men  derved  vilde  ogsaa  Menneskets 
sædelige  Virksomhed  splittes  i  mangfoldige  forskjellige  Eet- 
ninger  uden  Enhed  og  Sammenhæng.    Livsgodernes  Enhed 
er  begrundet  ved  den  Enhed,  som  ligger  til  Grund  for  hele 
Tilværelsen,  dermed  ogsaa  for  Naturordenen,  hvilken  vi  be- 
tegne ved  at  tale  om  „Naturen"  som  saadan,  thi  hermed 
udtrykke  vi,  at  hele  den  spredte  Mangfoldighed  af  Phæno- 
mener,  som  vi  dagligen  opfatte  ved  Sandsningen,  i  sin 
inderste  Væren  dog  kun  er  Eet.    Betragtet  fra  et  moralsk 
Standpunkt  ligger  det  høieste  Godes  principielle  Enhed  i 
den  sædelige  Virken,  det  er  den  indre  usynlige  Side  af  Guds- 
riget, der  stundom  modsættes  den  synlige  og  sandselige  Side 
(Luk.  17,  20 — 21,  Rom.  14,  17)  forat  gjøre  opmærksom  paa, 
at  Gudsrigets  Væsen  ikke  ligger  i  de  ydre  Goder  eller  de 
sandselige  Fornemmelser,  men  i  Aandens  us^^nlige  Verden. 
Det  er  dette  usynlige  Ene,  der  er  don  gode  Deel  eller  det 
ene  Fornødne  (Luk.  10,  42),  som  forst  og  fremmest  skal 
eftertragtes,  ja  for  hvis  Skyld  endog  alle  andre  Hensyn  og 
alt  Andet  i  Livet  skal  tilsidesættes  (Matth.  13,  44    46).  Men 

naar  dette  Ene  er  vundet,  da  skal  ogsaa  alt  det  Øvrige  vorde 
tillagt  (Matth.  6,  33),  idet  nemlig  dette  bliver  det  usynlige 
Punkt,  som  efterhaanden  drager  alt  det  Synlige  og  Sandse- 
lige  ind  under  sig,  gjenf ødende  og  sædeligt  omdannende  det. 
Det  bliver  da  Gudsrigets  sædelig-religiøse  Princip,  hvorom 
alle  Livsgoderne  samle  sig,  og  hvorefter  deres  Værd  bliver 
at  bedømme.  Thi  hint  er  det  Absolute,  disse  det  Eelative, 
hvis  sædelige  Yærd  altid  bliver  at  bestemme,  eftersom  de 
stille  sig  fremmende  eller  hæmmende  for  hint. 

Idet  Grudsriget  fra  sin  usynlige  Kjærne,  det  sædelig- 
religiøse Princip,  gjennemtrænger  og  underlægger  sig  den 
hele  Tilværelse,  oplader  det  sig  i  en  Mangfoldighed  af  Livs- 
goder, thi  som  saadanne  fremtræder  den  sædeligt  beherskede 
og  ordnede  Naturorden.  Ligesom  denne  kundgjør  sig  i  en 
Uendelighed  af  Existentsformer,  saaledes  ogsaa  Livsgoderne. 
Til  Dydernes  og  Pligternes  uendelige  Mangfoldighed  svarer 
atter  Livsgodernes  uendelige  Mangfoldighed.  At  fremstille 
alle  disse  kan  ligesaa  lidt  være  Sædelærens  Opgave  som  at 
fremstille  alle  Dyderne  og  Pligterne.  Videnskaben  maa  i 
sin  Abstraction  altid  staae  tilbage  for  Virkelighedens  Fylde. 
Opgaven  kan  derfor  kun  være  den  at  fremstille  de  vigtigste 
og  meest  betydningsfulde  Livsgoder  i  deres  indre  Sammen- 
hæng og  paavise  deres  Betydning  for  det  sædelige  Livs 
Fremme ;  ud  fra  disse  vil  man  altid  kunne  udlede  de  mindre 
væsentlige  samt  eftervise  deres  Plads  indenfor  Gudsriget  og 
deraf  følgende  Betydning  for  samme. 

Eftersom  Livsgoderne  ikke  kunne  erhverves  af  den 
Enkelte  i  hans  isolerede  Virken,  men  kræve  en  Samfunds- 
virksomhed  til  deres  Erhvervelse  og  Bevarelse,  maa  Betragt- 
ningen vende  sig  mod  Samfundet,  og  den  christelige  Sæde- 
lære, der  i  de  to  første  Afsnit  har  været  individuel  Ethik, 
gaaer  nu  over  til  at  blive  social  Ethik,  men  saaledes,  at  hin 
danner  Forudsætningen  for  denne,  thi  det  er  den  sædelige 
Personlighed  efter  dens  iboende  Lov,  der  har  været  Gjen- 

stand  for  den  tidligere  Fremstilling,  og  som  nu  skal  sees  at 
virke  i  Samfund  med  andre  frie  sædelige  Personligheder. 

Og  hermed  er  da  ogsaa  den  Inddeling  givet,  hvorefter 
det  saare  rige  Stof  bliver  at  ordne.  Det  sædelige  Samfund 
danner  sig  nemlig  ikke  paa  Lykke  og  Fromme,  derved  at 
enkelte  Personer  efter  vilkaarligt  Valg  slutte  sig  sammen. 
Men  Samfundet  danner  sig  paa  Grundlag  af  visse  deels 
physiske,  deels  aandelige  Naturbestemmelser  og  ordner  sig  i 
Henhold  til  disse.  Deels  gjør  der  sig  her  en  Naturnødven- 
dighed gjældende,  der  virker  som  Drift  og  Tilskyndelse, 
deels  et  frit  Valg,  i  Kraft  af  hvilket  man  adlyder  hin  Drift 
og  giver  hin  Naturnødvendighed  Eaaderum,  dog  paa  saadan 
Maade,  at  den  ophører  at  være  blind  Naturdrift,  men  om- 
dannes til  en  høiere  sædelig  Verdensorden. 

Det  er  her,  at  de  universelle  og  sociale  Naturbestem- 
melser gjøre  sig  gjældende,  thi  de  danne  Grundlaget  for  de 
sædelige  Samfundskredse,  i  hvilke  Livsgoderne  erhverves  og 
bevares.  Som  den  vigtigste  og  meest  betydningsfulde  af 
hine  Naturbestemmelser  frembyder  Kjønsforskj ellen  sig,  hvor- 
efter hvert  Menneske  fra  Fødselen  af  bestemmes  enten  som 
Mand  eller  Qvinde.  Idet  de  tvende  Kjøn  forene  sig  til  en 
livsvarig  Forbindelse,  fremkommer  Ægteskabet,  og  af  dette 
resulterer  atter  Familien.  Familien  eller  Husstanden 
bliver  derfor  den  første  af  de  sædelige  Samfundskredse,  som 
skal  beskrives. 

Dernæst  kommer  den  nationale  Naturbestemmelse  i  Be- 
tragtning. Paa  Grundlag  af  den  udvikler  sig  tvende  større 
og  mere  omfattende  Samfundskredse,  hvilke  vi  benævne 
Borgersamfund  og  Stat.  Det  nationale  Fællesskab,  der 
fornemmelig  finder  sit  Udtryk  i  Sproget  og  i  Historiens 
Traditioner,  samler  paa  Grundlag  af  et  bestemt  Landomraade 
som  det  physiske  Substrat,  Folket  til  Enhed,  i  hvilken  der 
atter  danner  sig  en  blivende  Herskermagt,  der  styrer  og 
leder  Folkets  Udvikling  samt  opbyder  det  til  Forsvar  mod 
ydre  Fjender.     Føi*st  herved  virkes  en  betryggende  Sam- 

fundsorden,  der  er  nødvendig  for  en  rolig  og  uforstyrret 
Erhvervelse  og  Nydelse  af  de  timelige  Livsgoder,  hvilke  atter 
ere  en  nødvendig  Betingelse  for  Udfoldelsen  af  et  stort  og 
rigt  Aandsliv  i  Kunst  og  Videnskab  og  et  deraf  følgende 
stigende  Herredømme  over  Naturen. 

Endelig  det  tredie  Samfund,  som  træder  os  i  Møde  i 
Menneskeslægtens  sædelige  Livsudvikling,  er  det  religiøse 
Samfund  eller,  som  vi  fra  et  christeligt  Standpunkt  benævne 
det,  Kirken.  Dette  søger  ikke,  som  de  foregaaende,  sin 
Tilknytning  i  physiske  Naturbestemmelser,  men  derimod  i 
et  reent  aandeligt  Anlæg,  nemlig  Uendelighedslængselen  og 
Evighedsdriften,  som  er  nedlagt  i  Menneskene,  og  som  driver 
dem  udover  alle  Endelighedens  Betingelser  og  virkende  Aar- 
sager,  i  hvilke  de  ellers  færdes,  og  vender  deres  Blik  mod 
det  Evige  og  Absolute,  Tilværelsens  guddommelige  Ophav, 
og  nu  samler  dem  i  fælles  Andagt  og  Tilbedelse.  I  den 
christne  Kirke,  i  hvilken  Gruds  frelsende  Naade  kalder  alle 
Mennesker  til  Liv  og  Salighed  i  Jesus  Christus,  finder  Per- 
sonligheden sin  faste  Livsgrund  og  Opbyggelse  i  Gud  og 
sikkrer  sig  derigjennem  Besiddelsen  af  de  evige  Livsgoder. 

Disse  Samfundskredse  tjene  til  hver  paa  sin  Vis  at  ud- 
vikle og  fremstille  det  sædelige  Personlighedsliv  efter  dets 
Grundforhold.  Disse  ere  tre,  nemlig  Personlighedens  Forhold 
til  sig  selv,  dens  Forhold  til  Omverdenen,  dens  Forhold  til 
Gud.  I  Familien  finder  fortrinsvis  Personlighedens  indre  Selv- 
udvikling Sted,  i  Borgersamfund  og  Stat  udvikles  dens 
Verdensforhold,  i  Kirken  dens  Gudsforhold.  Derfor  er  og- 
saa  disse  Samfunds  guddommelige  Ordning  og  deres  sæde- 
lige Betydning  allerede  fra  gammel  Tid  erkjendt.  De  ældre 
Theologer  fremstillede  dem  som  status  oeconomicus,  status 
politicus  og  status  ecclesiasticus.  Men  da  de  behandlede  dem 
ligesom  hele  den  øvrige  Sædelære  i  Dogmatiken,  var  det  kun 
en  saare  utilstrækkelig  og  ufyldestgj  ørende  Fremstilling. 
Først  ved  at  give  dem  en  selvstændig  Udvikling  i  den  christe- 
lige  Ethik  efter  de  til  Grund  for  dem  liggende  Princip  er, 

vil  man  kunne  give  dem  en  saa  udtømmende  og  righoldig 
Behandling,  som  er  nødvendig  for  at  vinde  den  rette  Indsigt 
i  deres  Naj^ur  og  Yirksomhed. 

Alle  tre  Ordninger  findes  fra  Historiens  første  Begyn- 
delse og  findes  ligeledes  hos  alle  Folkeslag,  selv  de  raaeste 
og  vildeste,  rigtignok  ofte  kun  i  en  saare  ufuldkommen  Skik- 
kelse. Men  deres  fulde  sædelige  Betydning  og  Anerkjendelse 
have  de  først  vundet  i  Christendommen,  der  har  viist  dem  i 
deres  rette  Lys  som  forskjellige  Sider  af  Grudsriget.  I  He- 
denskabet, selv  paa  dets  høieste  Udviklingstrin  i  Grræken- 
land  og  Hom,  have  de  kun  faaet  en  saare  ufuldkommen  Ud- 
foldelse, fordi  den  rette  religiøse  Begrundelse  mangler ;  ikke 
blot  træffes  her  stor  religiøs  Vankundighed,  men  ogsaa  over 
Familielivet  og  Statslivet  hvile  mørke  Skygger. 

Den  fælles  Enhed  og  Begrundelse  finde  alle  tre  Sam- 
fundskredse  i  Gudsriget.  Med  Urette  har  man  kun  villet 
betragte  Kirken  som  Udtryk  for  Gudsriget,  medens  derimod 
Familie  og  Stat  som  underordnede  Former  af  Menneskelivet 
skulde  staae  udenfor  det.  Dette  er  Bomerkirkens  store  Vild- 
farelse, hvormed  den  har  forkuet  og  undertrykt  Menneske- 
livet til  Gunst  for  sin  hierarchiske  Herskesyge.  Reforma- 
tionen bragte  Frigjørelse,  idet  den  i  Evangeliets  Lys  efter- 
viste, at  Familie  og  Stat  ikke  mindre  end  Kirken  ere  gud- 
dommelige Ordninger  og  skulle  agtes  og  æres  som  saadanne. 
Ikke  desmindre  har  der  i  den  evangeliske  Kirke  viist  sig  og 
viser  sig  endnu  jævnlig,  fornemmelig  under  Pietismens  Ind- 
flydelse, Tilbøielighed  til  kun  i  Kirken  at  see  det  adæqvate 
Udtryk  for  Gudsriget,  medens  derimod  Familie  og  Stat  skulde 
staae  Gudsriget  fjernere,  ja  endog  være  det  uvedkommende. 
Dette  er  uevangelisk  Lære,  der  fører  tilbage  i  Bomerkirkens 
Vildfarelse.  Ved  at  virke  til  christeligt  Familielivs  og  chri- 
steligt  Borgerlivs  Fremme  tjener  man  ikke  mindre  Gudsriget 
end  ved  Deeltagelse  i  det  kirkelige  Liv.  Men  alle  tre  Sam- 
fund ere  kun  timelige  Aabenbaringer  af  Gudsriget,  knyttede 

til  dette  Jordelivs  Naturbetingelser.  Ikke  blot  Familie  og 
Stat,  men  ogsaa  Kirken  i  dens  synlige  Former  og  ydre  Skikke 
have  kun  hjemme  i  den  jordiske  Tilværelse.  Deres  Betyd- 
ning er  at  opdrage  Personligheden,  at  hæve  den  over  det 
umiddelbare  Naturliv  til  sædeligt  Aandsliv  og  derigjennem 
modne  den  til  et  evigt  Liv.  Alle  have  de  kun  et  relativt 
Formaal,  thi  de  have  ikke  deres  Formaal  i  sig  selv,  men  i 
de  menneskelige  Personligheder,  som  de  skulle  opdrage  og 
modne  til  den  rette  sædelige  Aandsfylde,  derigjennem  til  et 
evigt  Liv.  Netop  derfor  skulle  de  engang  omskiftes  og  afskaffes, 
medens  Personligheden  som  evig  og  uforgængelig  staaer 
absolut  over  dem.  Her  viser  sig  Ho vedforskj ellen  mellem 
den  hedenske  og  den  christelige  Livsopfattelse:  den  første 
seer  i  de  sædelige  Samfundsformer  det  Blivende  og  Absolute, 
i  Individerne  derimod  det  Forgængelige,  medens  derimod 
Christendommen  gjør  lige  den  modsatte  Opfattelse  gjældende. 
Herat  følger  atter,  at  Hedenskabet  hensynsløst  kræver  Indi- 
vidernes Opoffrelse  til  Bedste  for  Samfundet,  medens  Christen- 
dommen vel  kræver,  at  den  Enkelte  skal  offre  sit  physiske 
Liv  til  Bedste  for  Samfundet,  men  ligesaa  bestemt  hævder, 
at  det  aandelige  Liv,  fornemmelig  den  religiøse  Tro,  hvorfra 
alt  aandeligt  Liv  tager  sit  Udspring,  skal  bevares  selv  med 
Opoffrelse  af  alle  jordiske  Livsgoder  (jvfr.  Matth.  10,  37, 
19,  29).  Seet  fra  dette  Synspunkt  suh  specie  æternitatis  er 
Personligheden  alene  det  Absolute,  Livsgoderne  derimod  det 
Relative,  og  deres  Værd  bliver  at  bedømme,  eftersom  de 
fremme  den  sædelige  Udvikling.  Som  da  Personligheden  er 
det  sædelige  Livs  Ophav,  saaledes  er  den  ogsaa  dets  sidste 
og  absolute  Formaal.  De  Samfundsformer,  gjennem  hvilke 
den  udvikler  sig  i  Jordelivet,  have  derfor  kun  G-yldighed 
for  dette,  men  ville  hisset  afskaffes  (jvfr.  Matth.  22,  30),  hvor 
Evighedens  Fylde  indtræder. 

Idet  vi  nu  fæste  Opmærksomheden  paa  de  nævnte  store 
Samfundskredse,  skulle  vi  forsøge  saavel  nærmere  at  charak- 
terisere  dem  og  bestemme  deres  indbyrdes  Stilling  overfor 

hverandre  som  at  eftervise  de  forskjellige  Grupper  af  Livs- 
goder, der  blive  at  henføre  under  hver  af  dem. 

Familien  er  den  oprindeligste  af  de  sædelige  Samfunds- 
kredse,  den,  hvorfra  de  andre  tage  deres  Oprindelse.  Den 
enkelte  Personlighed  kommer  ordentligvis  til  Verden  i  Fa- 
milien og  modtager  sin  første  legemlige  Pleie  og  aandelige 
Udvikling  indenfor  den.  I  Familien  modtager  han  Natur- 
grunden for  sin  Existents,  fra  hvilken  han  langsomt  udvikler 
sig  til  Selvstændighed  og  sædelig  Frihed,  uden  at  dog  det 
nære  Forhold,  som  knytter  ham  til  Familien,  nogensinde  op- 
hæves. Særkjendet  for  Familien  er  det  fælles  Naturgrundlag, 
der  skyldes  den  fælles  Oprindelse,  som  sammenknytter  dens 
forskjellige  Medlemmer.  Ved  Blodets  Baand  eller  ved  Slægt- 
skabet danne  disse  i  nærmere  og  fjernere  Led  en  sammen- 
hørende Heelhed,  der  rækker  netop  saa  langt  som  Slægt- 
skabet rækker.  Fra  et  meget  omfattende  Synspunkt  kan  hele 
Menneskeslægten  betragtes  som  een  Familie,  idet  alle  Men- 
nesker nedstamme  fra  et  Par  og  saaledes  ere  af  fælles  Op- 
rindelse (f|  évos  aijuaioe  Ap.  Gj.  17,  26),  hvilket  har  sin 
store  dogmatiske  Betydning  med  Hensyn  til  Opfattelsen  af 
Slægtens  Synd  og  Frelse.  Men  for  den  almindelige  Opfat- 
telse vil  Familien  ikke  strække  sig  længer,  end  Slægtskabet 
synligt  og  kjendeligt  kan  eftervises;  hvor  Bevidstheden  herom 
taber  sig,  hører  ogsaa  Familien  op. 

Naturgrundlaget,  der  bærer  Familien,  skal  omsættes  i  et 
frit  sædeligt  Forhold,  der  fra  de  ældre  Medlemmers  Side  viser 
sig  som  Autoritet,  fra  de  yngres  som  Pietet,  men  saa- 
ledes, at  denne  som  hin  grunder  i  gjensidig  Kjærlighed. 
Medens  det  physiske  Naturgrundlag  ogsaa  kan  eftervises  lios 
Dyrene,  især  de  høiere  Dyreclasser,  saa  er  det  aandelige 
Kjærlighedsforhold,  der  knytter  Familiens  Medlemmer  sammen 
for  hele  Livet,  eiendommeligt  for  Menneskene,  idet  D^Tet 
ganske  mister  Familie-  og  Slægtskabsbevidstheden,  saasnai*t 

det  er  blevet  tilstrækkeligt  udviklet  til  at  skaffe  sig  selv 
Næring  og  Pleie. 

Det  Sammenlioldende  i  Familien  er  Familieaanden,  der 
bringer  en  let  og  hurtig  Forstaaelse  til  Yeie  mellem  alle 
dens  Medlemmer.  Stundom  giver  den  sig  til  Kjende  i  visse 
Udtryksmaader  og  Betegnelser,  der  giver  Sproget  og  Sam- 
livet en  egen  Farve.  Familieaanden  fører  de  forskjellige 
Alderstrin  og  de  forskjellige  Kjøn,  som  ellers  holde  sig  son- 
drede fra  hinanden  i  Tilbageholdenhed,  stundom  Kulde,  sam- 
men og  giver  derved  Livet  større  Rigdom  og  Inderlighed. 
Herved  fremmes  i  høi  Grad  den  aandelige  Udvikling,  idet 
den  ældre  Slægt  i  Familien  optræder  belærende  og  veiledende 
for  den  yngre  og  meddeler  den,  som  er  uerfaren  og  ukjendt 
med  Livet,  af  sin  rigere  Livserfaring.  Paa  Grund  heraf  er 
Opdragelsen  fortrinsvis  knyttet  til  Familien,  hvoraf  atter 
Menneskeslægtens  Fremskridt  og  Udvikling  er  betinget. 
Blandt  Dyrene  er  den  ene  Generation  kun  en  Gjentagelse 
af  den  anden,  og  Livet  bevæger  sig  her  uforandret  gjennem 
Aartusinder  paa  samme  Maade,  men  i  Menneskeslægten  over- 
gives en  aandelig  Arv  i  stigende  Yæxt  fra  Slægt  til  Slægt. 
Herved  danner  Historien  sig,  d.  e.  en  større  Aandens  Selv- 
fordybelse indefter  og  en  rigere  Udfoldelse  af  Kræfterne  ud- 
efter med  et  stigende  Herredømme  over  Naturen.  Dette 
Slægtens  Fremskridt  er  paa  det  Nøieste  knyttet  til  Familien, 
indenfor  hvilken  Opdragelsen  finder  Sted.  Derfor  er  Familie- 
livets Hellighed  og  Ukrænkelighed  en  af  Samfundets  Grund- 
piller, og  Historien  giver  en  Eække  afskrækkende  Exempler 
paa,  at  overalt  hvor  Familielivet  ringeagtes  og  den  til  samme 
knyttede  Autoritets-  og  Pietetsfølelse  svækkes,  der  opløser 
Samfundet  sig  og  synker  ned  i  Barbari  og  Raahed. 

Udaf  Familien  udvikler  Borgersamfundet  og  Staten  sig, 
idet  nemlig  dens  Medlemmer  blive  saa  talrige  og  udbrede 
sig  over  saa  stort  et  Fladerum,  at  det  daglige  eller  jævnlige 
Samliv  hører  op,  og  dermed  ophører  da  ogsaa  Bevidstheden 
om  fælles   Oprindelse  og  Slægtskab     Ogsaa  det  religiøse 

Samfund  eller  Kirken  er  oprindelig  knyttet  til  Familien, 
hvor  Husfaderen  eller  Patriarchen  samler  Medlemmerne  til 
fælles  Bøn  og  Andagt,  men  udvikler  sig  ligeledes  til  selv- 
stændig Bestaaen,  idet  den  samler  Tilhængere  fra  mange  for- 
skjellige  Familier.  Men  om  end  disse  nye  og  mere  omfat- 
tende Samfundskredse  udvikle  sig  af  Familien,  saa  ophører 
denne  dog  ingenlunde,  men  danner  saavel  overfor  Borger- 
samfund og  Stat  som  overfor  Kirken  en  afsluttet  Heelhed, 
hvorfra  hine  andre  Samfund  ideligt  fornye  sig,  idet  der  fra 
Familien  tilføres  dem  nye  Medlemmer  istedenfor  de  ældre, 
som  bortkaldes  fra  Jordelivet.  Meget  hyppigt  vil  ogsaa, 
naar  Aanden  i  Borgersamfund  og  Stat  eller  i  Kirken  sløves 
og  svækkes,  en  sædelig  og  religiøs  Fornyelse  udgaae  fra 
Familien. 

Fra  Familien  i  videre  Forstand,  der  omslutter  alle  dem, 
som  forenes  ved  Slægtskabets  Baand  og  Bevidstheden  om 
fælles  Herkomst,  adskille  vi  Familien  i  snævrere  Forstand 
d.  e.  den  lille  Kreds  af  Nærbeslægtede,  der,  samlet  om  Mand 
og  Hustru  som  Kredsens  Centrum,  er  forenet  i  dagligt  Sam- 
liv og  Arbeide  paa  Grundlag  af  fælles  Erhverv  og  Eiendom. 
Af  de  Livsgoder,  der  realiseres  i  Familien,  maa  allerførst 
Ægteskabet  nævnes  eller  den  paa  Grundlag  af  Kjønsfor- 
holdet  afsluttede  livsvarige  Forbindelse  mellem  Mand  og 
Qvinde,  thi  dette  danner  det  oprindelige  Grundlag  for  hele 
Familielivet.  Her  fremkommer  Spørgsmaal  om  Ægteskabets 
Stilling  til  Stat  og  Kirke,  dets  mulige  Opløsning,  samt  dets 
sædelige  Betydning  i  Sammenligning  med  den  ugifte  Stand. 
Ægteskabets  Frugt  og  Velsignelse  er  Børnene,  hvorved  frem- 
kommer Spørgsmaal  om  disses  Stilling  overfor  Forældrene  samt 
overfor  hinanden  indbyrdes.  Ægtefolkene  og  deres  Børn  danne 
Familiens  Grundstamme,  hertil  kan  slutte  sig  saadanne,  som 
antages  i  Børns  Sted,  eller  nær  Slægt  og  Venner,  der  op- 
tages i  Familiens  Kreds,  samt  endelig  Tyendet  eller  Tjener- 
skabet, der,  skjøndt  staaende  udenfor  det  egentlige  Familie- 
liv, dog  paa  den  anden  Side  ikko  kan  betragtes  som  dette 

uvedkommende,  hvad  der  fra  begge  Sider  vilde  umuliggjøre 
den  rette  Pligtopfyldelse.  Hele  denne  Kreds  af  Ægtefolkene 
og  deres  Børn  eller  Pleiebørn,  samt  Tyendet,  danner  til- 
sammen den  cliristelige  Husstand. 

I  Familien  kan  Personligheden  endnu  ikke  finde  fuld 
sædelig  Frihed  og  Selvstændighed,  den  er  her  endnu  for 
stærkt  bunden  af  Naturgrunden.  Den  Enkelte  føler  sig  i 
Familien  ikke  som  den  Enkelte,  men  som  Medlem  af  Fa- 
milien, altsaa  som  Led  af  et  større  Hele.  Forat  Personlig- 
heden skal  vinde  Selvstændighed  og  aandelig  Modenhed, 
bliver  det  nødvendigt,  at  den  træder  ind  i  nye  og  større 
Samfund,  i  hvilke  det  fælles  bærende  Naturgrundlag,  som 
opretholder  og  sammenholder  Familien,  bortfalder.  Først 
kræves,  at  de  Enkelte  træde  frit  op  overfor  hinanden  som 
Enkelte,  at  altsaa  Individerne  røre  sig  og  virke  i  fuld  Fri- 
hed, kun  bundne  ved  de  Hensyn,  hvilke  Alles  frie  Virksom- 
hed maa  paalægge  den  Enkelte,  paa  det  at  ikke  Samfundet 
skal  opløse  sig  i  Usamdrægtighed  og  Strid.  Dette  frie 
Samfund,  hvor  der  intet  andet  sammenknyttende  Baand 
findes  end  de  Enkeltes  fælles  Interesser,  benævne  vi  det 
borgerlige  Samfund.  Men  udaf  dette  udvikler  sig  atter 
et  høiere  Samfund,  i  hvilket  ikke  den  Enkeltes  Interesser, 
altsaa  ikke  den  fælles  Gavn  og  Fordeel,  som  Samfundet 
frembyder,  men  selve  den  sædelige  Idee  eller  Retfærdigheden 
bliver  Hovedformaal  for  Samfundets  Virksomhed.  Gjennem 
en  Hække  Institutioner,  fremfor  Alt  gjennem  en  vedblivende, 
ordnet  og  fast  Herskermagt  styrkes  Samfundet  til  at  virke- 
liggjøre  det  Gode  deels  ved  at  straffe  og  undertrykke  Alt, 
hvad  der  ligefrem  viser  Ulydighed  og  Trods,  deels  ved  at 
hjælpe  og  understøtte  Alt,  hvad  der  fremmer  Samfundets 
høiere  sædelige  CulturformaaL  Dette  Samfand,  som  til  sin 
Bestaaen  kræver  et  bestemt  Folk,  bosat  i  et  bestemt  Land, 
over  hvilket  det  har  udelukkende  Eaadighed,  er  Staten. 
Mellem  det  borgerlige  Samfund  og  Staten  lader  sig  ikke 
drage  nogen  bestemt  Grændse,  de  glide  paa  mange  Maader 

umærkeligt  over  i  liinanden  paa  samme  Maade  som  den 
Enkeltes  Fordeel  og  det  Godes  Virkeliggj øreise  griber  over 
i  hinanden.  Derfor  sammenstilles  her  Borgersamfundet  og 
Staten,  men  da  paa  den  anden  Side  Formaalet  for  begges 
Virksomhed  er  af  høist  forskjellig  Art,  nemlig  i  Borgersam- 
fundet den  størst  mulige  Frihed  og  Fordeel  for  den  Enkelte, 
i  Staten  derimod  Retfærdighedens  Haandhævelse  og  de  sæde- 
lige Oulturformaals  Fremme,  betragte  vi  hvert  af  disse  Sam- 
fund særskilt  for  derved  at  vinde  en  klarere  Forstaaelse  af 
dem. 

I  Familiens  snævrere  Kreds  opnaaer  den  Enkelte  ikke 
den  Uafhængighed  og  Selvstændighed,  som  er  en  nødvendig 
Betingelse  for  en  fri  sædelig  Udvikling.  Han  lever  i  og 
med  Familien,  føler  sig  stedse  som  Medlem  af  den,  men  ikke 
som  et  selvstændigt  Jeg.  Heller  ikke  kommer  hans  Indivi- 
dualitet til  fuld  Udvikling,  thi  den  mangler  den  nødvendige 
Modsætning  af  andre  Individualiteter,  den  er  bunden  i  Fa- 
milietypen. Forat  opnaae  Selvstændighed  maa  den  Enkelte 
derfor  træde  ud  af  den  snævre  Familiekreds  og  blive  Medlem 
af  et  større  og  mere  omfattende  Samfund,  hvor  de  enkelte 
Medlemmer  ere  stillede  frit  overfor  hinanden  og  gjennem 
denne  Frihed  kunne  opnaae  en  fyldigere  og  rigere  Udvikling. 

Dette  større  Samfund  er  Borgersamfundet.  Sær- 
kjendet  for  det  er,  at  Slægtskabet  og  det  fælles  Natur- 
grundlag, som  sammenknytter  Familien  til  en  organisk  En- 
hed, falder  bort,  saa  at  de  enkelte  Personhgheder  her 
ere  stillede  frit  overfor  hinanden,  og  Hver  kan  følge  sine 
Interesser  og  sine  Formaal.  Dette  vil  fra  først  af  gjøre  sig 
gjældende  som  en  stærk  Modsætning,  den  Enkeltes  Villie  er 
modsat  de  Andres  Yillie,  hans  Interesser  og  Formaal  modsat 
deres.  Fremdeles  gjør  Individualitetens  Forskjel  sig  gjæl- 
dende ganske  anderledes  end  i  Familien,  hvor  den  findes 
bunden  i  den  fælles  Familietype ;  her  derimod  vil  den  Enkelte 
snart  blive  sig  sin  Individualitet  bevidst  som  liavende  et 

forskjelligt  Særpræg  fra  alle  de  Andres.  Naar  da  i  Familien 
det  Ligeartede  og  Fælles  er  fremherskende,  saa  vil  i  Borger- 
samfundet tvertimod  Uensartetheden  og  Modsætningen  gjøre 
sig  gj ældende.  Den  Enkelte  vil  hævde  sin  Individualitet  og 
sine  Formaal  i  Modsætning  til  alle  de  Andre,  og  han  vil 
derfor  gjøre  sin  Ret  og  sine  Interesser  gj  ældende  i  Modsæt- 
ning til  deres.  Men  dette  Ufredens  Forhold,  der  vil  føre  til 
en  helium  omnium  contra  omnes,  maa  dog  snart  vige  Pladsen 
for  en  større  Fordragelighed  og  gjensidig  Imødekommen. 
Den  Enkelte  vil  nemlig  komme  efter,  at  han  Intet  kan  udrette 
mod  Alle  de  Andre  tilsammen,  men  derimod  Meget,  naar  han 
vil  forene  sig  med  dem.  Ikke  blot  ville  de  adskilte  og  mod 
hinanden  vendte  Kræfter  styrkes  ved  en  Forening  og  ved 
at  rettes  mod  et  fælles  Formaal,  men  ogsaa  ville  de  for- 
skjellige  Individualiteter  gjensidig  udfylde  hinanden,  saaledes 
at  den  Enes  Mangler  og  Ufuldkommenheder  afhjælpes  ved 
den  Andens  Fortrin.  En  saadan  Sammenslutning  af  Indi- 
viderne kræver  imidlertid,  at  hver  Enkelt  vil  anerkjende  de 
Andres  Berettigelse  og  altsaa  ikke  længer  hensynsløst  sætte 
sin  Yillie  igjennem,  men  kun  føre  den  igjennem  saavidt,  som 
det  lader  sig  forene  med  de  Andres  Villie  og  med  deres 
Tarv.  Saaledes  maa  hver  Enkelt  indskrænke  sin  Villie  og 
læmpe  den  efter  de  Andres  paa  Betingelse  af,  at  de  atter 
ville  anerkjende  hans  Villie  og  saavidt  muligt  læmpe  sig 
efter  den.  Herved  danner  sig  et  Gjensidighedsforhold,  der 
træder  frem  i  en  Eække  Rettigheder  og  til  samme  svarende 
Forpligtelser.  Saaledes  opstaaer  Samfundet  af  frie  Borgere, 
der  ikke  ere  bundne  ved  Andet  end  Hensynet  til  hverandres 
respective  Ret  og  fælles  Fordeel.  Dette  Borgersamfund 
er  i  Virkeligheden  en  contrat  social  (Rousseau)  og  et  Værk 
af  den  fælles  Nød,  som  driver  Menneskene  sammen.  Hermed 
skal  dog  ikke  være  sagt,  at  Borgersamfundet  danner  sig  i 
bogstaveligste  Forstand  ved  en  Overenskomst,  ved  hvilken 
de  enkelte  Personligheder  træde  sammen  og  træffe  Aftale 
om  deres  gjensidige  Pligter  og  Rettigheder.    Ved  en  saadan 

ligefrem  historisk  Aet  danner  Borgersamfundet  sig  ikke,  det 
fremgaaer  af  en  aandelig  Naturdrift,  som  er  nedlagt  i  Men- 
neskene, og  som  bevirker,  at  disse,  overalt  hvor  de  mødes, 
slutte  sig  sammen  til  fælles  Hjælp  og  Arbeide.  Heraf  ud- 
vikler sig  snart  uvilkaarligt,  snart  som  en  Følge  af  Overlæg 
og  Valg,  en  bestemt  Retsorden,  der  anviser  hver  Enkelt  hans 
Plads  med  de  deraf  følgende  E-ettiglieder  og  Pligter  overfor 
Andre. 

I  det  borgerlige  Samfund  bliver  de  Enkeltes  Virksomhed 
som  saadanne  Hovedformaalet.    Det  gj ælder  om  at  sikkre 
den  Enkelte  den  størst  mulige  Frihed  i  hans  Erhvervelse  af 
Livsgoderne  og  saavidt  muligt  Lighed  med  aUe  de  Andre  i 
Adgangen  til  dem.    Frihed  og  Lighed  bliver  altsaa  den 
bestemmende  Norm  for  Borgersamfundets  Virksomhed.  Dog 
maa  dette  ikke  forstaaes  realt,  men  kun  formalt.    Thi  Me- 
ningen er  ikke  den,  at  Enhver  faaer  Frihed  til  at  gjøre  Alt, 
hvad  han  vil,  eller  at  Alle  have  nøiagtigt  den  samme  Andeel 
i  Livsgoderne,  thi  begge  Dele  ere  uforenelige  med  Sam- 
fundets Vilkaar.    Friheden  kan  kun  forstaaes  saaledes,  at 
hver  Enkelt  faaer  saa  megen  Frihed,  som  er  forenelig  med 
alle  de  Andres  Frihed,  og  Ligheden  vil  sige,  at  Alle  have 
lige  Adgang  til  Livsgodernes  Erhvervelse,  ere  stillede  lige 
for  Loven,  men  heraf  følger  ingenlunde,  at  Alle  i  Virkelig- 
heden faae  lige  Andeel  i  Livsgoderne,  thi  det  beroer  paa 
den  forskjellige  Dygtighed,   den  forskjellige  Flid  og  Ud- 
holdenhed, som  lægges  for  Dagen,  samt  endelig  det  forskjel- 
lige Held,  hvoraf  den  ledsages.    Alle  Borgersamfundets  Med- 
lemmer maa  saaledes  have  lige  'Ret  til  at  erhverve  og  besidde 
Eiendom,  til  at  gifte  sig  og  stifte  Familie,  men  om  de  gifte 
sig,  om  de  erhverve  Eiendom  og  hvormegen,  dette  beroer 
paa  Individernes  egen  Attraa  og  Dygtighed,  og  denne  kan 
være  høist  forskjellig  hos  de  Forskjellige.    Naar  Borgersam- 
fundet tilstræber  Alles  Frihed  og  Lighed,  vil  dette  kun  sige, 
at  det  drager  Omsorg  for,  at  Alle  have  samme  Frihed  til  at 
udfolde  deres  Evner  og  Kræfter,  og  at  Alle   have  samme 


Lighed  for  Loven,  saa  at  der  ikke  skænkes  visse  For- 
rettigheder  til  enkelte  af  Samfundets  Medlemmer,  som  Andre 
ikke  besidde. 

Denne  formale  Frihed  og  Lighed^  der  tilsikkrer  alle  de 
Enkelte  deres  Rettigheder,  kan  kun  overholdes,  naar  der  i 
Samfundet  danner  sig  en  Magt,  som  i  fornødent  Fald  er 
stærk  nok  til  at  opretholde  Retten  overfor  mulige  Angreb  og 
Yilkaarligheder.  Det  maa  her  først  afgjøres,  om  der  over- 
hovedet har  fundet  nogen  Retskrænkelse  Sted,  og  hvis  dette 
viser  sig  at  være  Tilfældet,  da  skal  den  Skyldige  gjennem 
Tugt  og  Straf  vises  tilbage  inden  de  rette  Grrændser.  Saa- 
iedes  kommer  Samfundet  til  at  udøve  en  dømmende  Myn- 
dighed overfor  dets  Medlemmer  i  Tilfælde  af,  at  de  gjensidigt 
føre  Klagemaal  over  hinanden.  Som  oplysende  Exempel  kan 
her  anføres,  hvorledes  Moses  efter  sin  Svigerfader  Jethros 
kloge  Eaad  indsætter  Dommere  over  Israels  Folk  (2  Mos. 
18).  Det  er  imidlertid  ikke  nok,  at  Dommen  afsiges, 
der  maa  ogsaa  drages  Omsorg  for,  at  den  bringes  i  Udøvelse, 
og  at  den  Gjenstridige,  som  ikke  vil  bøie  sig  under  den, 
tvinges  dertil.  Herved  danner  sig  en  Øvrighed,  der  styrer 
og  leder  Samfundet,  paaseer,  at  Retten  skeer  Fyldest,  og  at 
Lovene  overholdes.  Øvrigheden  bliver  Repræsentant  for 
Almeenretten,  der  skal  være  raadende  i  Samfundet,  men  som 
en  blot  Idee  er  den  afmægtig  overfor  Individernes  Egen- 
raadighed,  derfor  maa  den  have  sine  kraftige  og  virksomme 
Organer,  som  kunne  skaffe  den  Anerkj endelse,  og  disse  finder 
den  i  Øvrigheden.  Den  Modsætning,  som  herved  danner  sig 
mellem  de  Styrende  og  de  Styrede,  mellem  Øvrighed  og 
Undersaatter,  kunde  synes  at  ophæve  den  Frihed  og  Lighed, 
som  er  en  nødvendig  Livsbetingelse  for  det  borgerlige  Sam- 
fund. Men  det  maa  erindres,  at  Øvrigheden  ikke  skal  sætte 
sin  Egenvillie  igjennem,  men  Samfundets  Yillie,  og  Øvrig- 
heden ligesaa  vel  som  de  andre  Medlemmer  af  Samfundet  er 
pligtig  at  bøie  sin  Yillie  ind  under  Almeenretten.  Hvis 
Øvrigheden  forsynder  sig  herimod  og  vil  misbruge  sin  Magt 

og  Indflydelse  til  at  sætte  sin  Egenvillie  igjennem  mod  Sam- 
fundets Interesse,  hjemfalder  den  selv  til  Straf.  Herved 
bevares  Friheden  og  Ligheden  i  Borgersamfundet,  da  nemlig 
Alle  uden  Undtagelse  ere  stillede  lige  overfor  Loven  og 
have  samme  Frihed  til  at  udfolde  deres  Evner  og  Kræfter 
indenfor  de  af  Loven  satte  Grændser. 

Vi  kunne  da  bestemme  Borgersamfundet  som  det 
af  frie  Individer  dannede  Samfund,  hvilket  gjen- 
nem  Opretholdelsen  af  en  ydre  Retsorden  stræber 
at  tilsikkre  de  Enkelte  den  størst  mulige  Frihed 
og  Lighed  i  deres  Virksomhed  forat  erhverve  og 
bevare  Livsgoderne. 

Idet  Borgersamfundet  forener  de  frie  Individer  under 
en  for  Alle  gj ældende  E/etsorden  og  derved  samler  de  mange 
spredte  Kræfter  til  et  samvirkende  Hele,  kan  det  i  langt 
større  Omfang  og  med  langt  større  Dygtighed  end  Familien 
løse  den  sædelige  Culturopgave,  nemlig  at  beherske  og  om- 
danne den  materielle  Natur  og  gjøre  den  til  et  Organ  for 
det  Retfærdighedens  og  Kjærlighedens  Rige,  til  hvilket  den 
forløste  Menneskehed  stræber  hen,  og  hvilket  vi  betegne  som 
Gudsriget.  Familien,  i  hvilken  Personligheden  fødes  og 
modtager  sin  Udvikling  samt  ordentligvis  har  sin  blivende 
Støtte,  er  for  ringe  i  Omfang  og  for  indskrænket  i  sin  Virken 
til  at  kunne  magte  hin  Opgave.  Først  derved,  at  Individerne 
træde  ud  af  Familiens  snævre  Skranker  og  i  Borgersam- 
fundets frie  Virksomhed  mødes  til  gjensidig  Hjælp  og  Under- 
støttelse, først  derved  opstaaer  den  fornødne  Mangfoldighed 
af  Kræfter  og  en  dertil  svarende  Frihed  i  Bevægelsen,  som 
med  Held  kan  arbeide  til  det  sædelige  Culturformaals  Fremme 
og  udarbeide  den  omgivende  Naturorden  til  en  Ka^kke  saule- 
lige  Livsgoder.  Forat  dette  kan  skee,  er  det,  næst  efter  at 
en  fast  og  sikker  Retsorden  uddanner  sig  forat  orihie  Virk- 
somheden, nødvendigt,  at  Arbeidet  tordeh^s,  idet  do  lige 
Kræfter  samle  sig  om  det  lige  Arbeitle,  De.  som  have  det 
samme  eller  nærbeslægtet  Arbeide,  slutte  sig  sanniu  n  i  visse 

Kredse.  Herved  opstaae  de  borgerlige  Stænder,  der 
kunne  bestemmes  efter  G-rundfunctionerne  i  Borgersamfundets 
sædelige  Bearbeidelse  af  Naturordenen.  Her  lade  sig  opstille 
tre  eller  fire  saadanne  Grundf unctioner,  nemlig :  1)  Indvinding 
af  de  rene  Naturproducter  (Urproduction),  2)  Bearbeidelse  af 
Naturproducterne  (Kunstproduction),  3)  Producternes  Omsæt- 
ning (Handel).  Hver  af  disse  deler  sig  atter  i  forskjellige 
Grene,  saaledes  Urproductionen  i  Agerdyrkning,  Qvægavl, 
Fiskeri,  Bjergværksdrift,  Skovdrift  o.  s.  fr.  —  Kunstproduc- 
tionen  i  de  mange  forskjellige  Haandværks-  og  Industri- 
grene —  endelig  Handelen  i  Detailhandel,  Grosliandel  og 
Pengeliandel  med  deres  mange  forskjellige  Arter.  Herved 
fremkomme  de  tre  Stænder,  der  betegnes  som  Landbostand, 
Haandværkerstand  (hvorunder  al  Fabrikiiid  og  Industri)  og 
Handelsstand.  Til  disse  tre  Stænder  kan  endnu  føies  en 
fjerde  Stand,  idet  nemlig  overfor  den  materielle  Production 
kan  opstilles  den  ideelle  Production,  der  sysler  med  det 
menneskelige  Aandsarbeide  i  dettes  mangehaande  forskjellige 
Eetninger.  Denne  fjerde  Stand  kan  betegnes  som  Lærer- 
standen, og  under  den  kunne  henføres  Alle,  hvis  Virksom- 
hed er  af  overveiende  aandelig  Art,  saaledes  Embedsstanden, 
Lægestanden,  Officeerstanden*).  Fra  disse  borgerlige 
Stænder,  der  udtrykke  en  ligeartet  Samfundsvirksomhed,  maa 
vel  adskilles  de  politiske  Stænder,  der  fremkomme  i  Staten 
og  udtrykke  den  større  eller  mindre  Andeel,  som  de  for- 
skjellige Samfundsklasser  have  i  Statsstyreisen  og  de  hertil 
knyttede  Særrettigheder  og  Privilegier,  en  Adskillelse,  som 
iøvrigt  er  bortfalden  i  de  nyere  constitutionelle  Statssystemer. 
De  borgerlige  Stænder  have  den  Betydning  i  Borger- 


*)  De  tre  (eller  fire)  Stænder  udtrykkes  kort,  men  utilstrækkeligt,  i  Tyd» 
skernes  ,)Nåhrstand,  Lehrstand  und  Wehrstand",  samt  i  Fransk- 
mændenes „avoir,  pouvoir,  savoir". — Jvfr.  iøvrigt  F.  C.  Bornemann, 
Almindelig  Rets-  og  Statslære.  1863.  S.  320  flg.,  Chalybåus,  System 
der  speculativen  Ethik.  1850.  II,  S.  204  flg. 

samfundets  Virksomhed,  at  de  fordele  Arbeidet  i  visse  Hoved- 
grupper og  derved  fremkalde  en  hurtigere  og  mere  intensiv 
Virksomhed.  Fællesskab  i  Arbeide  medfører  Fællesskab 
i  Livsvilkaar,  Interesser  og  Tilbøieligheder,  og  herved  vil 
atter  fremkaldes  en  nøiere  Sammenslutning  mellem  dem,  som 
høre  til  samme  borgerlige  Stand  Herved  opstaaer  atter  en 
livligere  Tankeudvexel,  nye  Opdagelser  og  Forbedringer  ind- 
føres, og  Menneskeaanden  vinder  et  stedse  større  Herredømme 
over  Naturen  og  naaer  videre  frem  i  Løsningen  af  det  fælles 
Culturformaal. 

Idet  Borgersamfundet  retter  sin  Virksomhed  mod  dette 
Formaal  og  derigjennem  mod  en  rigere  Erhvervelse  og  Be- 
siddelse af  de  jordiske  Livsgoder,  bliver  her  Stedet  til  en 
nærmere  Undersøgelse  af  disses  sædelige  Betydning.  Vist- 
nok finder  en  saadan  Erhvervelse  allerede  Sted  i  Familien, 
men  her  er  den  knyttet  til  denne  og  betragtes  som  saadan, 
altsaa  som  Familie-Eiendom,  Familie-Ære  o.  s.  fr.  I  Borger- 
samfundet derimod,  hvor  den  Enkelte  først  opnaaer  fuld 
Selvstændighed,  sees  Livsgoderne  i  deres  Forhold  til  den 
Enkelte,  og  først  her  vil  derfor  kunne  vindes  et  klart  Ind- 
blik i  deres  sædelige  Betydning.  Imidlertid  kan  Meningen 
ingenlunde  være  den  at  gjennemgaae  hele  Rækken  af  Livs- 
goder. Dette  vilde  være  uoverkommeligt,  allerede  af  den 
Grund,  at  Livsgodernes  Antal  er  uendeligt,  som  Livet  selv 
er  uendeligt.  Hertil  kommer,  at  Livsgodernes  Værd  er  af* 
hængig  af  de  individuelle  Livsvilkaar,  saa  at,  hvad  der  under 
visse  Forhold  maa  betragtes  som  et  Livsgode,  under  andre  ikke 
er  det.  Der  maa  derfor  her  træffes  et  Udvalg,  ovenikjobet  et 
meget  begrændset  Udvalg,  saa  at  kun  de  meest  almene  Livs- 
goder fremdrages  og  undersøges  i  deres  Betydning  for  Per- 
sonlighedens sædelige  Udvikling.  De  enkelte  Pligter  og 
Dyder  ville  da  her  finde  deres  Pladser,  idet  de  ere  knyttede 
til  Livsgodernes  Erhvervelse  og  Bevarelse.  Derimod  skal 
det  reent  Techniske  holdes  borte,  thi  ellers  vil  Sædelæren 

fortabe  sig  i  en  Række  æsthetiske  og  social-politiske  Under- 
søgelser, som  ligge  udenfor  dens  Omraade. 

De  jordiske  Livsgoder,  som  falde  indenfor  Borgersam- 
fundets Omraade,  kunne  da  her  fremføres  i  følgende  Orden. 
Som  det  første  og  vigtigste  Livsgode  maa  nævnes  Liv  og 
Sundhed,  thi  Livet  er  nødvendig  Betingelse  for  Erhvervel- 
sen af  alle  de  andre  Livsgoder.  Livet  maa  derfor  værnes, 
hvor  det  voldeligt  angribes,  og  hertil  slutter  sig  derfor  Læren 
om  Nødværget.  Liv  og  Sundhed  skal  ikke  være  en  blot 
Gjenstand  for  Nydelse,  men  anvendes  til  sædelig  Virksomhed, 
der  udfolder  sig  gjennem  Arbeide  og  Hvile.  Arbeidets 
Deling  medfører,  at  den  Enkelte  maa  vælge  sig  et  særeget 
Kald  og  Livsstilling  at  virke  i,  men  Betingelsen  for 
uhindret  at  kunne  virke  heri  er,  at  han  nyder  den  tilbør- 
lige Ære.  Ærens  Værd  beroer  atter  derpaa,  at  den  har  sin 
virkelige  Grund  i  Sandhed,  som  derfor  i  tvivlsomme  Til- 
fælde maa  bekræftes  ved  Ed  og  Løfter.  Forat  kunne  virke 
med  fuld  Kraft  i  sin  Livsstilling  kræves  udelukkende  Eaa- 
dighed  over  visse  bestemte  Midler  til  Livsunderholdet  og 
Arbeidet,  hvilke  vi  betegne  som  Eiendom.  I  den  nærmere 
Udvikling  heraf  vil  Eiendommens  ulige  Fordeling  og 
den  herved  fremkaldte  Rigdom  og  Fattigdom  tildrage  sig 
Opmærksomhed.  Endelig  vil  Enhver  under  sin  Virksomhed 
slutte  sig  sammen  med  Ligesindede  i  trofast  Venskab,  hvilket 
efter  sin  Natur  kun  kan  omfatte  enkelte  Udkaarne,  men  som 
dog  skal  udvide  sig  til  almindelig  Br o derkj ærlighed 
overfor  alle  Samfundets  Medlemmer,  med  hvem  han  kommer 
i  Berøring.  Den  christne  Broderkj ærlighed,  som  i  sit  første 
Udspring  maa  føres  tilbage  til  Kjærlighed  til  Gud,  maa  være 
den  inderste  Drivfjeder  i  al  sædelig  Virksomhed  indenfor 
Borgersamfundet,  og  Livsgoderne  faae  først  deres  Værd  ved 
overalt  at  bæres  og  støttes  af  Broderkj  ærligheden.  Seet 
under  dette  Synspunkt  udvider  det  fra  først  af  begrændsede 
Borgersamfund  sig  til  at  omfatte  den  ganske  Menneskehed, 
i  hvilken  der  overalt  skal  vises  Kjærlighed  til  Næsten,  men 

saaledes,  at  denne  Kjærlighed  antager  forskjellig  Form  og 
Skikkelse  efter  de  forskjellige  Yilkaar  og  Forhold,  i  hvilke 
den  udøves. 

Dog  hvor  frit  Livet  end  kan  røre  sig  i  Borgersamfundet, 
og  hvor  rig  Adgang  her  end  gives  til  Erhvervelse  og  Be- 
siddelse af  Livsgoderne,  naaer  den  sædelige  Samfundsvirk- 
somhed  dog  ikke  sin  fulde  Udvikling  indenfor  dette.  Allerede 
det  er  en  Hindring,  at  det  borgerlige  Samfund  kun  kan  ud- 
vikle sig  i  mindre  Kredse;  den  Frihed,  som  det  yder,  hviler 
paa  et  gjensidigt  personligt  Kjendskab  og  et  deraf  følgende 
Tillidsforhold,  men  saadant  kan  kun  findes  i  snævrere  Kredse, 
hvor  de  rumlige  Gi-rændser  ikke  lægge  altfor  store  Hindringer 
i  Veien  for  den  personlige  Samvirken.  Efterhaanden,  som 
Afstandene  udvide  sig,  og  de  Enkelte  komme  længer  og 
længer  bort  fra  hverandre,  kræves  derfor  Dannelsen  af  en 
mere  omfattende  Samfundsmagt,  der  formaaer  at  række  ud 
over  Borgersamfundets  snævrere  Grændser.  Men  hertil 
kræves  da  ogsaa  et  høiere  Formaal  for  Virksomheden,  der  i 
det  borgerlige  Samfund  fortrinsvis  er  rettet  paa  de  Enkeltes 
frie  Virksomhed  og  heraf  følgende  størst  mulige  Fordeel. 
Et  saadant  Samfund  med  videre  Grændser  end  Borgersam- 
fundet og  med  høiere  og  mere  omfattende  Formaal  end  at 
fremme  de  Enkeltes  Fordeel  og  uhindrede  Virksomhed  er 
Staten.  Dennes  Formaal  er  gjennem  Fastsættelsen  af  et 
ordnet  Retsvæsen  og  bestemte  Institutioner  under  Ledelse 
af  en  vedblivende  og  sikker  Herskermagt  at  tilstræbe  den 
størst  mulige  Virkeliggjørelse  af  det  Sædelig-Gode,  idet  den, 
om  fornødent,  med  Anvendelse  af  ydre  Tvang,  altsaa  med 
Tugt  og  Straf,  holder  nede  og  fjerner  al  Voldsomhed  og  al 
Tøilesløshed,  som  viser  aabenbar  Haan  og  Trods  mod  dens  Love 
og  Institutioner.  Naar  Synspunktet  for  det  borgerlige  Samfund 
er  de  Enkeltes  størst  mulige  Frihed  og  deraf  folgendo  Fordeel, 
bliver  derimod  S^aispunktet  tor  Statens  Virksomhed  K  otfærdig- 
hedens  Haandhævelse  og  Virkeliggi øreisen  af  de  lioiere  sæde- 
lige Samfundsformaal,  forsaavidt  disse  Formaal  overhovedet 

kunne  understøttes  og  fremmes  ved  Oprettelse  af  ydre  Insti- 
tutioner og  Anvendelse  af  ydre  Tvang.  Forat  Borgersam- 
fundet skal  udvikle  sig  til  et  saadant  større  og  mere  betyd- 
ningsfuldt Samfund  med  høiere  sædelige  Formaal,  kræves,  at 
det  antager  nye  og  mere  omfattende  Former,  samtidigt  med 
at  Bevidstheden  om  at  tilhøre  et  større  Samfund  udvikler  sig. 

Det  nye  og  mere  omfiattende  Samfund,  som  hermed 
træder  frem,  er  Folket.  Til  at  danne  et  saadant,  er  det  ikke 
tilstrækkeligt,  at  nogle  enkelte  Individer  slutte  sig  sammen 
(f.  Ex.  nogle  Skibbrudne  paa  en  fremmed  Kyst),  men  der 
kræves  et  betydeligt  Antal  af  disse,  som  sammenholdes  af 
Bevidstheden  om  et  fælles  Naturgrundlag,  der  forener  dem 
til  et  Hele.  Istedenfor  Familiebevidstheden,  som  ifølge  sin 
Natur  kun  kan  omfatte  et  meget  begrændset  Antal,  danner 
sig  Folkebevidstheden,  der  omfatter  et  ubestemmeligt  Antal 
Individer. 

Folkebevidstheden  kan  betragtes  som  en  udvidet  Fa- 
miliebevidsthed;  Familien  sprænger  sine  snævre  Grændser 
ved  en  fortsat  Forøgelse,  og  gaaer  igjennem  Slægten  og 
Stammen  over  til  at  blive  et  Folk.  Først  udvider  den 
enkelte  Familie  sig  til  en  Eække  af  Familier,  hvilke  til- 
sammen danne  en  Slægt,  gens^  som  endnu  føler  sig  sammen- 
knyttet ved  Blodets  Baand.  Men  Slægten  udvider  sig  ved 
fortsat  Formerelse  over  et  større  Territorium,  indtil  den  til- 
sidst  omfatter  en  Eække  Slægter,  der  hver  for  sig  atter  be- 
staaer  af  en  Række  Familier.  En  saadan  Eække  Slægter 
danner  tilsammen  en  Stamme ;  i  denne  er  den  oprindelige 
Familie-  og  Slægtsbe vidsthed  traadt  stærkt  tilbage,  men  den 
lever  dog  endnu,  og  faaer  sit  synlige  Udtryk  i  Stammens 
fælles  Overhoved,  under  hvis  Forsæde  de  enkelte  Stamme- 
høvdinge samle  sig  til  fælles  Eaadslagning,  og  hvis  Stemme 
vil  have  af gj  ørende  Vægt,  naar  der  skal  tages  en  fælles  Be- 
slutning. Herved  fremkommer  den  patriarchalske  Tilstand, 
der  i  sig  indeholder  de  uudviklede  Spirer,  som  senere  komme 
til  fuld  Modenhed  i  det  høiere  Statsliv.    Patriarchen  eller 


Stammens  Overhoved  er  ikke  blot  Husfader,  men  tillige  Høv- 
ding, Dommer  og  Ypperstepræst.  Idet  atter  Stammen  ud- 
vider sig  og  danner  en  Række  Stammer,  er  hermed  givet 
det  naturlige  G-rundlag  for  Folket.  En  blot  Sammenslutning 
af  Stammer  er  nemlig  endnu  ikke  tilstrækkelig  til  at  danne 
et  Folk:  en  Flok  omvankende  Indianer-  eller  Ne gerstammer 
er  endnu  ikke  et  Folk.  Først  hvor  Stammerne  sammenholdes 
ved  Erindringer  om  noget  fælles  Oplevet,  og  hvor  der  udaf 
dette  fælles  Oplevede  danner  sig  Bevidstheden  om  et  fælles 
Formaal  for  Alles  Samvirken,  eller  med  andre  Ord,  først 
hvor  en  fælles  historisk  Tradition  og  en  deraf  udspringende 
fælles  Culturbevægelse  har  dannet  sig,  først  der  danne  de 
enkelte  Stammer  i  Forening  et  Folk. 

Et  Folk  danner  sig  gjennem  en  Naturproces  og  en  til 
samme  sig  sluttende  historisk  Udvikling.  Snart  har  hin, 
snart  denne  Overvægten.  Det  Første  finder  Sted,  hvor  Fol- 
ket opstaaer  ved  Nedstammen  fra  en  fælles  Stamfader  (Israels 
Folk  fra  Abraham)  eller,  hvor  forskjellige  Stammer  ved 
Ægteskaber  blande  sig  mellem  hinanden  og  derigjennem 
danne  en  afsluttet  Helhed  overfor  andre  Stammer  og  Folk , 
(E-omerne).  Overveiende  gjennem  en  historisk  Proces  op- 
staaer Folket,  naar  Overbefolkning  og  Arbeidsløshed  tvinger 
store  Skarer  til  at  forlade  Moderlandet  og  grunde  et  nyt 
Hjem  (Nordamerikanerne),  eller  naar  indtrængende  fjendtlige 
Folkeslag  fordrive  Indbyggerne,  saa  at  disse  maa  soge 
andensteds  hen  (Folkevandringen),  eller  endelig  hvor  man 
ved  en  planmæssig  Colonisation  tager  hidtil  uopdyrkede  Land- 
strækninger i  Besiddelse  (Englænderne  i  Australlandet).  Saare 
ofte  hændes  det,  at  et  Folks  Oprindelse  taber  sig  i  Mørket, 
eller  at  kun  dunkle  Sagn  og  Æventyr  bevare  sparsomme 
Minder  derom. 

Forat  et  Folk  skal  kimne  danne  sig  og  vedblive  at 
danne  en  Helhed  gjennem  de  skiftende  Slægtled,  maa  det 
tage  et  bestemt  Landomraade  af  større  Udstrækning  i  Be- 
siddelse.  Landet  danner  dot  nodvendige  Naiiir^ruiullai;-  {or 

Folket,  af  hvilket  det  skal  tages  i  Besiddelse  og  opdyrkes 
og  gjøres  til  blivende  Grundlag  for  dets  materielle  Velstand 
og  derigjennem  for  dets  aandelige  Cultur.  Hvor  detto  ikke 
skeer,  kan  heller  intet  Folk  danne  sig:  Nomadestammer  og 
Jægerfolk,  som  drage  fra  Sted  til  Sted  over  umaadelige  Stræk- 
ninger, danne  ikke  egentlige  Folkeslag,  men  vel  Muligheder 
for  Dannelsen  af  saadanne,  saasnart  de  nemlig  ville  tage  fast 
Bolig  inden  bestemte  Landegrændser  og  give  Jorden  den 
nødvendige  Opdyrkning.  Jo  videre  udstrakt  og  af  jo  større 
Frugtbarhed  Landet  er,  des  rigere  og  mægtigere  vil  ogsaa 
Folket  kunne  blive,  idet  det  i  saa  Fald  kan  omfatte  saa 
mange  des  flere  Individer  og  skænke  dem  en  saameget  større 
Velstand.  Mister  Folket  en  Deel  af  sit  Land,  være  sig  en 
eller  flere  Provinds  er,  da  vil  ikke  alene  dets  Magt  og  Rig- 
dom formindskes,  men  der  paaføres  Folkelivet  en  Svækkelse, 
som  det  kun  med  Vanskelighed  vil  kunne  overvinde;  og  om 
Landet  ved  Erobring  ganske  fratages  det,  vil  det  ophøre  at 
existere  som  Folk,  idet  dets  enkelte  Individer  ville  blive 
fordrevne  eller  optagne  i  det  stærkere  Folk,  som  har  beseiret 
,det.  I  den  Grad  er  Folkets  Existents  knyttet  til  Landets 
selvstændige  Besiddelse.  Historien  kj ender  kun  een  Und- 
tagelse herfra,  at  et  Folk  nemlig  kan  vedblive  at  bestaae, 
skjøndt  det  for  Aar  hundre  der  siden  har  mistet  sit  Land,  det 
er  Jøderne,  men  denne  Undtagelse  er  fremkaldt  ved  dette 
Folks  enestaaende  Stilling  i  Verdenshistorien  og  er  et  Bevis 
paa  Sandheden  af  de  Aabenbaringer,  som  ere  blevne  det  til 
Deel,  men  for  hvilke  det  vedblivende  i  Forblindelse  og 
Vantro  lukker  sine  Øine. 

Gjennem  sine  physiske  og  klimatiske  Forhold  faaer 
Landet  af gj ørende  Indflydelse  paa  Folkets  Virksomhed  og 
derigjennem  paa  dets  Charakteer.  Om  Landet  er  bjergfuldt 
eller  fladt,  om  det  ligger  ved  Havet  eller  paa  Fastlandet,  om 
det  har  frugtbar  Muldjord  og  gode  Græsgange  eller  er  stenet 
og  goldt,  fremdeles  om  det  har  et  tempereret  og  sundt  Klima, 
eller  om  det  er  meget  hedt  eller  meget  koldt        Alt  dette 

bliver  bestemmende  for  de  Næringsveie,  som  vælges,  og  den 
Maade,  hvorpaa  de  drives.     Herigjennem  som  og  gjennem 
Yexelforholdet  til  Nabofolkene  uddanner  den  eiendommelige 
Folkeaand  sig.     Denne  er  hverken  en  blot  Abstraction, 
eller,  som  Andre,  der  gaae  til  den  modsatte  Yderlighed,  ville 
paastaae,  en  Personlighed,  en  Slags  Folke-Engel  eller  lig- 
nende —  men  den  er  en  aandelig  Naturmagt,  der  giver  Folket 
sit  Særpræg  i  Lighed  med  den  Enkeltes  Individualitet.  Den 
lægger   sig  for  Dagen  i   den  ydre  Optræden,  i  Legems- 
skikkelsen  og  Ansigtsdannelsen,  men  giver  sig  fornemmelig 
til  Kjende  i  Sproget.     Sproget  bliver  derfor  det  afgj  ørende 
Kjendemærke,  naar  der  spørges  om,  hvorvidt  et  Folk  strækker 
sig,  thi  Sproget  er  paa  een  Gang  det  aandelige  Bindemiddel, 
som  sammenknytter  alle  Individerne  i  et  Folk,  og  samtidigt 
den  aandelige  Mur,  som  adskiller  dem  fra  alle  andre  Folk. 
Sproget  er  nemlig  Betingelsen  for  det  aandelige  Samqvem 
og  derigjennem  for  fælles  Samvirken,  men  denne  vil  ophøre, 
hvor  Forstaaelsen  af  Sproget  ophører.      Dernæst  lægger 
Folkeaanden  sig  for  Dagen  i  Folkets  Historie,  der  bliver 
ligesom  dens  synlige  Udtræden  i  Daad  og  Handling.  I 
Sproget  og  Historien  udtrykker  Folkets  aandelige  Enhed  sig; 
i  dem  er  Bevidstheden  om  gjensidig  Forstaaelse  og  det  fælles 
Oplevede  tilstede.  Hvor  disse  mangle,  er  derlor  heller  intet 
Folk  tilstede,  thi  et  saadant  har  sit  aandelige  Hjerteslag  i 
Sproget  og  de  historiske  Traditioner,  der  sammenknytte  det 
til  bevidst  Enhed.    Men  Folkeaanden  vil  dernæst  give  Fol- 
kets Liv  og  Virksomhed  sit  Præg,  først  og  fremmest  dets 
mere  ideale  Virksomhed  i  Videnskab  og  Kunst,  men  dernæst 
ogsaa  dets  Virken  af  mere  materiel  Art,  dets  Industri  og 
Haandværk,  dets  Handel  og  Skibsfart,  dets  Agerd^^rkning  og 
Qvægavl  o.  s.  fr.    I  den  Maade,  hvorpaa  Alt  dette  drives 
og  ordnes,  vil  man  ved  Siden  af  den  reen  almeen-menneske- 
lige  Virken    kunne   opdage   Spor  af  den  eiendommelige 
Folketypus. 

Paa  denne  Vis  uddanner  der  sig  en  bestemt  Folke- 
Individualitet  i  Lighed  med  den  Enkeltes  Individualitet,  og 
som  faaer  sit  blivende  Udtryk  i  Nationaliteten.  Denne  er 
de  els  begrundet  i  et  oprindeligt  Naturanlæg,  der  nærmere 
bestemmes  ved  de  physiske  og  klimatiske  Forhold,  under 
hvilke  Folket  lever,  deels  modtager  den  sit  Særpræg  af 
Folkets  historiske  Udvikling.  Folkeaanden  eller  Nationali- 
teten er  imidlertid  ikke  tilstrækkelig  til  at  bevare  Folket 
som  blivende  Enhed.  Det  trues  nemlig  af  Angreb  uden- 
fra,  idet  andre  Folkeslag  ville  kue  det  og  tilrive  sig  Dele 
af  dets  Landomraade,  og  end  mere  af  Angreb  indenfra,  idet 
de  Enkeltes  syndige  Selviskhed  vil  gjøre  sig  gj ældende 
overfor  Samfundet  og,  om  der  ikke  bydes  den  kraftig  Mod- 
stand, fremkalde  dets  Opløsning.  Det  borgerlige  Samfund 
har  ikke  tilstrækkelig  Styrke  til  at  afværge  disse  Farer,  dets 
Magtomraade  er  for  lidet  og  i  gunstigste  Tilfælde  vil  det 
kun  bringe  det  dertil,  at  Folket  opløses  i  en  Række  mindre 
Samfund  eller  Communer,  men  dermed  ophører  dets  Til- 
værelse som  Folk,  thi  alle  disse  smaa  Communer  ville  blive 
et  værgeløst  Bytte  for  mægtigere  Nabofolk. 

Forat  bevare  Folket  saavel  mod  ydre  Angreb  som  mod 
indre  Selvopløsning  kræves  en  fast  og  ordnet  Herskermagt, 
og  en  saadan  formaaer  kun  Staten  at  afgive.  Medens  det 
borgerlige  Samfund  lader  de  Enkeltes  Interesser  træde  i 
Forgrunden  og  giver  dem  frit  Spillerum,  er  for  Staten  Sam- 
fundets Interesser  Hovedsagen  —  og  naar  hint  har  sit  væ- 
sentlige Formaal  i  den  uhindrede  Erhvervelse  og  Besiddelse 
af  Livsgoder,  har  Staten  et  høiere  Formaal,  nemlig  at  værne 
om  det  Sædelig- Gode,  uden  hvilket  Livsgoderne  intet  Værd 
have.  Staten  bliver  herved  Retfærdighedens  synlige  Aaben- 
b åring,  forsaavidt  denne  kan  finde  Sted  i  den  ved  Synden 
fordærvede  Menneskeverden.  Dette  Maal  kan  Staten  kun 
naae  gjennem  Oprettelsen  af  en  Række  Institutioner,  som 
deels  skulle  give  gode  Love,  hvorefter  Samfundsvirksomheden 
skal  ordnes,  deels  drage  Omsorg  for,  at  disse  Love  efter- 

kommes.  Hertil  kræves  atter,  at  der  danner  sig  en  fast  og 
ordnet  Herskermagt  eller  E-egering,  der  kan  bryde  den  Mod- 
stand, som  reiser  sig  mod  Lovene.  Staten  bliver  saaledes 
TO  y.aTéiov  (2  Thess.  2,  6),  d.  e.  den  Magt,  som  holder  den 
selviske  Ondskab  nede,  der  ideligt  truer  med  at  forstyrre  al 
menneskelig  Samfundsvirksomhed,  idet  den  hensynsløst  vil 
folge  sine  egne  egoistiske  Planer  med  Tilsidesættelse  af  al 
Lov  og  Retfærdighed.  Staten  bliver  en  Dæmning  og  et  Bol- 
værk mod  al  Syndens  Lovløshed  og  Voldsomhed,  al  Sandse- 
lighedens  raa  Dyriskhed,  som  stedse  ligger  skjult  i  Sam- 
fundet og  er  rede  til  at  bryde  frem  og  med  sine  vilde 
Strømme  bortskylle  al  menneskelig  Orden  og  sædelig  Cultur, 
saasnart  Staten  ikke  formaaer  med  sin  stærke  Arm  at  holde 
den  nede.  Herved  bevares  Folket  for  sædelig  Opløsning,  og 
Staten  bliver  den  faste  Enhed,  der  opretholder  og  bevarer 
Folket  gjennem  de  skiftende  Slægtled.  Jo  mere  den  er  ud- 
viklet af  Folkets  eget  Aandsliv  og  fremgaaet  som  et  Resultat 
af  dets  historiske  Udvikling,  desto  fastere  og  stærkere  vil 
den  være  i  Opretholdelsen  af  det  Gode  og  Undertrykkelsen  af 
det  Onde, 

Vi  kunne  da  bestemme  Statens  Begreb  saaledes:  Sta- 
ten er  en  ved  ydre  Midler  til  Retsordenens  Hæv- 
delse og  det  sædelige  Fællesformaals  Opnaaelse 
virkende  Samfundsmagt,  der  under  en  vedvarende 
sikker  og  ordnet  Styrels e  og  gjennem  en  Række  In- 
stitutioner og  Love  vinder  fast  Skikkelse  i  Folket 
paa  Grundlag  af  dets  Nationalitet  gjennem  en  fort- 
sat historisk  Udvikling. 

En  abstract  formalistisk  Tænkning  har  villet  forklare 
Statens  Oprindelse  ud  fra  Individernes  frie  Vilkaarlighed. 
De  oprindelige  Borgere,  siges  der,  træde  sammen  og  slutte 
en  Samfundspagt,  hvorefter  Ledelsen  og  Styrelsen  overdrages 
enkelte  af  dem  ved  en  Contract;  herved  dannes  Staten,  og 
de  Borgere,  som  ikke  ville  give  deres  Samtykke,  ere  ude- 
lukkede fra  Staten  (saaledes  Grotius,  Hobbes,  senere  Tliomasius, 

Pufendorf,  Fichte,  fornemmelig  Rousseaus  contrat  social).  Men 
herimod  kan  med  Føie  gjøres  gj ældende,  at  Historien  Intet 
kj ender  til  en  saadan  Overenskomst  eller  Samfundspagt, 
heller  ikke  tillades  det  de  enkelte  Borgere,  som  muligvis  ere 
utilfredse  dermed,  at  stille  sig  udenfor  Staten;  tvertimod, 
denne  gjør  sin  Myndighed  gj  ældende  over  Alle  uden  Hensyn 
til,  om  de  ville  godkjende  den  eller  ikke,  og  den  eneste 
Udvei,  der  staaer  de  Misfornøiede  aaben  forat  unddrage  sig 
Staten,  er  at  udvandre  og  opsøge  sig  et  nyt  Hjem.  Men 
ogsaa  her  ville  de,  om  de  ikke  ville  leve  i  de  store  Skoves 
eller  Ødemarkers  Ensomhed,  nødes  til  at  danne  nye  Stater, 
saasnart  Samfundet  er  blevet  saa  talrigt,  at  det  bliver  til  et 
Folk  (Nordamerika).  Denne  Omstændighed  i  Forening  med 
den  Myndighed,  hvormed  Staten  gjør  sit  Herredømme  gj  æl- 
dende overalt,  hvor  der  er  naaet  en  vis  aandelig  Modenhed, 
vidner  om,  at  Staten  ikke  hidrører  fra  en  blot  og  bar  men- 
neskelig Yilkaarlighed,  men  maa  føres  tilbage  til  en  høiere 
Naturnødvendighed,  der  er  begrundet  i  Slægtens  aandelige 
Organisme,  saaledes  at  Samfundet,  overalt  hvor  det  har  op- 
naaet  et  større  Omfang  og  den  fornødne  Modenhed,  ifølge 
en  indre  Drift  danner  en  Stat.  Efterdi  dette  Anlæg  er 
nedlagt  i  Menneskenaturen,  kan  det  betragtes  som  gud- 
dommeligt, og  selve  Staten  maa  derfor  betragtes  som  en  gud- 
dommelig Ordning.  Denne  Tanke  dæmrer  allerede  for  den 
hedenske  Bevidsthed  og  faaer  sit  mythologiske  Udtryk  i 
dunkle  Sagn  om,  at  Guder  eller  Grudesønner  have  stiftet 
Staterne  og  oprindelig  selv  hersket  som  Konger  i  dem  (saa- 
ledes Gudedynastierne  i  Ægypten,  Grækernes  Heroer,  Nord- 
boernes Sagn  om  Odin  og  hans  Sønner).  Hvad  her  er  ud- 
trykt i  Mythens  og  Æventyrets  drømmende  Sagn,  giver 
Christendommen  et  klart  Udtryk  ved  at  lære,  at  al  å^ovala 
er  dno  d^sov  (Eom.  13,  1,  jvfr.  1  Pet.  2,  13 — 17).  Staten  er 
altsaa  af  guddommelig  Oprindelse,  vel  ikke  i  samme  For- 
stand som  Kirken,  at  dens  Indstiftelse  beroer  paa  en  særlig 

guddommelig  Handling,  men  den  er  guddommelig  i  samme 
Forstand  som  Samvittigheden,  idet  den  beroer  paa  et  gud- 
dommeligt Naturanlæg*  Paa  den  anden  Side  maa  det  heller 
ikke  oversees,  at  Staten  udvikles  gjennem  en  sædelig  Fri- 
hedsudvikling,  den  danner  sig  ikke  med  en  blind  Naturmagt 
som  f.  Ex.  Bierne  og  Myrerne  leve  i  Samfund  efter  et  blindt 
Instinkt.  Menneskene  ere  ved  en  aandelig  Naturmagt  nødte 
til  at  leve  i  Statssamfund,  overalt  hvor  de  nødvendige  For- 
udsætninger, nemlig  Folk  og  Land,  ere  tilstede,  men  Maaden, 
hvorpaa  Staten  dannes,  hele  den  politiske  Udvikling  er  Gj en- 
stand  for  Overlæg  og  Valg,  og  Statsdannelsens  Enkeltheder 
danne  sig,  hvor  Folket  har  naaet  tilstrækkelig  Modenhed, 
først  gjennem  en  omfattende  Discussion  og  hyppigt  gjennem 
heftige  og  lidenskabelige  Partikampe.  Efter  sit  grundlæg- 
gende Princip  er  Staten  tilstede  som  en  aandelig  Natur- 
nødvendighed i  Folkeslagene,  men  i  sin  Udvikling  og  Yirke- 
liggjørelse  bestemmes  den  af  en  sædelig  Frihedsudvikling. 
Det  er  derfor  lige  ensidigt  at  opfatte  Staten  enten  som  et 
blot  Naturproduct  eller  som  reen  Vilkaarlighed,  thi  den  er 
netop  Enheden  af  begge.  Heraf  følger  da  atter,  at  Staten 
kun  efter  sit  Princip  og  sin  Idee  er  divini  jiiris  eller  utio 
&€ov^  men  dens  politiske  Udformning  i  sine  Enkeltheder  er 
afhængig  af  det  menneskelige  Godtykke  og  kan  ændi'es 
efter  dette. 

Stille  vi  nu  Staten  og  Borgersamfundet  overfor  hin- 
anden, da  er  det  overmaade  vanskeligt  at  drage  en  skarp 
Grændse  mellem  dem,  thi  baade  i  Theori  og  i  Praxis  glide 
de  umærkeligt  over  i  hinanden.  Vistnok  er  Synspunktet 
principielt  forskjelligt  i  dem:  Borgersamfundet  værner  for- 
nemmelig om  de  Enkeltes  fri  og  uhindrede  Besiddelse  og 
Erhvervelse  af  Livsgoderne,  medens  Statens  Hovedformaal 
er  den  sædelige  Idees  Virkeliggj oreise  i  Samfundet,  men 
ligesaa  lidt  som  de  Enkelte  og  Samfundet  eller  Livsgoderne 
og  den  sædelige  Idee  kan  holdes  ude  fra  hinanden,  ligesaa 

lidt  er  dette  Tilfældet  med  Borgersamfundet  og  Staten.  Hint 
udtrykker  vel  den  mere  elementære,  og  om  man  saa  vil, 
lavere  Form  for  Samfundsdannelsen,  denne  den  høiere  og 
mere  ethisk  udviklede,  hvorfor  ogsaa  Statsdannelsen  kræver 
større  Forudsætninger  saavel  med  Hensyn  til  Borgernes  An- 
tal som  med  Hensyn  til  deres  aandelige  Udvikling  (en  Koloni 
kan  f.  Ex.  være  et  Borgersamfund  uden  at  være  en  Stat)  — 
men  Sagen  maa  dog  ikke  forstaaes  saaledes,  som  om  Borger- 
samfundet ophører,  saasnart  Statsdannelsen  begynder.  Det 
er  paa  ingen  Maade  Tilfældet,  thi  Borgersamfundet  vedbliver 
at  bestaae  og  virker  med  usvækket  Kraft,  selv  hvor  en  stærk 
Stat  har  dannet  sig.  Det  er  da  det  samme  Samfund,  der 
organiserer  sig  baade  som  Borgersamfund  og  som  Stat.  Det 
er  Borgersamfundet,  der  ordner  Arbeidsvirksomheden  og 
Productionen  og  heri  tilstræber  at  sikkre  den  Enkelte  den 
størst  mulige  Andeel  i  de  materielle  Livsgoder;  det  er  Sta- 
ten, der  organiserer  de  sædelige  Almeenformaal  og  drager 
Omsorg  for  deres  Yirkeliggj øreise.  Det  borgerlige  Samfund 
træder  retslig  frem  i  Organisationen  af  de  mindre  Samfund, 
der  danne  sig  indenfor  Folket,  eller  Communerne,  Staten 
derimod  er  den  samlede  Styrelse  af  Folket  som  Heelhed  og 
dets  Ledelse  henimod  et  høiere  sædeligt  Culturformaal ;  i 
Borgersamfundet  bliver  det  Nyttige  og  Hensigtsmæssige  det 
af gj ørende,  i  Staten  derimod  B-etfærdighed  og  Sandhed.  Naar 
derfor  det  borgerlige  Samfund  søger  at  skaffe  de  Enkelte  den 
størst  mulige  Frihed,  vaager  derimod  Staten  over  Almeeninter- 
esserne  og  drager  Omsorg  for,  at  ikke  Friheden  bliver  aldeles 
ubunden  og  grændseløs,  saaledes  at  de  Svagere  underkues  af 
de  Stærkere  og  al  Rigdommen  ophobes  i  nogle  enkelte  Ca- 
pitalisters  Hænder.  Her  maa  Staten  ordne  Handel  og  Indu- 
stri, Fabrikvæsen  og  Landboforhold  paa  en  saadan  Maade, 
at  ikke  de  mindre  Bemidlede  synke  ned  til  at  blive  rene 
Arbeidsdyr  eller  Maskiner,  men  at  der  værnes  om  deres  Fri- 
hed, og  at  der  vises  tilbørlig  Agt  og  Omhu  for  deres  aande- 
lige Udvikling,    Saaledes  kan  Sagen  fastholdes  i  sine  store 

Hovedtræk,  men  i  det  Enkelte  vil  der  være  saare  meget, 
hvorom  det  kan  være  tvivlsomt,  om  det  henhører  under 
Borgersamfundet  (Communen)  eller  Staten,  men  dette  maa 
overlades  til  E-etslæren  at  undersøge  og  i  Henhold  dertil 
ordnes  af  Lovgivningsmagten)*.  At  der  kan  reise  sig  alvorlige 
Farer  for  Samfundsudviklingen,  om  man  ikke  vil  lade  Bor- 
gersamfundet eller  Staten  komme  til  sin  Ret,  derpaa  af- 
giver vort  Aarhundredes  Historie  talrige  Exempler.  Thi  de 
mange  umodne  Frihedsideer,  som  navnlig  siden  1848  have 
seet  Dagens  Lys,  beroe  netop  derpaa,  at  man  vil  omdanne 
Staten  til  et  borgerligt  Samfund  og  give  de  Enkelte  den 
størst  mulige  Frihed;  Alt  lægges  an  paa  den  størst  mulige 
Erhvervelse  af  de  materielle  Livsgoder;  derimod  vises  der 
Ligegyldighed  mod  de  store  sædelige  og  religiøse  Grundideer 
og  mod  de  historiske  Traditioner  og  Institutioner,  som  ere 
et  Udtryk  for  disse.  Følgen  heraf  bliver,  at  det  borgerlige 
Samfund  bringes  til  en  kortvarig  Blomstring,  men  Statslivet 
sygner  hen,  og  der  begynder  at  vise  sig  Tegn  til  Samfundets 
Opløsning,  idet  hver  Enkelt  kun  tænker  paa  sine  Eettigheder 
og  paa  al  den  Ære  og  Magt  og  Fordeel,  som  han  kan  tilrive 
sig.  Til  sin  videste  Yderlighed  drives  dette  af  Communismen, 
som  ganske  vil  ophæve  Staten  og  opløse  Folket  i  lutter  smaa 
Communer  eller  Borgersamfund,  hvad  der  i  Virkeligheden  er 
det  samme  som  Folkets  Tilintetgj øreise,  thi  naar  alt  aande- 
ligt  Sammenhold  i  Folket  ophører,  da  maa  tilsidst  Folket 
selv  forsvinde.  Til  den  modsatte  Yderlighed  gaaer  man, 
naar  man  ganske  vil  lægge  det  borgerlige  Samfund  ind 
under  Staten  og  enten  gjennem  dens  Administration  kue 
al  fri  Borgei'virksomhed  eller  behandle  alle  communale  An- 
liggender fra  et  storpoKtisk  Synspunkt  —  baade  hint  og 
dette  er  lige  ødelæggende,  idet  det  i  sine  Conseqventser  forer 
til  en  langsom  Henvisnen  af   Folkets  aandelige    og  ma- 


*)  Jvfr.  F.  C   Bornem  auii,  Almiiulelig  Rets-  og  Statslære.  18G3.  S. 
325  flg. 

terielle  Kraft.  De  svære  politiske  Kampe,  som  hjemsøge  det 
moderne  Samfund,  hidrøre  for  en  stor  Deel  fra,  at  man  er 
uklar  over  Begreberne  Borgersamfund  og  Stat,  og  snart  vil 
opløse  Staten  i  Borgersamfundets  ubundne  Enkeltmands- 
frihed,  snart  omvendt  tilintetgjøre  Borgersamfundets  nød- 
vendige Frihed  under  Statens  strammende  Baand.  Det  tør 
imidlertid  haabes,  at  Folkeslagene,  naar  de  have  betalt 
deres  rigtignok  ofte  meget  dyre  politiske  Lærepenge,  efter- 
haanden  ville  arbeide  sig  frem  til  en  rigtigere  Opfattelse 
saavel  af  Borgersamfundets  som  af  Statens  eiendommelige 
Væsen,  thi  dette  er  en  Hovedbetingelse  for  en  sund  social 
og  politisk  Udvikling. 

Det  kan  nu  ikke  undre,  at  der  er  Vanskelighed  ved  at 
drage  den  rette  Grændse  mellem  Borgersamfundet  og  Staten, 
efterdi  det  overhovedet  er  vanskeligt,  ja  maaskee  umuligt  at 
afstikke  faste  Grrændser  for  Statens  Virksomhed.  Det  er 
navnlig  Statens  Stilling  overfor  de  ideale  Culturformaal, 
som  ikke  lader  sig  nøiagtigt  bestemme.  Nogle  drage  her 
Grrændserne  saa  snævre,  at  disse  Culturformaal  komme  til 
at  ligge  ganske  udenfor  Statens  Omraade.  Disse  ville  ind- 
skrænke Statens  Virksomhed  til  Overholdelsen  af  den  ydre 
Retsorden;  de  paastaae,  at  Statens  Magt  og  Myndighed 
rækker  ikke  længer,  end  den  ydre  Lov  med  den  af  samme 
følgende  Tvang  naaer.  Da  Kunst,  Videnskab  og  Religion 
ikke  lader  sig  fremtvinge  og  altsaa  staae  udenfor  Lovens 
ydre  Tvang,  følger  heraf,  at  disse  Aandsmagter  ligge  uden- 
for Statens  Omraade.  Men  hele  denne  Betragtning  hviler 
paa  en  urigtig  Forudsætning,  nemlig  den,  at  Staten  kun 
virker  gjennem  ydre  Love  og  ydre  Tvang.  Dette  forholder 
sig  ikke  saa.  Den  ydre  Tvang  er  det  sidste  Middel,  som 
staaer  til  Statens  Raadighed,  naar  den  vil  sætte  sin  Villie 
igjennem,  men  ingenlunde  dens  eneste.  Tvertimod,  Staten 
kan  ikke  nøies  med  en  blot  udvortes  bogstavelig  Opfyldelse 
af  Lovene,  men  den  maa  ogsaa  fordre  et  tilsvarende  Sindelag 
i  Borgernes  Indre.     Ved  blot  ydre  Tvangsmidler  vil  ingen 

Stat  kunne  bestaae,  men  vil  inden  kortere  eller  længere  Tid 
blive  sprængt  enten  ved  Revolution  eller  ved  Angreb  af 
andre  Stater.  Hvad  Staten  bygger  paa,  er  den  levende 
Retsfølelse  og  den  sædelige  Overbevisning  hos  Borgerne,  og 
den  maa  ved  alle  Midler  søge  at  fremme  en  saadan.  Hoved- 
midlet bertil  er  den  opvoxende  Slægts  Undervisning  og  Op- 
dragelse, som  altsaa  Staten  maa  tage  i  sin  Haand  og  er 
allerede  berved  ude  over  det  blotte  Rets-  og  Tvangsomraade. 
Men  ogsaa  Videnskab  og  Kunst  ere  folkeop dragende  Magter, 
og  saaledes  drages  ogsaa  disse  ind  under  Statens  Virksomhed. 
De  ideale  Aandsmagter,  Religion  og  Sædelighed,  Videnskab 
og  Kunst  kunne  saaledes  ikke  stilles  udenfor  Staten,  thi 
denne  har  altfor  stor  Interesse  i  deres  Fremme.  Staten  vil 
derfor  drage  Omsorg  for  dem,  ei  blot  skjøtte  dem  mod  Over- 
greb, men  ogsaa  understøtte  dem  med  de  nødvendige  Penge- 
tilskud, oprette  Universiteter  og  Akademier  og  ordne  Skole- 
væsenet saaledes,  at  den  kan  komme  alle  Landets  Borgere, 
lige  fra  de  høieste  og  rigeste  til  de  laveste  og  fattigste,  til 
Gode.  Saaledes  vil  Statens  Omraade  strække  sig  meget 
videre  end  til  den  blotte  Ordning  af  det  ydre  Retsvæsen  og 
Styrelsen,  dens  Formaal  er  at  yærne  om  og  fremme  Sam- 
fundets sædelige  Culturformaal,  forsaavidt  dette  kan  skee  ved 
ydre  Foranstaltninger  og  Hjælpemidler. 

Men  atter  gaaer  man  for  vidt  i  den  modsatte  Retning, 
naar  man  uden  Videre  sammensmælter  Staten  og  det  sædelige 
Culturformaal,  saa  at  Staten  bliver  Udtryk  for  den  høieste 
sædelige  Totalitet  (Hegel*),  Richard  Rothe**)).  I  saa  Fald 
vilde  Staten  blive  Et  med  selve  Gudsriget,  men  dette  er  at 
udstrække  den  over  altfor  stort  et  Omraade.  Thi  om  Staten 


*)  „Der  Staat  ist  die  Wirldiclikeit  der  sittliclien  Idec  —  der  sittliche 
Geist  als  der  offenbare,  sich  selbst  doutliche,  substautielle  ^Ville, 
der  sich  deiikt  und  weisz,  und  das  was  er  weisz  und  insoferu  er  es 
weisz,  vollfiihrt".  Hegels  Grundlinien  der  Pliilosophie  dos  Rechts. 
1840.  §  '257. 

**)  Theologischc  Ktbik.  18G7.  §  403.  ' 

end  ikke  udelukkende  bestaaer  i  de  ydre  Lovformer  og  In- 
stitutioner, saa  bestaaer  den  dog  fortrinsvis  deri  og  kan 
aldrig  blive  Et  med  selve  Sædeligheden.    Dette  er  en  For- 
nyelse af  den  antik-hedenske  Opfattelse  af  Staten,  ifølge 
hvilken  denne  har  absolut  Krav  paa  Individerne,  som  skylde 
den  ubetinget  Lydighed.  Med  denne  Opfattelse  har  Christen- 
dommen brudt  ved  at  sætte  Samvittighedens  Dom  høiere  end 
Statens  Bud  (Ap.  Gj.  4,  19;  5,  29).    Hint  fører  til  en  de- 
spotisk Stat,  hvor  Alt  lægges  ind  under  Statens  uindskræn- 
kede Magtfylde.     Den  praktiske  Udførelse  heraf  kommer 
frem  i  et  overmægtigt  Bureaukrati,  som  danner  Parallellen 
til  Hierarchiet  paa  det  kirkelige  Omraade,  og  er  ligesaa  øde- 
læggende som  dette  for  alt  frit  og  selvstændigt  Aandsliv, 
idet  det  fører  til  en  fuldstændig  Stagnation,  hvor  alle  de  ydre 
Former  gjentages  med  mekanisk  E-egelmæssighed,  men  Aanden 
selv  er  borte.    Misforstaaelsen  fremkommer  ved,  at  Staten 
eller  Kirken  troer,  at  den  ved  ydre  Anordninger  og  Institu- 
tioner kan  frembringe  Aandslivet  og  ganske  overseer,  at 
dette  har  sit  Princip  i  sig  selv  og  kræver  en  relativ  Frihed 
og  Selvstændighed  forat  naae  den  rette  Udvikling.  Staten 
kan  saaledes  vel  bestemme,  hvor  stort  et  Antal  Professorer 
der  skal  ansættes  ved  Universitetet  eller  Akademiet,  men 
den  kan  ikke  bestemme,  hvor  mange  videnskabelige  eller 
kunstneriske  Genier,  der  skal  være  blandt  disse,  thi  herover 
har  den  aldeles  ingen  Eaadighed,  ei  heller  kan  Staten  ved 
Lov  bestemme,  hvilken  Methode  Videnskaben  skal  følge, 
eller  hvilken  Kunstretning  der  tilkommer  Fortrinnet.  De 
ideale  Aandsmagter  maae  have  Frihed  til  at  udvikle  sig 
efter  deres  egne  Principer  og  Love,  ligesom  de  ogsaa  i  deres 
Virksomhed  række  langt  ud  over  den  enkelte  Stats  Omraade 
og  henvende  sig  til  hele  Menneskeheden  som  dens  fælles 
Eie.    Alligevel  ere  de  ikke  Staten  uvedkommende,  thi  deels 
har  Staten  Tilsynsret  over  dem  og  skal  vaage  over,  at  ikke 
Kunsten  misbruges  i  usædelige  eller  Videnskab  og  Religion 
i  revolutionære  Øiemed  —  deels  drager  den  Omsorg  for,  at 

de  uhindret  udfolde  sig  uden  ydre  Overlast,  og  endelig  k^-n 
den  ved  mangehaande  ydre  Foranstaltninger  virke  til  deres 
Fremme. 

Imidlertid  maa  det  dog  fastholdes,  at  Statens  første  og 
væsentligste  Omraade  altid  er  den  politiske  og  retslige,  at 
ordne  Forfatningen,  give  Love  og  drage  Omsorg  for  disses 
Overholdelse.  Staten  er  det  samfundsordnende  Princip  og 
vil  derfor  først  stræbe  at  fastsætte  og  udvikle  de  politiske 
Samfundsformer,  hvori  den  sædelige  Culturvirksomhed  skal 
udfolde  sig.  Først  naar  dette  Maal  er  naaet,  og  den  har 
sikkret  sin  Existents  ved  en  ordnet  Forfatning  indadtil  og 
en  kraftig  Holdning  udadtil,  først  da  vil  den  ogsaa  drage  de 
ideale  Culturformaal  ind  under  sit  Omraade  og  vise  virksom 
Omhu  for  deres  Fremme,  idet  den  dog  vogter  sig  forat  gribe 
forstyrrende  ind  i  deres  Virksomhed  ved  ydre  Lovbestem- 
melser, men  saa  meget  som  muligt  overlader  dem  til  fri  Ud- 
foldelse af  deres  Virksomhed. 

Om  nu  end  Staten  rækker  meget  videre  end  baade  Fa- 
milien og  Borgersamfundet  og  ligeledes  har  større  og  mere 
omfattende  Formaal  end  disse  Samfundskredse,  vil  den  dog 
hverken  extensivt  eller  intensivt  være  omfattende  nok  for  i 
sig  at  optage  alle  menneskelige  Samfundsinteresser.  I  første 
Henseende  vil  bemærkes,  at  som  den  bæres  af  et  bestemt 
Folk  og  dets  Nationalitet,  saaledes  begrændses  den  ogsaa 
ved  disse.  Vel  viser  Historien  os  flere  Exempler  paa,  at 
flere  Folkeslag  og  Nationaliteter  ere  blevne  forenede  i  een 
Stat,  men  den  viser  os  ogsaa,  at  saadanne  sammensatte  Stater 
lide  under  Mangel  paa  indre  Sammenhold  og  en  deraf  føl- 
gende Svaghed  i  deres  Optræden.  Jo  flere  og  mere  uens- 
artede Folkeslag  Staten  omfatter,  des  mere  vil  ogsaa  den 
indre  Svaghed  tiltage  og  ikke  vsjældent  ende  med,  at  en  saa- 
dan  Stat  sondrer  sig  i  forskjellige  mindre  Stater  efter  de 
forskjellige  Nationaliteter.  Og  navnlig  har  en  LTniversalstat 
til  alle  Tider  viist  sig  at  være  en  Umulighed  og  vil  til  alle 
Tider  væ.re  det,  idet  de  forskjellige  Folkeslag  m(  d  diares  fur- 

skjellige  Interesser  og  de  store  Afstande  ville  lægge  uover- 
stigelige Hindringer  i  Veien  for  Dannelsen  af  en  ordnet 
Herskermagt,  der  kan  strække  sig  over  den  ganske  Jord. 
Et  saadant  alle  Mennesker  omfattende  Samfund  vil  kun 
kunne  danne  sig  ad  Frivilligliedens  Vei,  men  dermed  ere  vi 
ude  over  Staten,  hvilken,  som  vi  liave  seet,  i  sidste  Instants 
maa  gjøre  sin  Myndighed  gj  ældende  med  Anvendelse  af  ydre 
Tvang  og  Magt. 

Men  heller  ikke  indefter  er  Staten  vidtrækkende  nok 
til  at  omfatte  alle  menneskelige  Interesser.    Thi  selv  om 
Staten  med  Hette  kan  sige:  nii  humani  a  me  alienum  putOj 
saa  have  vi  dog  seet,  at  ligesom  Familien  og  Borgersam- 
fundet stille  sig  i  en  relativ  Uafhængighed  overfor  Staten, 
saaledes  ogsaa  de  høiere  ideale  Aandsformaal,  Kunst  og 
"Videnskab,  Moral  og  Eeligion.    Disse  kan  Staten  vel  yde 
sin  Beskyttelse  og  derved  skaffe  dem  bedre  Vilkaar  at  virke 
under,  men  deres  virkende  Grundprincip  er  staae  dog  ganske 
uafhængige  overfor  Staten,  og  denne  Uafhængighed  er  Staten 
nødt  til  at  anerkjende.   Paa  Grundlag  af  disse  ideale  Aands- 
formaal danner  der  sig  Samfund,  der  ere  af  en  universel 
Natur  og  derfor  strække  sig  langt  ud  over  de  enkelte  Folke- 
slag og  Stater.    Saaledes  allerede  Kunst  og  Videnskab,  men 
disse  berøre  kun  enkelte,  om  end  yderst  vigtige  Sider  af 
Aandslivet,  og  heraf  følger  atter,  at  de  kun  henvende  sig  til 
enkelte  Aandens  Udkaarne,  der  træde  i  Samfund  med  hin- 
anden, medens  den  langt  overveiende  Deel  staaer  fremmed 
udenfor.    Derimod  ere  Moral  og  E-eligion  Aandsmagter,  der 
baade  gribe  ind  i  Menneskenes  inderste  Hjerteliv  og  tillige 
henvende  sig  til  Alle  og  Enhver  uden  Undtagelse.  Af  disse 
tvende  er  nu  atter  Religionen  det  Oprindelige  og  Constitu- 
tive,  efterdi  den  rører  det  Dybeste  og  Helligste  i  Livet. 
Her,  hvor  det  dreier  sig  om  selve  Evighedslivet,  og  hvor 
alle  de  Forskjelligheder,  som  Timeligheden  ellers  viser  os 
paa  alle  Punkter,  svinde  bort,  vil  derfor  danne  sig  et  nyt 
Samfund,  som  efter  sin  Natur  er  universelt  og  bestemt 

til  at  strække  sig  over  den  ganske  Jord  og  omfatte  alle 
Folkeslag  og  alle  Mennesker,  idet  alle  de  Forskjelligheder, 
som  ellers  holde  dem  sondrede  fra  hinanden,  er  ophævet. 
Pette  er  det  religiøse  Samfund. 

Formaalet  for  det  religiøse  Samfund  er  at  sætte  Men- 
neskene i  Besiddelse  af  de  evige  Livsgoder  som  saadanne. 
Netop  herved  adskiller  det  religiøse  Samfund  sig  bestemt 
fra  de  andre  sædelige  Samfundskredse,  Familie,  Borgersam- 
fund og  Stat,  i  hvilke  de  timelige  Livsgoder  erhverves  og 
nydes.  Hermed  skal  nu  ingenlunde  være  sagt,  at  disse  Sam- 
fund ere  blottede  for  ethvert  Evighedsindhold  —  tvertimod, 
et  saadant  er  ogsaa  tilstede  i  dem,  men  det  er  skjult  tilstede. 
Derfor  er  det  religiøse  Princip  tilstede  og  virkende  baade  i 
Familien  og  Staten,  men  det  er  i  disse  ikke  tilstede  som 
Princip,  ei  heller  som  absolut  Formaal:  dette  skeer  først  i 
det  religiøse  Samfund. 

Medens  Familie  og  Stat  ere  sædelige  Samfundsordninger 
paa  Grundlag  af  visse  Naturbestemmelser,  saa  falde  disse 
bort  i  det  religiøse  Samfund,  som  kun  bygger  paa  Uendelig- 
hedstrangen  og  Evighedskravet,  der  er  tilstede  i  ethvert 
Menneske.  Dets  Maal  er  derfor  ikke  rettet  mod  nogetsom- 
helst  Synligt  eller  Sandseligt,  som  hine  andre  Samfund,  men 
derimod  mod  det  Usynlige  og  Oversandselige,  med  hvilket 
det  vil  sætte  Mennesket  i  et  reelt  og  personligt  Livssamfund. 
Netop  heri  grunder  dette  Samfunds  universelle  Natur  sig. 
Thi  det  Oversandselige  og  Evige  stiller  sig  absolut  eens  for 
alle  Mennesker  uden  Hensyn  til  Alder  og  Kjon,  Slægt  og 
Folk,  Livsstilling  og  Eiendom  eller  alle  hine  andre  For- 
skjelligheder, der  ellers  sætte  skarpe  Grændseskjel  mellem 
Menneskene.  Heraf  følger  atter,  at  det  religioso  Samfund 
efter  sit  Princip  maa  hvile  paa  Frihed.  I  Familien  og  Staten 
er  man  optagen  ved  en  Naturnødvendighed,  og  der  sporges 
ikke,  om  man  vil  være  Medlem  deraf  eller  ei,  thi  man  er 
det  allerede  fra  Fødselen  af.  Men  i  det  religiøse  Samfund 
kan  man  kun  optages  efter  et  Valg,  idet  det  Spørgsmaal  maa 

rettes  til  den  Enkelte,  om  hån  ogsaa  vil  være  Medlem 
af  det. 

Det  religiøse  Samfunds  absolut  frie  og  universelle  Natur 
er  først  bleven  bragt  til  Anerkj endelse  ved  Christendommen. 
Thi  alle  de  tidligere  religiøse  Samfund  ere  saa  nøie  knyttede 
til  Staterne  og  Nationaliteterne,  at  der  for  dem  ikke  kon 
være  Tale  om  nogen  Universalitet:  de  ere  alle  National- 
religioner, som  ikke  række  videre  end  Folket  og  Landet. 
Først  Christus  har  bestemt  udtalt  det  religiøse  Samfunds  Uni- 
versalitet og  dertil  svarende  Frihed  (Joh.  4,  21 — 24,  Matth.  28, 
19,  jvfr.  G-al.  3,  28,  Col.  3,  11).*)  Da  nu  tilmed  først  Christus 
har  fremsat  den  religiøse  Idee  i  dens  fulde  Senhed  og  Sand- 
hed, saa  maa  vi  her  indskrænke  os  til  at  betragte  det  af  ham 
stiftede  religiøse  Samfund,  altsaa  Christi  Menighed  eller 
Kirken.  Vi  skulle  da  i  korte  Grundtræk  eftervise  dennes 
Stilling  og  Opgave  i  det  sædelige  Samfundsliv,  idet  vi  see 
bort  fra  de  forskjellige  Kirkesamfund  og  Confessioner,  i 
hvilke  den  har  spaltet  sig,  og  for  hvilke  det  maa  overlades 
Dogmatiken  og  Symboliken  at  gjøre  nærmere  Eede. 

Ved  Siden  af  Familien  og  Borgersamfundet  samt  Staten 
møde  vi  Kirken  som  den  tredie  store  sædelige  Samfunds- 
organisme.  Men  som  den  i  sit  Princip  og  Formaal,  der  er 
rettet  mod  det  Evige  og  Oversandselige,  er  væsentlig  for- 
skjellig  fra  hine,  saaledes  ogsaa  i  sin  Oprindelse.  Familie 
og  Stat  have  nemlig  deres  Tilknytning  i  visse  Naturbestem- 
melser og  findes  derfor  overalt,  hvor  et  ordnet  Samfundsliv 


*)  Om  Nogen  maaskee  her  vil  indvende,  at  allerede  Buddhismen  har 
erkjendt  det  religiøse  Samfunds  Universalisme,  da  maa  bemærkes,  at 
Buddhismen  kun  efter  sin  ydre  Form  kan  kaldes  Religion,  men  efter 
sit  Princip  er  en  Fornægtelse  af  al  Religion,  idet  den  fornægter  al 
guddommelig  Væren  og  ender  i  en  trøstesløs  Nihilisme.  Man  har 
stundom  sammenstillet  visse  ydre  Ligheder  mellem  Buddhismen  og 
Christendommen,  men  i  Virkeligheden  kan  der  ikke  tænkes  større 
Modsætning  end  mellem  disse  to  Religioner,  hvoraf  den  ene  bebuder 
en  evig  Død.  den  anden  forjætter  et  evigt  Liv. 

har  udviklet  sig,  Kirken  derimod  støtter  sig  ikke  til  nogen 
Naturbestemmelse,  men  til  en  særlig  guddommelig  Aaben- 
baring.  Medens  Familie  og  Stat  ere  almeenmenneskelige 
Ordninger,  saa  peger  Kirken  derimod  tilbage  til  en  bestemt 
historisk  Oprindelse.  Dens  Stiftelse  er  knyttet  til  Jesu  Christi 
Optræden,  til  hans  Prædiken  og  frelsende  Virksomhed.  Kir- 
k3n  forudsætter  altsaa  en  Række  historiske  Kjendsgjerninger, 
en  hellig  Historie,  der  finder  sit  Princip  og  Formaal  i  Jesus 
Christus.  Hvor  Troen  herpaa  findes,  der  er  Kirken.  Men 
denne  Tro  kan  ikke  paatvinges  Nogen,  den  maa  fremgaae  af 
den  Enkeltes  indre  Livserfaring  og  religiøse  Overbevisning, 
derfor  maa  Kirken  være  et  frit  Samfund.  Selv  om  den  En- 
kelte fra  sin  spædeste  Barndom  ved  Omsorg  af  Forældre 
eller  Værger  er  optagen  i  Kirkens  Skjød,  maa  det  dog  senere 
staae  ham  frit  for,  enten  i  Kraft  af  sin  personlige  Overbevis- 
ning at  vedblive  at  være  et  Medlem  af  Kirken,  eller  om  han 
ikke  kan  dele  Kirkens  Tro,  da  at  træde  ud  af  den. 

Om  nu  end  Kirkens  Tro  er  rettet  mod  det  Evige  og 
Oversandselige  og  dens  Formaal  er  at  bringe  Menneskene  ^ 
personligt  Livssamfund  med  dette,  saa  er  den  dog  henvist 
til  at  udfolde  sin  Virksomhed  gjennem  sandselige  Midler. 
Thi  efterdi  Menneskene  ikke  ere  rene  Aander,  men  aands- 
legemlige  Personligheder,  maa  ogsaa  Alt,  hvad  der  skal 
aandeligt  paavirke  dem,  tilføres  dem  gjennem  sandselige 
Medier.  Dette  gjælder  da  ogsaa  for  Kirkens  Vedkommende. 
De  Midler,  som  den  maa  anvende  forat  udfolde  sm  frelsende 
Virksomhed,  ere  de,  til  hvilke  Jesus  Christus  selv  har  hen- 
viist  dem,  nemlig  Ordet  og  Sacramenteme.  Gjennem  disse 
virkes  Frelsessamfundet  *).  Udaf  disse  som  deres  skabende 
Princip  udvikler  sig  atter  Bekjendelsen  og  Cultus,  og  herved 
skeer  det,  at  Kirken,   der  efter  sit  Væsen  er  usynlig  og 


')  Conf.  Aug.  art.  V:  Per  vorbum  et  sacraraenta  tanquam  per  iiistni- 
menta  doiiatur  spiritus  sanctus,  qui  tidom  efficit,  ubi  et  quaiiJo  visum 
est  deo,  in  iis,  qui  audiuut  evaiigeliuin, 

usandselig,  dog  bliver  synlig  og  sandselig.  Ordet  og  Sacra- 
menterne  med  den  om  samme  sig  dannende  Bekj endelse  og 
Cultus  blive  de  ydre  Kj  endemærker  (notæ  externæ)  paa  Christi 
Kirke,  thi  bvor  Ordet  forkyndes  og  Sacramenterne  forvaltes 
efter  Cbristi  Indstiftelse,  der  er  ogsaa  den  sande  Kirke*). 
Men  atter  her  stiller  Forholdet  sig  anderledes  for  Kirken  end 
for  Familien  og  Staten :  af  disse  sidste  er  man  nemlig  Medlem 
i  Kraft  af  en  Naturnødvendighed,  derimod  Medlem  af  Kirken 
er  man  kun  ifølge  fri  Tilslutning.  Herved  kan  det  skee,  at 
Mange  kunne  i  det  Udvortes  slutte  sig  til  Kirken,  meden 
Hjertets  frie  Tilslutning  i  en  levende  Troesoverbevisning 
mangler.  Disse  ere  da  kun  i  reen  udvortes  Forstand  Med- 
lemmer af  Kirken,  men  tilhøre  ikke  Christi  sande  Kirke. 
Ingen  menneskelig  Domstol  vil  dog  her  kunne  skille  mellem 
Kirkens  sande  og  dens  falske  Medlemmer,  thi  for  at  gjøre 
dette,  maatte  man  kunne  see  ind  i  Hjerterne,  hvad  kun  den 
alvidende  Grud  formaaer.  I  dette  Jordeliv  ville  derfor  Troende 
og  Hyklere  være  blandede  mellem  hinanden,  ligesom  Klinten 
blandt  Hveden  (Matth.  13,  24 — 43);  først  naar  Verdensløbet 
er  fuldendt,  og  en  heel  ny  Verdensorden  indtræder,  skal  der 
gjøres  Adskillelse  mellem  de  sande  og  de  falske  Christne**). 

Efter  sit  Princip  og  Formaal  gives  der  kun  een  sand 
Kirke,  som  skal  omfatte  alle  Jordens  Slægter  og  Folkeslag***). 
Den  forkynder  det  samme  Evangelium,  som  Apostlene  have 
forkyndt,  og  bringer  ået  til  alle  Jordens  Folk  —  derfor  er 
den  tillige  apostolisk  og  katholsk  i  disse  Ords  oprindelige 
Betydning.  Kirkens  Enhed  udelukker  dog  ikke,  at  indivi- 
duelle Forskjelligheder  gjøre  sig  gj ældende  i  de  forskjellige 


')  Conf.  Aug.  art.  VII:  Est  ecclesia  congregatio  sanctorum,  in  qua 
evangelium  recte  clocetur,  et  recte  administrantur  sacramenta. 

■)  Ibid.  art.  VIII:  Quamquam  ecclesia  proprie  sit  congregatio  sanctorum 
et  vere  credentium,  tamen,  quum  in  hac  vita  multi  hypocritæ  et 
mali  admixti  sunt,  licet  uti  sacramentis,  quæ  per  malos  administrantur. 

')  Symb.  Nic:  Credo  unam  sanctam  catholicam  et  apostolicam  ecclesiam. 

Kirkesamfund.  I  disse  vil  nemlig  Folkeslagenes  Individua- 
liteter eller  Nationaliteterne  paatrykke  det  kirkelige  Livs 
Udformning  sit  Stempel.  Paa  denne  Maade  ville  de  for- 
skjellige  Nationaliteter  uddanne  sig,  saaledes  som  vi  see  det 
meget  tidligt  i  Kirkens  ældste  Historie.  I  Grudstj enestens 
Ordning,  Kirkens  Forfatning  og  den  tlieologiske  Læreudvik- 
ling ville  de  nationale  Eiendommeligheder  kunne  eftervises, 
meri  hermed  er  ingenlunde  Kirkens  Enhed  ophævet,  thi 
det  er  dog  overalt  det  samme  Evangelium,  der  forkyndes, 
de  samme  Sacramenter,  der  forvaltes  efter  Herrens  egen 
Indstiftelse  overalt.  Kun  herom  maa  der  være  Enighed,  alt 
det  øvrige  kan  frit  ordnes,  uden  at  Enheden  dermed  gaaer  tabt*). 
Ligesom  det  Almen-menneskelige  individualiserer  sig  paa 
forskjellig  Maade  i  de  forskjellige  Nationer,  saaledes  indivi- 
dualiserer det  Almen-kirkelige  sig  paa  forskjellig  Maade  i 
de  forskjellige  Folkekirker.  Herved  opnaaes  det  samme  som 
ved  Tilværelsens  store  Individuationsproces,  hvilken  frem- 
stiller sig  for  os  i  alle  E-etninger,  nemlig  at  selve  Livsind- 
holdet aabenbares  i  større  Rigdom  og  Fylde. 

Men  hvad  der  i  og  for  sig  er  fuldt  berettiget  og  har 
sin  Begrundelse  i  den  naturlige  Livsudvikling,  bliver  som 
alt  Andet  forvrænget  og  forvansket  ved  Syndens  Magt  og 
Indflydelse.  Thi  ikke  alene  fordunkles  herved  Erkj endelsen, 
saa  at  Evangeliet  opfattes  og  forkyndes  paa  en  urigtig  Maade, 
idet  allehaande  falske  og  u.rigtige  Lærdomme  indblandes 
deri,  men  fornemmelig  vil  Syndens  Indflydelse  kjendes  paa, 
at  Villien  forhærdes  i  Selviskhed  og  Egoisme.  Istedenfor  at 
vise  gj ensidig  Imødekommen  og  glæde  sig  ved  Aandens  rige 
Naadegaver,  der  skjænkes  Kirkesamfundene  paa  forskjellig 
Maade,  afslutte  disse  sig  tvertimod  overfor  hinanden  i  Had 


)  Oonf.  Aug.  art  VIL:  ad  veram  unitatem  oeclesiæ  satis  est  coiisentire 
de  doctrina  evangelii  et  administiatione  sacrainontorum.  Nec  nccesso 
cst  ubiqve  esse  similcs  traditionos  humaiias  sou  ritus  aiit  ceromouias 
ab  hominibus  institutas. 

og  Ufordragelighed,  forkjættre  og  forbande  hinanden,  og 
Christi  ene  sande  Kirke  opløser  sig  i  en  Mængde  større 
eller  mindre  Kirkesamfund,  der  bekæmpe  hinanden  paa  Liv 
og  Død. 

Alligevel  er  trods  al  Strid  og  Uenighed  Kirkens  Enhed 
dog  ikke  ophævet.  Thi  det  maa  erindres,  at  alle  de  mange 
indbyrdes  saa  forskjellige  Kirkesamfund  dog  ere  enige  i  at  be- 
kjende  Grud  som  den  treenige,  Jesus  Christus  som  Gruds  Søn 
og  Menneskenes  Frelser  og  i  at  forvalte  Daab  og  Nadver 
som  de  af  ham  indstiftede  Sacramenter.  Heri  bestaar  Kir- 
kens Enhed,  og  overalt,  hvor  Christne  i  Hjertets  Tro  og 
Inderlighed  bekjende  Christus  som  deres  Frelser,  der  er  og- 
saa  den  ene  almindelige  Kirke,  hvad  enten  de  ere  Katho- 
likere  eller  Protestanter,  Reformerte  eller  Lutheranere.  Er- 
kj endelsen  af  denne  fælles  Enhed  maa  være  tilstede  midt 
under  den  theologiske  og  confessionelle  Strid.  Thi  at  denne 
skal  ophøre,  kan  ikke  med  Sandhed  kræves  eller  ventes. 
Det  rene  Evangelium  maa  være  os  altfor  helligt  og  dyre- 
bart, til  at  vi  kunne  være  ligegyldige  ved  dets  Forvanskning. 
Enhver,  der  besidder  fornøden  Kundskab  og  Dygtighed,  maa 
derfor  føle  sig  kaldet  til,  alt  efter  sin  Virkekreds  og  Livs- 
stilling, at  tilbagevise  og  gjendrive  falske  Lærdomme.  Og 
herved  bliver  Striden  uundgaaelig.  Men  denne  skal  føres 
paa  rette  Maade  med  Varme  og  Begejstring  for  Sandheden,  men 
ogsaa  med  tilbørlig  Skaansomhed  over  for  anderledes  Troende. 
Midt  imellem  Indifferentismen,  der  anseer  al  religiøs  og 
kirkelig  Forhandling  for  unyttig  og  overflødig,  fordi  den 
anseer  alle  religiøse  og  kirkelige  Standpunkter  for  lige  gode 
eller,  hvad  der  egentlig  er  Meningen,  frakj  ender  dem  alle 
objectivt  Værd,  og  Fanatismen,  der  ligeledes  afslaaer  al  For- 
handling, fordi  den  alene  anseer  sit  Standpunkt  for  det  rette 
og  med  Vold  og  Tvang  vil  paanøde  Andre  det  —  midt  imel- 
lem disse  Yderligheder  staaer  den  sande  evangeliske  Be- 
kiendelse,  der  er  rede  til  Forhandling  med  Alle  og  til  at 
aflægge  Begnskab  for  sin  religiøse  Overbevisning,  naar  og 

hvor  det  forlanges  (1  Pet.,  3,  15).  Den  evangeliske  Christen 
vil  ansee  sin  Kirkes  Lære  for  det  rigtigste  og  sandeste  Ud- 
tryk for  Christi  Evangelium,  fordi  den  er  mest  i  Overens- 
stemmelse med  den  hellige  Skrift  og  derigjennem  med  det 
apostoliske  Vidnesbyrd.  Han  vil  derfor  ogsaa  efter  Evne 
værne  om  den  og  forsvare  den.  Men  til  samme  Tid  vil  han 
anerkjende,  at  der  ogsaa  i  andre  Kirkesamfund  og  Confessioner 
findes  troende  Christne,  der  høre  til  Jesu  Christi  ene  sande 
Kirke,  og  hvilke  han  derfor  i  Aanden  betragter  som  sine 
Troesbrødre*).  Og  denne  ene  almindelige  Kirke  vedbliver 
da  trods  al  Splid  og  Uenighed  at  udbrede  sig  videre  og 
videre  over  alle  Verdensdele  og  alle  Lande,  idet  den  optager 
i  sit  Skjød  alle  dem,  som  „have  elsket  Jesu  Christi  Aaben- 
barelse"  (2  Tim.  4,  8).  Og  saaledes  bliver  det  Kirken,  der, 
idet  den  seer  bort  fra  al  anden  Forskjel,  som  sættes  mellem 
Menneskene,  tilsidst  samler  dem  alle  i  et  omfattende  univer- 
selt Samfund,  idet  Alle  formedelst  Jesus  Christus  erkjende 
sig  som  Børn  af  den  himmelske  Fader  og  derigjennem  som 
Brødre. 

Saaledes  virker  Kirken  ei  blot  for  Timeligheden,  men 
for  Evigheden.  Dens  Opgave  er  at  bringe  Menneskene 
Budskab  om  Guds  Naade  og  Frelse  og  derigjennem  stille 
dem  i  det  rette  Livsforhold  til  Gud  og  bevare  dem  i  dette 
Livsforhold.  Idet  Kirken  henvender  sig  til  det  Dybeste  og 
Inderligste  i  Menneskene,  faaer  den  ogsaa  den  helHgste 
Opgave,  nemlig  at  frelse  Menneskene  til  et  evigt  Liv  og 
efter  Guds  Ord  og  Anordning  tilføre  dem  de  evige  og  salige 
Livsgoder.  Herigjennem  gjør  den  dog  ingenlunde  Familie 
og  Stat  overflødige,  thi  hvert  af  disse  Samfund  har  deres 
særlige  Opgaver,  begrundet  i  de  eiendommelige  Livsvilkaar, 


*)  Cfr.  Apol.  Conf.  p.  146:  —  —  --  ecclesiam  esse  liomiues  sparsos 
per  totum  orbem,  qui  do  ovangelio  consentiuut  et  habeiit  eiuulom 
Ohristum,  eiiiulein  spiritum  sanctuin,  eailem  sacramenta,  sive  habeaiit 
easdem  traditiones  liumaiias  sive  dissimiles. 

under  hvilke  Menneskelivet  udvikler  sig  her  paa  Jorden. 
Kirken  træder  derfor  i  nært  og  inderligt  Forhold  baade  til 
Familie  og  Stat,  idet  den  søger  at  gjennemtrænge  begge 
med  sin  sædelig-religiøse  Aand  og  derved  bringe  dem  til  i 
rigeste  Maal  at  udfolde  de  Velsignelser,  som  de  bære  i  sig. 

Men  paa  den  anden  Side  formaaer  heller  ikke  Familie 
eller  Stat  at  overtage  Kirkens  Opgave  og  herved  gjøre  den 
overflødig.  Det  er  en  Tanke,  som  i  nyere  Tid  er  bleven 
fremsat  paa  forskjellig  Maade,  at  Kirken  ikke  længer  er  i 
Overensstemmelse  med  vor  Tids  fremskredne  Oplysning,  at 
den  er  en  Levning  fra  Middelalderens  halvt  barbariske  Cultur, 
og  at  derfor  den  Tid  ikke  vil  være  fjern,  da  den  moderne 
Culturstat  vil  kunne  overtage  Kirkens  Hverv  og  selv  drage 
Omsorg  for  Folkets  religiøse  Udvikling.  At  man  paa  et 
rationalistisk  Standpunkt,  hvor  man  opløser  Religion  i  blot 
Fornuftmoral,  eller  ud  fra  den  saakaldte  frie  Tanke,  der  i  al 
Eeligion  og  Christendom  kun  seer  en  dum  og  taabelig  Over- 
tro, fremsætter  saadanne  Tanker,  kan  ud  fra  disse  Stand- 
punkter være  meget  følgerigtigt  og  selvindlysende,  men 
derimod  maa  det  i  allerhøieste  Grad  forundre,  naar  man  ud 
fra  en  evangelisk- christelig  Livsanskuelse  vil  fremsætte  den 
Tanke,  at  Culturstaten  i  sin  fremskridende  Udvikling  vil 
gjøre  Kirken  overflødig.  Og  dog  har  det  heller  ikke  ud  fra 
dette  Standpunkt  manglet  paa  christelige  Talsmænd  for  denne 
Mening:  som  en  af  'de  betydeligste  kan  her  anføres  en  af 
Aarhundredets  mest  fremragende  Theologer,  Richard  Rothe. 
I  sin  theologiske  Ethik  udvikler  han  Forholdet  mellem  Stat 
og  Kirke  paa  en  saadan  Maade,  at  Staten  er  det  blivende 
Samfund  af  universel  Betydning,  medens  Kirken  derimod  kun 
faaer  en  transitorisk  Betydning  for  de  lavere  Culturtrin. 
Kirken  er  nemlig,  efter  Rothe,  det  Samfund,  i  hvilket  den 
exclusive  Fromhed  („die  ausschliessende  Frommigkeit  oder 
die  Frommigkeit  rein  als  solche")  fremtræder,  ganske  adskilt 
fra  det  sædelige  Liv.  For  et  saadant  Samfund  er  der  kun 
Behov  paa  et  mindre  udviklet  sædeligt  Kulturtrin,  hvor 

Fromhed  og  Sædelighed  falde  ud  fra  hinanden.  Jo  mere 
den  sædelige  Udvikling  skrider  frem,  desmere  vil  ogsaa 
Fromhed  og  Sædelighed  dække^hinanden,  men  desto  mindre 
vil  der  behøves  et  særligt  Kirkesamfund.  Staten  vil  efter- 
haanden  overtage  Kirkens  Virksomhed  og  træde  i  dens  Sted. 
Kirkens  Tugt  vil  kunne  overtages  af  Statens  Retsorden  og 
Disciplin,  dens  Lære  af  Statens  Skoler  og  Undervisnings- 
anstalter, dens  Cultus  af  Kunsten,  saaledes  at  store  religiøse 
Skuespil  og  Concerter  træde  i  Gudstjenestens  Sted.  Naar 
i  vore  Dage  Kirkelivet  i  Tydskland  ofte  er  i  Forfald,  naar 
Kirkerne  staa  tomme,  og  de  dannede  Stænder  hyppigt  udvise 
kirkelig  Indifferentisme,  da  seer  Rothe  heri  ikke  en  religiøs 
Tilbagegang,  men  tvertimod  et  Bevis  paa  Slægtens  Frem- 
skridt i  sædelig  Cultur.  Man  skal  derfor  ikke  udbryde  i 
tomme  Klager  over  den  stigende  Vantro,  men  tvertimod 
glæde  sig  over  den  fremskridende  sædelige  Udvikling  og 
kun  drage  Omsorg  for,  at  denne  ikke  gaaer  altfor  hurtigt 
for  sig  og  derved  drager  allehaande  Forstyrrelser  efter  sig. 
Egentlig  kan  der  allerede  i  vor  Tid  ikke  længer  være  Tale 
om  Kirke  i  dette  Ords  tidligere  Betydning,  men  kun  om 
religiøse  Samfund  og  Associationer.  Naar  den  sædelige  Ud- 
vikling har  naaet  sin  Fuldendelse,  da  vil  ogsaa  Kirken  være 
ganske  bortfalden,  og  i  Staten  vil  man  finde  den  fuldkomne 
Enhed  af  Fromhed  og  Sædelighed.  Men  dette  Tidspunkt 
henlægger  Rothe  til  en  fjern  Fremtid,  som  danner  Slutningen 
af  Menneskeslægtens  Udviklingshistorie,  og  hvis  Komme 
derfor  er  uberegneligt*). 

Den  Opfattelse,  som  Rothe  gjør  gjældende  af  Staten,  er 
den  antik-hedenske,  hvorefter  Staten  forestaaer  Ordningen 
og  Ledelsen  af  det  religiøse  Samfunds  Functioner.  Den  er 
senere  bleven  fornyet  ved  Hegels  Lære  om  den  absolute 


*)  lUchard  Kotlie,  Theologische  Ethik  §  293.  §  415  §1168  Hjr. 
(zweite  Autiage). 

Stat,  der  i  sig  samler  og  udtrykker  alle  Menueskeaandens 
Anlæg  og  Functioner  i  dens  forskjellige  Retninger.  Ogsaa 
hos  Kant  vil  man  finde  Tilknytningspunkter,  naar  denne 
Tænker  vil  udsondre  det  Historiske  og  Dogmatiske  i  Chri- 
stendommen under  Navn  af  det  Statutariske,  der  kun  har 
midlertidig  Betydning,  medens  Christendommens  evige  Væsen 
sættes  i  den  rene  Fornuftmoral,  saa  at  Fremtidskirken  bliver 
Samfundet  af  alle  dem,  som  i  deres  Samvittighed  kun  lyde 
og  følge  Fornuftlovens  sædelige  Bud. 

Til  Grund  for  disse  Opfattelser,  der  kun  ville  tillægge 
Kirkelæren  og  Kirkelivet  en  midlertidig  forbigaaende  Betyd- 
ning i  Slægtens  sædelige  Culturudvikling,  ligger  en  grundig 
Miskjendelse  af  Christendommens  Væsen.  For  Rothes  Ved- 
kommende ligger  allerede  deri  et  stort  Feilgreb,  at  han  be- 
stemmer Kirken  som  Samfundet  for  den  exclusive  Fromhed. 
Thi  dette  er  paa  ingen  Maade  Tilfældet:  Kirken  virker  ikke 
alene  til  Christentroens,  men  ogsaa  til  Christenlivets  Fremme; 
gjennem  Prædiken,  Undervisning  og  Sjælesorg  arbeider  den 
paa  Slægtens  sædelige  Forbedring,  og  den  griber  utvivlsomt 
langt  dybere  ind  i  Folkets  moralske  Udvikling,  end  Staten 
nogensinde  vil  formaae  det,  der  efter  sin  Natur  altid  vil  være 
mere  henvist  til  det  sædelige  Livs  ydre  Udformning  gjennem 
ordnede  Eetsinstitutioner.  Men  dernæst  oversees  det  ganske, 
at  Christendommen  i  sit  inderste  Væsen  er  Historie,  d.  e. 
Aabenbarelsen  af  Gruds  Naadeshandlinger  til  Menneskeslæg- 
tens Frelse.  Rationalismen,  der  i  Christendommen  kun  vil 
see  visse  almeen-gyldige  sædelige  og  religiøse  Fornuftideer 
og  derfor  tilsidst  ender  med  at  ophæve  al  Religion  og  Chri- 
stendom, vil  ganske  vist  tilsidst  ogsaa  kunne  undvære  Kirken, 
men  ganske  anderledes  stiller  Sagen  sig,  naar  man  med 
Rothe  i  Christendommen  seer  en  særlig  og  overnaturlig  Gruds 
Aabenbaring.  Thi  i  saa  Fald  bliver  det  ogsaa  absolut  nød- 
vendigt, saavel  at  Erindringen  om  disse  Guds  Naadeshand- 
linger stadigt  holdes  vedlige  i  Menigheden  gjennem  Præ- 

diken  og  Undervisning,  som  og  at  de  af  Herren  indstiftede 
Naademidler,  gjennem  hvilke  Frelsen  formidles,  bevares 
og  forvaltes  i  en  nforvansket  Skikkelse.  Men  saavel 
hint  som  dette  ligger  ganske  udenfor  Statens  Omraade, 
der  savner  al  Magt  og  Myndighed  dertil.  Eller  hvorledes 
skulde  det  kunne  tænkes,  at  Staten  skulde  kunne  forkynde 
Evangeliet  om  Jesus  Christus  eller  forvalte  Sacramenterne? 
Rothe  er  her  i  skrigende  Uoverensstemmelse  med  de  Forud- 
sætninger, paa  hvilke  han  bygger  sit  theologiske  System. 
En  saadan  Uoverensstemmelse  hos  en  iøvrig-t  saa  conseqvent 
Tænker  vil  kunne  forklares  deels  af  Rothes  mystisk  theoso- 
phiske  Standpunkt  med  dets  Foragt  for  al  dogmatisk  ud- 
præget Kirkelære,  deels  af  den  historiske  Situation,  under 
hvilken  han  har  befundet  sig.  I  Tydskland  gjør  nemlig 
ligesom  i  Norden  mange  Steder  en  indsnævret  Pietisme  sig 
gjældende,  der  stiller  sig  fjendsk  overfor  Humanitetens  friere 
Rørelser  og  dermed  ogsaa  overfor  Statens  Culturliv.  Imod 
denne  uevangeliske  Opfattelse  har  Rothe  villet  tale  Statens 
og  Oulturens  Sag,  men  rigtignok  paa  en  saare  uheldig  Maade, 
idet  han  nemlig  har  ladet  sig  drive  til  den  modsatte  Yder- 
lighed af  sine  Modstandere:  naar  disse  gjøre  Kirken  ene- 
raadende  paa  Statens  Bekostning,  gjør  Rothe  omvendt  Staten 
eneraadende  paa  Kirkens  Bekostning.  Begge  Opfattelser  ere 
lige  ensidige  og  lige  meget  i  Strid  med  Evangeliets  Aand; 
det  gj ælder  derfor  om  at  gjøre  denne  gj ældende  og  i  Kraft 
deraf  anvise  baade  Stat  og  Kirke  hver  sin  berettigede  Plads 
i  Menneskehedens  sædelig-religiøse  Livsudvikling. 

Trods  al  det  Urigtige,  som  der  er  i  Rothes  Opfattelse 
af  Kirken  som  det  transitoriske  Samfund  i  Modsætning  til 
Staten  som  det  blivende,  er  der  dog  et  Sandhedskorn  deri, 
nemlig  det,  at  Kirken  virkelig  er  et  transitorisk  Samfund, 
beregnet  paa  og  knyttet  til  det  nuværende  Jordeliv.  Men 
dette  er  ikke  eiendommeligt  for  Kirken,  det  gjælder  ogsaa 
Familien  og  Borgersamf\mdet  med  Staten.  Alle  tre  Samfunds- 


former  ere  efter  deres  eiendommelige  Art  paa  det  Nøieste 
knyttede  til  den  jordiske  Tilværelse:  Familie  og  Stat,  fordi 
de  forudsætte  physiske  Naturbestemmelser  (jvfr.  Matth.  22, 
30),  Kirken,  fordi  den  bygger  paa  Troen,  ikke  paa  Beskuelsen 
(2  Kor.  5,  7).  I  Livets  Fuldendelse  i  det  Hinsides  ville  der- 
for saavel  Familie  og  Stat  som  Kirke  være  ophævede,  medens 
den  fælles  Livsmagt,  som  bærer  dem  alle  tre,  vil  fuldkommes, 
nemlig  Gudsriget. 

Gudsriget,  som  er  de  skabte  Personligheders  frie  Kjær- 
ligbedsliv  i  Gud,  formidlet  ved  Jesus  Christus,  vil  hisset 
komme  til  sin  fulde  Aabenbarelse  i  Herlighed.  Familie,  Stat 
og  Kirke,  som  her  paa  Jorden  udtrykke  Gudsrigets  for- 
skjellige  Relationer  overfor  Verden  og  overfor  Gud,  have 
tillige  en  opdragende  Betydning  for  Personlighederne,  som 
i  disse  Samfundsformer  udvikles  til  et  stedse  rigere  og  fyl- 
digere Kjærlighedsliv.  Naar  Maalet  er  naaet  i  Fuldendelsen, 
da  falde  ogsaa  de  forberedende  og  opdragende  Samfunds- 
former bort.  Dog  vil,  som  alt  tidligere  udviklet  og  paavist, 
dette  Maal  ikke  kunne  naaes  gjennem  en  jævnt  frem- 
skridende Udvikling,  som  kun  fører  ud  i  en  slet  Uendelighed 
uden  noget  fast  Evighedsmaal.  Først  gjennem  en  fuldkom- 
men Omdannelse  af  den  nærværende  Verdens  Vilkaar,  hvor- 
ved Forkrænkeligheden  vil  blive  afløst  af  Uforkrænkelighed, 
først  ved  Dannelsen  af  en  ny  Himmel  og  en  ny  Jord  (Joh. 
Aab.  21,  1)  vil  Slægtens  og  de  Enkeltes  Evighedsmaal  kunne 
fuldkommes  i  den  evige  Salighed.  Men  da  dette  Maal  kun 
naaes  gjennem  en  sædelig  Frihedsudvikling  paa  Grundlag  af 
Guds  frelsende  Naade,  er  den  Mulighed  tilstede,  at  den  En- 
kelte i  Kraft  af  sin  Villies  Frihed  kan  udelukke  sig  selv  fra 
hint  evige  Salighedsmaal  —  om  denne  Mulighed  vil  blive 
til  Virkelighed,  og  om  i  saa  Fald  Faa  eller  Mange  ville  ude- 
lukke sig  selv  fra  Livets  Fuldendelse  i  Salighed,  ere  Spørgs- 
maal,  som  ligge  udenfor  den  nærværende  Undersøgelse.  Ei 
heller  kunne  vi  danne  os  nogensomhelst  Forestilling  om  de 

Former,  hvori  det  fuldendte  Evighedsliv  vil  aabenbare  sig, 
kun  i  Anelser  og  farverige  Billeder  lader  det  sig  antyde  fjvfr. 
Slutningen  af  Johannes  Aabenbaring)  —  men  dette  fastholde 
vi,  at  Livet  i  Fuldendelsen  vil  aabenbare  sig  i  alle  Retninger 
og  til  alle  Sider  uhindret  og  uhæmmet  af  Synd  og  Død,  i  al 
Evighed  gjennemstrømmet  og  baaret  af  Gruds  Kjærlighed. 

Prisafhandlingerne 

for  Aaret  1883-84. 


Af  de  for  Aaret  1883 — 84  udsatte  Prisopgaver  have  5 
fremkaldt  Besvarelser.  Bedømmelserne  over  de  indkomne 
Afhandlinger  lyde  saaledes  : 

I.   De  theologiske  Afhandlinger 

Paa  den  af  det  theologiske  Fakultet  for  1883 — 84  stil- 
lede Prisopgave:  At  give  en  historisk  kritisk  Fremstilling  af 
de  vigtigste  Opfattelser,  som  ere  fremkomne  i  Kirken  om 
Menneskenes  Tilstand  mellem  Døden  og  Opstandelsen,  og 
undersøge,  hvor  vidt  der  ud  af  Skriftens  Antydninger  og 
Kristendommens  almindelige  Grundtanker  lader  sig  udlede 
nogen  Lære  om  dette  Spørgsmaal,  —  er  der  indkommet  to 
Besvarelser. 

Den  første,  der  bærer  Mottoet:  Melius  erit  extendere 
progressum  gratiæ  Dei  usque  ad  carnis  resurrectionem 
(Calvin),  er  udført  med  ualmindelig  Flid  og  Modenhed  og 
røber  en  Grundighed  og  Klarhed,  der  i  høj  Grad  fortjener 
at  paaskjønnes.  Alligevel  er  Udbyttet  af  Afhandlingen  med 
Hensyn  til  selve  Spørgsmaalets  Besvarelse  temmelig  begrænd- 
set  og  staar  ikke  i  Forhold  til  det  store  Apparat,  som  For- 
fatteren har  sat  i  Bevægelse.  Aarsagen  dertil  er  aabenbart 
at  søge  i  den  abstrakt-formalistiske  Behandlingsmaade,  som 
han  har  anvendt,  og  som  i  den  historiske  Del  har  vanskelig- 

gjorfc  liam  Beherskelsen  af  Stoffet  og  i  den  systematiske 
Del  har  hindret  ham  i  at  skjelne  tilstrækkelig  mellem  stort 
og  smaat.  Som  en  Mangel  maa  ogsaa  fremhæves  den  ufyl- 
destgjørende  Behandling  af  det  gamle  Testamente  og  dets 
Betydning  for  Spørgsmaalet.  De  her  ]')aapegede  svage  Sider 
opvejes  imidlertid  i  den  Grad  af  Afhandlingens  ubestridelige 
Fortrin,  at  Fakultetet  ikke  tager  i  Betænkning  at  erklære 
den  for  værdig  til  at  modtage  den  akademiske  Pris. 

Den  anden  Besvarelse,  der  har  til  Motto:  Mors  tua, 
judicium  postremum,  gloria  coeli  et  dolor  inferni  sunt  medi- 
tanda  tibi  —  røber  en  vis  Oplagthed  til  aandelig-t  Arbejde, 
en  varm  Interesse  for  theologiske  og  philosophiske  Problemer 
og  Friskhed  og  Liv  i  Fremstillingen.  Derimod  savner  den 
selvstændigt  Kjendskab  til  den  herhen  hørende  Literatur, 
og  Forfatterens  Behandling  af  Æmnet  er  gjennemgaaende 
af  en  lettere  populær  Natur  uden  videnskabelig  Methode. 
Fakultetet  kan  derfor  ikke  tilkjende  Arbejdet  nogen  Pris. 

Kjøbenhavn,  den  21de  Marts  1885. 

C,  Henrik  Scharling.  P.  Madsen.    Fredrik  Nielsen.    Fr.  Buhl. 

Ved  Navnesedlens  Aabning  fandtes  Forfatteren  af  den 
først  nævnte  Afhandling  at  være  cand.  theol.  PeterGabriel 
Koch. 

II.   Den  retsvidenskabelige  Afhandling. 

Til  Besvarelse  af  det  for  Aaret  1883—84:  udsatte  Pris- 
spørgsmaal  i  Lovkyndighed: 

„Der  ønskes  en  Undersøgelse  efter  Sagens  Natur  og  nordisk 
Ret  af  det  Spørgsmaal,  hvor  vidt  en  sekundær  Sikker- 
hedsret  forbedres  derved,  at  en  forudgaaende  Sikkerheds- 
ret  i  samme  Ting  ophører  formedelst  Fordringens 
Betaling  eller  af  anden  Grund" 
er  der  indkommet  en  Afhandling  med  Motto:  ^Das  Recht 
ist    nicht    dazu    da    einem  Formalismus    zu  dieneu:  der 

Formalismus  existirt  vielmehr  der  rechtliclien  Interessen 
wegen"  (H,  Dernburg:  Das  Pfandrecht  nach  den  Grundsatzen 
des  heutigen  romischen  Rechts  II.  p.  570). 

Forfatteren  af  denne  Afhandling  har  godtgjort  at  være 
i  Besiddelse  af  Evne  til  at  optage  et  omfattende  Spørgsmaal, 
anlægge  dets  Besvarelse  udtømmende  og  korrekt  ved  en  god, 
systematisk  Anordning  af  dets  forskjellige  Bestanddele  samt 
til  at  udfinde  de  herunder  faldende  konkrete  Forhold,  lige- 
som Forfatteren  paa  mange  Punkter  har  behandlet  og  be- 
svaret Spørgsmaalene  med  megen  Grundighed  og  Skarpsin- 
dighed. Forfatteren  har  derhos  sat  sig  ret  vel  ind  i  de 
Afhandlingens  Gjensand  vedrørende  Bestemmelser  i  norsk 
og  svensk  Ret  og  h  r  med  Flid  benyttet  Domssamlingerne. 
Paa  den  anden  Side  har  Forfatteren  i  et  Hovedpunkt  ude- 
lukkende henholdt  sig  til  den  traditionelle  Opfattelse  uden 
at  forsøge  en  Besvarelse  af  Spørgsmaalet  efter  Sagens  Natur, 
ligesom  Forfatterens  Undersøgelse  paa  flere  andre  Punkter 
ikke  er  naaet  tilstrækkelig  dybt  og  i  nogle  Tilfælde  neppe 
heller  har  ført  til  antagelige  Resultater.  Trods  disse  Mangler 
mener  dog  Fakultetet  i  Betragtning  af  de  fremhævede  For- 
trin at  burde  tilkjende  ham  Prisen. 

I  det  rets-  og  statsvidenskabelige  Fakultet  den' 21  de  Marts  1885. 

Goos.    H.  Matzen,    Beuntzer.    A,  G.  Evaldsen.    Jul,  Lassen. 

Ved  Navnesedlens  Aabning  fandtes  Forfatteren  at  være 
cand.  jur.,  Assistent  i  Finantsministeriet  Hans  Christian 
Valdemar  Schau. 


III.   De  lægevienskabelige  Afhandlinger. 

Som  Besvarelse  af  den  af  det  medicinske  Fakultet  for 
1883 — 84  udsatte  Prisopgave: 

„Der  ønskes  en  paa  egne  Forsøg  støttet  Sammenligning  af 
den  Grad  af  Nøjagtighed,  som  kan  opnaas  ved  Urin- 
stoffets kvantitative  Bestemmelse  ved  de  forskjellige 
Methoder,  som  benyttes  eller  kunne  benyttes  ved  fysiolo- 
giske og  pathologiske  Undersøgelser" 
ere  2  Afhandlinger  indleverede. 

1.  Den  ene  af  disse  er  forsynet  med  følgende  franske 
Motto:  „La  valeur  physiologique  qu'  on  attribue  å  la  présence 
de  l'urée  dans  les  urines  rend  son  dosage  d'une  assez  grande 
importance.  La  proportion  d'urée  doit  étre,  en  effet,  iin 
indice  du  mouvement  d'oxydation  qui  porte,  soit  sur  les 
tissus  proteiques  de  l'économie,  soit  sur  1' alimentation  azotée, 
et  l'on  peut  éspérer  de  définir  tres  souvent,  par  les  variations 
seules  de  l'urée,  l'espéce  animale,  le  regime,  les  changements 
de  regime,  et  jusqu'  å  un  certain  point  la  direction  générale 
de  plusieurs  maladies".    (E.  Milion.) 

Omtrent  en  Trediedel  af  denne  Afhandling  optages  af 
indledende  Bemærkninger,  som  dels  indeholde  en  Fremstil- 
ling af  den  kvantitative  Urinstofbestemmelses  Betydning  for 
Fysiologien  og  Medicinen,  dels  give  et  Overblik  over  de 
Methoder,  der  overhovedet  have  været  anvendte,  og  som 
endelig  indeholde  en  hel  Del  almindelige  Bemærkninger  om 
Fremstillingen  af  rent  Urinstof,  om  Askebestemmelse  i  Filtre, 
om  Pipetternes  og  Eudiometrenes  Kalibrering,  Rensningen 
af  Kviksølv  og  Fremstilling  af  den  Opløsning  af  salpetersurt 
Kviksølvtveilte,  der  benyttes  ved  Liebigs  Titrermethode. 
Disse  Bemærkninger  indeholde  adskilligt  godt,  tildels  endog 
originalt,  og  de  vidne  om  Forfatterens  Bestræbelse  efter  at 
være  grundig  og  efter  at  naa  den  størst  mulige  absolute 
Nøjagtighed,  men  de  berøre  ikke  selve  Opgaven,  og  det 
synes,  at  Forfatteren,  ved  at  fordybe  sig  i  disse  præliminære 
Undersøgelser,  ikke  har  fundet  Tid  til  at  gaa  tilstrækkelig 
ind  paa  den  foreliggende  specielle  Opgave. 

En  meget  stor  Del  af  Arbejdet  indtager  devnav^t  Frem- 
stillingen  af  Pfl tigers  Modifikation  af  Liebigs  Titrermethode. 

Herved  har  Forfatteren  uden  tilstrækkelig  Kritik  ensidig 
fulgt  Pfltigers  Fremstilling,  saaledes  at  Dommen  over  Nøj- 
agtigheden af  de  Resultater,  som  kunne  opnaas  ved  rigtig 
Forstaaelse  og  rigtig  Benyttelse  af  Liebigs  Methode  uden 
Pfliigers  Modifikation,  bliver  ubillig.  Forfatteren  har  vist- 
nok ved  egne  Forsøg  kontrolleret  Nøjagtigheden  af  Pfiiigers 
Modifikation  af  Liebigs  Methode  og  fundet  den  meget  til- 
fredsstillende, men  de  Meddelelser,  han  giver  over  disse 
Kontrolforsøg,  ere  saa  lidet  detaillerede,  at  det  ikke  er  mu- 
ligt at  bedømme  deres  Omfang  og  Værd. 

Med  Hensyn  til  de  øvrige  Methoder,  som  Forfatteren 
omtaler  nærmere,  meddeler  han  kun  faa  egne  Forsøg  over 
deres  Nøjagtighed  og  Paalidelighed.  Ved  Anvendelsen  af 
Hiifners  Methode  fik  han  i  15  Forsøg,  i  god  Overensstem- 
melse med  andre  Forfattere,  Resultater,  der  i  det  hele  taget 
stemte  godt  overens;  de  vare  absolut  for  lave,  men  ved 
Hjælp  af  den  af  Htifner  angivne  Korrektion  gave  de  tilnær- 
melsesvis rigtige  Resultater,  naar  Forfatteren  til  Prøverne 
benyttede  bekj endte  Opløsninger  af  rent  Urinstof.  Men  til 
Sammenligning  af  de  ved  Hjælp  af  denne  Methode  paa  den 
ene  Side  og  ved  Hjælp  af  Pfiiigers  Modifikation  af  Liebigs 
Methode  paa  den  anden  Side  opnaaede  Resultater  ved  Be- 
nyttelsen af  normal  og  af  diabetisk  Urin  fremsætter  Forfatte- 
ren i  alt  kun  5  Forsøg.  I  de  3  Forsøg  med  normal  Urin 
fik  han  endnu  lavere  Resultater  end  ved  Anvendelsen  af 
rene  Urinstofopløsninger,  og  i  de  2  Forsøg  med  diabetisk 
Urin  fik  han  derimod  over  100  pCt.  mere  Urinstof  end  ved 
Hjælp  af  Pfiiigers  Modifikation  af  Liebigs  Methode.  Den 
sidst  nævnte  Angivelse  afviger  i  den  Grad  fra  de  af  andre 
Forfattere  opnaaede  Resultater,  at  der  her  maa  opstaa  For- 
modning om  en  grov  Fejltagelse  eller  Fejl  ved  Udførelsen. 

Angaaende  de  af  Grillet,  af  Kjeldahl  og  af  Seegen  an- 
givne Methoder  angiver  Forfatteren,  at  han  har  prøvet  dem, 
men  at  de  i  hans  Hænder  have  givet  meget  utilfredsstillende 
Resultater.    Ved  Grillets  Methode  fik  han  saaledes  kun  1,2  å 

1,1  pCt.  Urinstof  istedenfor  2  pCt.  Ved  Kjeldahls  Metliode 
fandt  han  i  rent  Urinstof  43,5 — 49  pCt.  Kvælstof  istedenfor 
46,K7  pCt.,  og  ved  Anvendelsen  af  Se  egens  Methode  fik  han 
kun  tilfredsstillende  Resultater,  naar  Urin  stofmængden  var 
ringere  end  2  pOt.,  hvorhos  han  fandt,  at  Fejlene  voxede, 
jo  mere  Urinstof  Opløsningen  indeholdt  ud  over  2  pCt.  Da 
Forfatteren  slet  ikke  meddeler  nogen  Detail  af  de  af  ham 
ved  Hjælp  af  disse  Methoder  udførte  Analyser,  er  det  ikke 
muligt  af  hans  Meddelelse  at  bedømne,  om  Uoverensstem- 
melsen ikke  for  en  stor  Del  skyldes  Udførelsesmaaden.  Paa 
Grund  af  det  anførte  kunne  vi  ikke  tilkjende  dette.  Arbejde 
Prisen. 

2.  Den  anden  Afhandlings  Forfatter  har  valgt  til 
Motto:  „Trado,  quae  potui".  I  Afhandlingens  Titel  har  For- 
fatteren rigtignok  glemt  at  anføre  den  i  Opgaven  udtrykke- 
lig udtalte  Fordring,  at  den  forlangte  Sammenligning  af 
den  Grad  af  Nøjagtighed,  der  kan  opnaas  ved  Urinstoffets 
kvantitative  Bestemmelse  ved  de  forskjellige  Methoder,  som 
ben^^ttes  eller  kunne  benyttes  ved  fysiologiske  og  patholo- 
giske  Undersøgelser,  skulde  være  støttet  paa  egne 
Forsøg;  men  han  har  i  Virkeligheden  fuldkommen  opfyldt 
denne  Fordring,  idet  han  har  leveret  et  helt  igjennem  med 
stor  Dygtighed,  Flid  og  Omhu  gjennemført  experimentelt 
Arbejde,  der  i  det  hele  taget  maa  betegnes  som  en  tilfreds- 
stillende Besvarelse  af  Opgaven.  Det  er  rigtignok  en  Mangel, 
at  Forfatteren  ikke  tilstrækkelig  har  præciseret  de  særlige 
og  forskjellige  Fordringer,  der  for  fysiologiske  og  patholo- 
giske  Undersøgelser  maa  stilles  til  Undersøgelsesmethoderne 
med  Hensyn  til  Formaalet  og  den  praktiske  Anvendelse. 
Det  vilde  ogsaa  have  været  ønskeligt,  om  Forfatteren  havde 
medtaget  den  i  stort  Omfang  ved  Ernærings-  og  Fodrings- 
forsøg  benyttede  først  af  Seegen  og  dernæst  af  Voit  tillæm- 
pede  Modifikation  af  Will-Warrentraps  Methode  for  Kvæl- 
stofbestemmelse i  Urinen,  der  her  lige  saa  vel  maa  komme 

i  Betragtning  som  de  andre  af  Forfatteren  omtalte  Methoder, 
ved  hvilke  Urinstofmængden  beregnes  efter  den  i  Urinen 
fundne  Kvælstofmængde.  —  Der  kan  ogsaa  gjøres  Indven- 
dinger imod  Forfatterens  Paastand  om,  at  man  skulde  kunne 
nøjes  med  en  konstant  og  ligelig  Korrektion  for  den  Fejl, 
som  opstaar  ved  Tilstedeværelsen  af  Chlor  i  Urinen,  naar 
man  anvender  Liebigs  Methode  eller  dennes  Modifikationer; 
thi  denne  Paastand  burde  ganske  vist  være  fremsat  med  et 
Forbehold,  da  den  ikke  er  berettiget  ved  de  af  Forfatteren 
anførte  Forsøg,  idet  han  ved  disse  ikke  har  taget  Hensyn 
til,  i  hvor  høj  Grad  den  i  Kosten  indeholdte  Chlormængde 
kan  variere.  —  Der  kan  fremdeles  rejses  Tvivl  med  Hensyn 
til  Rigtigheden  af  de  Forklaringer,  som  Forfatteren  giver 
for   de   afvigende  Eesultater,    der  ifølge  Forfatterens  (og 
andres)  Iagttagelser  faas  ved  Anvendelsen  af  de  forskj el- 
lige  Methoder,  medens  de  med  hver  enkelt  af  disse  Methoder 
foretagne  Bestemmelser  ere  indbyrdes  komparable  og  relativ 
rigtige.  —  Endelig  har  Forfatteren  ikke  saa  fuldstændig,  som 
det  vel  havde  været  ønskeligt,  gjort  sig  bekjendt  med  den 
navnlig  i  de  fysiologiske  og  pathologiske  Skrifter  indeholdte 
Literatur  over  Æmnet,   og  det  er  paafaldende,  at  han  sta- 
dig skriver  Kemikeren  og  Forfatteren  Knops  Navn  med 
et  b  istedenfor  med  et  p. 

Det  foreliggende  Arbejde  maa  imidlertid,  tiltrods  for 
disse  Bemærkninger,  erkj endes  at  være  et  saa  værdifuldt 
Bidrag  til  Kundskaben  om  de  Forhold,  der  ønskedes  oplyste 
ved  Prisopgavens  Udsættelse,  at  vi  ikke  tage  i  Betænkning 
at  erklære  det  for  værdigt  til  den  udsatte  Pris,  og  at  vi 
tillige  ville  udtale  et  Ønske  om,  at  Forfatteren  vil  publicere 
de  Resultater,  hvortil  han  er  kommet  ved  sine  Undersøgelser 
over  dette  Æmne. 

Kjøbenhavn,  den  1ste  Februar  1885. 


F,  L.  Fanunh 


With. 


T.  S.  Warncke. 

Ved  Navnesedlens  Aabning  fandtes  Forfatteren  af  den 
under  Nr.  2  nævnte  Afhandling  at  være  cand.  pharm.,  Assi- 
stent ved  Landbohøjskolens  kemiske  Laboratorium  A.  Chri- 
stensen. 


IV.  Den  nordisk-fllologiske  Afhandling. 

Som  Besvarelse  af  Universitetets  Prisopgave  i  nordisk 
Filologi  for  læS— 84: 

„Med  hvilken  Ret  kan  man  paastaa,  at  det  skandinaviske 
Norden  har  haft  et  fælles  Sprog,  hvorfra  de  nyere 
skandinaviske  Sprog  stamme?" 
er  der  indkommet  et  Brudstykke  (32  smaa  Kvartsider)  af  en 
Afhandling  med  Motto  af  F.  Sneedorfs  Forelæsninger  over 
Fædrelandets  Historie  I,  S.  9:  „Det  ældste  almindelige  Sprog, 
som  taltes  her  i  Norden,  og  vi  endnu  have  Kundskab  om, 
er  det  islandske,  som  tales  endnu  i  Island,  skjønt  med  For- 
andring". 

En  senere  indsendt  Fortsættelse  af  Afhandlingen  (36 
upaginerede  Sider)  have  vi  i  Henhold  til  de  af  Forfatteren 
anførte  Grunde  ment  at  kunne  drage  med  ind  under  vor  Be- 
dømmelse, uagtet  den  er  indkommen  efter  den  fastsatte  Tid. 

Forfatteren  underkaster  aldeles  ikke  det  i  Opgaven 
stillede  Spørgsmaal  nogen  Prøvelse;  men  idet  han  gaar  ud 
fra  et  nordisk  Fællessprog  som  givet,  meddeler  han  forst  en 
Række  sporadiske  Bemærkninger  om  Sprogformen  i  de  ældi'e 
Runeindskrifter  og  gaar  derpaa  over  til  en  vidtløftigere  Be- 
handling af  de  yngre  Runeindskrifters  Sprog,  hvor  han  dog 
kun  er  naaet  noget  ind  i  NavnQordenes  Bøjning.  Som  Grund- 
lag for  sine  Undersøgelser  har  Forfatteren  imidlertid  kun 
benyttet  ældre,  højst  mangelfulde  og  upaa lidelige  Kilder, 
hvorimod  alle  de  store  Værker  og  vigtige  Afhandlinger  an- 
gaaende  disse  Indskrifter,  som  ere  fremkomne  i  de  sidste  20 
Aar,  have  væ.ret  ham  saa  godt  som  fuldstipudig  ubekjendte. 

12 

Følgen  heraf  er  naturligvis  bleven  en  Mængde  meget  be- 
tydelige Fejl  i  Enkelthederne.  Da  ogsaa  Behandlingsmaaden 
i  det  hele  røber  Mangel  paa  kritisk  Sans  og  videnskabelig 
Methode,  kunne  vi  ikke  tilkjende  Forfatteren  nogen  Beløn- 
ning, ganske  bortset  fra,  at  det  kun  er  en  forholdsvis  ringe 
Del  af  Afhandlingen,  som  det  er  lykkedes  ham  at  fuldføre. 

Kjøbenhavii,  den  29de  Januar  1885. 
K.  Gislason.  Ludv.  F.  A.  Wimmer, 


V.   Den  klassisk-filologiske  Afhandling. 

Som  Besvarelse  af  det  i  klassisk  Filologi  stillede  Pris- 
spørgsmaal: 

„Liber  de  bello  Alexandrino  Danice  vertatur  et  commentario 

Latine  scripto  illustretur" 
er  der  indleveret  en  Afhandling  med  Motto  af  Theokrit  Id. 
XV,  61:  ^Es  Tgolav  nsiQcojusvot  7]v&ov  ^^yjaioi. 

Oversættelsen  viser  en  prisværdig  og  tillige  i  Regelen 
vel  lykket  Stræben  efter  at  skrive  godt  Dansk  uden  at  fjerne 
sig  altfor  meget  fra  den  latinske  Text;  dog  kunde  man 
ønske,  at  visse  vulgære  Udtryk  vare  undgaaede.  Enkelte 
Steder  findes  der  positive  Fejl,  og  hisi  og  her  synes  Over- 
sættelsen at  vise  Mangel  paa  klar  Opfattelse  af  Textens  Me- 
ning. Commentaren  er  udarbejdet  med  stor  Flid.  Den  hi- 
storiske Del  deraf  viser,  at  Forfatteren  samvittighedsfuldt  har 
sammenlignet  baade  de  gamle  Kildeskrifter  og  de  nyere  Be- 
handlinger af  Gjenstanden,  som  komme  i  Betragtning.  Og- 
saa den  sproglige  (lexikalske  og  grammatikalske)  Exegese  er 
paa  enkelte  Pankter  nær  tilfredsstillende.  Hvad  Textkritiken 
angaar,  er  Haandskrifternes  indbyrdes  Forhold  rigtig  bestemt 
efter  de  tidligere  Undersøgelser,  og  Haandskriftmaterialet  er 
forøget  ved  en  CoUation  af  Haandskriftet  paa  det  Store 
Kongelige  Bibliothek.    Forfatteren  har  gjort  sig  bekjendt 

med  de  tidligere  kritiske  Arbejder  og  benytter  dem  gjennem- 
gaaende  rig-tig;  ogsaa  har  han  selv  tilføjet  en  Del  nye,  til- 
dels heldige,  Bidrag;  men  flere  Steder  synes  han  at  gaa  for 
vidt  og  opstille  unødvendige  Konjekturer.  Den  latinske 
Sprogform  har  vel  sine  Pletter,  men  maa  dog  i  det  hele 
kaldes  tilfredsstillende.  Trods  de  enkelte  i  det  foregaaende 
paapegede  Mangler  tro  vi  derfor  at  maatte  tilkjende  For- 
fatteren Prisen. 

Den  23de  Marts  1885. 

J.  L.  Ussing.  M.  Ol.  GerU.  O.  Siesbye, 

Ved  Navnesedlens  Aabning  fandtes  Forfatteren  at  være 
cand.  philoL,  Assistent  ved  Universitetsbibliotheket  Sofus 
Chr.  Larsen. 

Universitetets  Prisspørgsmaal 

for  Aarct  1S84— 85. 


1.  THEOLOGL 

Der  ønskes  en  Fremstilling  af  det  nye  Testamentes 
Lære  om  Kristi  Forsoning. 

2.  LOVKYNDIGHED. 

Der  ønskes  en  Fremstilling  af  Læren  om  Minister- 
ansvarligheden i  de  Forfatninger,  hvor  der  bestaar  en  Folke- 
repræsentation ved  Siden  af  Kongemagten,  under  særligt 
Hensyn  til  den  danske  Grundlov. 

3.  STATSVIDENSKAB. 

Hvilken  Indflydelse  har  Nordamerikas  Indførsel  og  Ud- 
førsel i  de  sidste  15  Aar  udøvet  paa  Produktions-  og  Afsæt- 
ningsforholdene i  Evropa  og  navnlig  i  Danmark? 

4.  LÆGEVIDENSKAB. 

Der  ønskes  en  Undersøgelse  af  de  metastatiske  Karci- 
nomers  finere  Bygning,  særlig  med  Hensyn  til  deres  histo- 
logiske Lighed  med  eller  Forskjellighed  fra  de  paagjældende 
primære  Svulster. 

5.  FILOSOFL 
Fremstilling  og  Vurdering  af  Utilitarianismen  (Nytte- 
moralen). 

6.  HISTOEIE. 

En  Karakteristik  af  Metternich  som  Statsmand,  med 
særligt  Hensyn  til  hans  Virksomhed  i  Tiden  fra  1815  til  1830. 

7.   KLASSISK  FILOLOGI. 

Efter  græske  Forfattere  og  Indskrifter  fremstilles,  hvor- 
ledes Frigivelse  af  Slaver  foregik  hos  Grrækerne,  og  hvilke 
de  Frigivnes  Kaar  og  almindelige  Sysler  vare. 

Adhibitis  et  scriptorum  et  inscriptionum  testimoniis 
exponatur  de  manumissione  servorum  et  de  libertinorum 
condicione  apud  Græcos. 

8.    ØSTEELANDSK  FILOLOGI. 
At  bestemme  Sufismens  almindelige  Grundlag,  som  dette 
fremtræder  hos  de  berømteste  persiske  Digtere  indtil  Djåmi. 

9.   NOEDISK  FILOLOGI. 

Hvorvidt  er  det  berettiget  at  anse  Digtene  i  den  saa- 
kaldte  Sæmnndar-Edda  for  ældre  end  alt,  hvad  der  ellers 
haves  af  oldnordisk  Skjaldskab? 

10.   ENGELSK  FILOLOGI. 
Der  ønskes  en  filologisk  Behandling  af  det  særegne 
skandinaviske  Element  i  „The  Poetical  "Works  of  Gavin 
Douglas,  Bishop  of  Dunkeld.    Ed.  by  John  Small".    4  vols, 
8vo.  Edinburgh  1874. 

11.  MATHEMATIK. 

Hvad  forstaar  man  ved  de  væsentlige  »særegne  Punkter, 
som  høre  til  en  entydig  analytisk  Funktion  med  e  n  variabel, 
og  hvorledes  varierer  Funktionen  i  et  saadant  Punkts  Om- 
givelse? Til  den  almindelige  Besvarelse  heraf  ønskes  fejet 
en  Eække  gjennemførfce  Exempler.  Den  Flade,  som  til  Or- 
dinater har  Funktionsværdiernes  Moduler,  anvendes  til  delvis 
Fremstilling  af  den  omspil rgte  Variation. 

12.  FYSIK. 

Der  fordres  en  Sammenstilling  af  de  vigtigste  Under- 
søgelser, som  have  været  anstillede  for  at  komme  til  Kund- 
skab om  Loven  for  en  Naturvirksomheds  Omdannelse  til  en 
anden. 

13.  NATUEHISTOEIE. 

Der  ønskes  en  monografisk  sammenlignende  Beskrivelse 
af  vore  indenlandske  Arter  af  Firben  og  Staalorme- 
Slægterne  (lacerta,  angvis)  ikke  alene  med  Hensyn  til 
disse  Arters  ydre  Bygning,  Afændringer,  Levevis  og  Udvik- 
ling (efter  at  have  forladt  Ægget),  men  ogsaa  med  Hensyn 
til  deres  Benbygning,  Fordøjelses-  og  Forplantningssystem. 

Anm.  Besvarelserne  af  Opgaven  i  den  klassiske  Filologi  skulle  affattes  paa 
Latin;  til  alle  de  øvrige  benyttes  enten  det  danske  eller  det  latinske 
Sprog,  efter  Forfatterens  frie  Valg.  Afhandlingerne  maa  indsendes 
til  Universitetets  Rektor  inden  den  1ste  December  1885,  med  Und- 
tagelse af  Besvarelserne  af  den  naturhistoriske  Opgave,  til  hvis  Ind- 
leveriDg  Tiden  staar  aaben  indtil  1ste  December  1886.  Adgangen 
til  at  vinde  Prismedaillen  er  ikke  indskrænket  til  akademiske  Borgere 
og  ubefordrede  Kandidater,  som  ikke  staa  i  noget  offentligt  eller 
andet  Embede,  men  staar  aaben  for  enhver,  som  uden  at  have  op- 
naaet  fast  kongelig  Ansættelse  paa  den  Tid,  Prisopgaven  besvares, 
maatte  føle  sig  opfordret  til  at  deltage  i  Konkurrencen. 

De  indleverede  Exemplarer  af  Besvarelser,  hvilke  der  tilkj endes 
Universitetets  Guldmedaille  eller  Akcessit,  indlemmes  i  Universitetets 
Arkiv. 


95 


Dette  Skrift  udgaar  som  Indbydelse  til  Universitetets 
Højtidelighed  i  Anledning  af  Hans  Majestæt  Kongens 
Fødselsdag.  Festen  er  bestemt  til  at  holdes  Onsdagen 
den  15de  April  Kl  12  i  Universitetets  Festsal.  Universitetets 
Rektor,  Professor,  Dr.  theol.  C.  Henrik  Scharling  holder 
Talen.  Før  og  efter  Talen  afsynges  af  Studentersangforeningen 
den  for  denne  Højtidelighed  bestemte  Kantate. 

Videnskabens  og  Universitetets  Venner  og  Velyndere 
indbydes  til  i  Forening  med  Universitetets  Lærere  og  stu- 
derende at  deltage  i  Festen  og  hædre  den  med  deres  Nær- 
værelse. 

Kjøhenhavn,  den  4de  April  1885, 


Under  Universitetets  Segl. 


